Syria hanguraama dhigu dhammanee America aai ingireyseen: Bashaar | Mihaaru\nސީރިޔާ ހަނގުރާމަ ދިގުދަންމަނީ އެމެރިކާ އާއި އިނގިރޭސީން: ބައްޝާރު\n11 ޖޫން 2018 - 08:163comments\nބައްޝާރު ވިދާޅުވި ގޮތުގައި މިދިޔަ އެޕްރީލް މަހުގެ ތެރޭގައި ސީރިޔާގެ ދޫމާގައި ދިން ކެމިކަލް ހަތިޔާރުގެ ހަމަލާއަކީ ވެސް އިނގިރޭސި ވިލާތް އަޑީގައި އޮވެގެން، އިސްލާމިކް ސްޓޭޓް (އައިއެސް) ހަނގުރާމަވެރިން ލައްވައި ކުރުވި ކަމެކެވެ. އޭގެ އިތުރުން ވެސް އިނގިރޭސީން ދަނީ އައިއެސް ޖަމާއަތަށް އެހީތެރިވަމުން ކަމަށް ވެސް ބައްޝާރު ވިދާޅުވި އެވެ.\nއެޕްރީލް މަހުގެ ތެރޭގައި ދިން އެ ހަމަލާގައި އާންމުންގެ 42 މީހަކު މަރުވި އެވެ. އެ ހަމަލާ އަށް ބަދަލު ހިފުމުގެ ގޮތުން އެމެރިކާ އިން ވަނީ ސީރިޔާ ސަރުކާރުގެ ސިފައިންގެ އަމާޒުތަކަށް ވަރަށް ވަރުގަދަ ހަމަލާތަކެއް ދީފަ އެވެ. އެމެރިކާ އާއި ވިލާތުން ތުހުމަތުކުރާ ގޮތުގައި ކެމިކަލް ހަމަލާ ދިނީ ސީރިޔާ ސަރުކާރު ސިފައިންނެވެ.\nސީރިޔާގައި ހަރަކާތްތެރިވާ ހިލޭ ސާބަހަށް މަސައްކަތް ކުރާ ޖަމާއަތެއް ކަމަށްވާ "ވައިޓް ހެލްމެޓްސް" އިން ބުނި ގޮތުގައި ކްލޮރިން ހިމަނައިގެން ހަދާފައި ހުރި ބޮންތަކެއް އާންމުން ދިރިއުޅޭ ސަރަހައްދަކަށް އަޅައިލީ ސީރިޔާ ސަރުކާރު ސިފައިންގެ މަތިންދާބޯޓުތަކުންނެވެ. އެ ހަމަލާގެ ސަބަބުން ލިބުނު ގެއްލުންތަކެއް ކަމަށް ބުނެ، ހުޅަނގުގެ މީޑިއާ އިން ވަނީ ކުޑަކުދިންތަކަކާއި އަންހެނުންތަކެއް ނޭވާ ހާސްވެ އަނގައިން ފޮނު ނުކުންނަ ވީޑިއޯތަކާއި ފޮޓޯތަކެއް އާންމު ކޮށްފަ އެވެ.\nނަމަވެސް ބައްޝާރު ވިދާޅުވި ގޮތުގައި އެ ވީޑިއޯ އާއި ފޮޓޯތަކަކީ ހަގީގީ މަންޒަރުތަކެއް ނޫނެވެ. އެއީ ސީރިޔާ ސިފައިންގެ އަމާޒުތަކަށް ހަމަލާ ދިނުމަށް ބޭނުންކުރާނެ ބަހަނާއެއް ދެއްކުމަށްޓަކައި އެމެރިކާ އާއި އިނގިރޭސި ވިލާތުން އަމިއްލަ އަށް ހަދައިގެން އާންމު ކުރި ފޮޓޯތަކެކެވެ.\nބައްޝާރު ވިދާޅުވި ގޮތުގައި އިދިކޮޅު ހަނގުރާމަވެރިންގެ ބާރުގެ ދަށުގައި އޮތް އެ ސަރަހައްދު މިނިވަން ކުރުމަށް ފަހު، ސަރުކާރު ސިފައިން ކުރި ތަހުގީގުތަކުން އެނގުނީ އެފަދަ ހަމަލާއެއް އެ ސަރަހައްދުގައި ދީފައި ނުވާ ކަމަށެވެ. އަދި އެފަދަ ހަމަލާއެއް ދީފައިވާ ނަމަ، އެކަމުގެ ސާބިތު ހެކި ދެއްކުމަށް ވެސް އޭނާ އިނގިރޭސި ވިލާތަށް ގޮވައިލެއްވި އެވެ.\nސީރިޔާގެ ހަނގުރާމަ އަށް އަށް އަހަރު ފުރެން ދާ އިރު، އެ ހަނގުރާމަ އަށް ސުލްހަވެރި ހައްލެއް ނުލިބިގެން އުޅެނީ، ބާރުގެ ބޭނުންކޮށްގެން އޭނާގެ ވެރިކަން ވައްޓައިލަން އެމެރިކާ އާއި އިނގިރޭސި ވިލާތް ބޭނުންވާތީ ކަމަށް ވެސް ބައްޝާރު ވިދާޅުވި އެވެ. ސީރިޔާގެ ދާޚިލީ ހަނގުރާމަ ފެށުނު ފަހުން ވެރިރަށް ދިމިޝްގު، ސީރިޔާ ސަރުކާރުގެ ފުރިހަމަ ބާރުގެ ދަށަށް ގެނެވުނީ މިދިޔަ މަހުގެ ތެރޭގަ އެވެ.\nއަދި މި ހަނގުރާމައިގައި އިދިކޮޅު ހަނގުރާމަވެރިންނަށް ހުޅަނގުގެ މަދަދާއި ވާގި ނުލިބޭ ނަމަ، އަހަރެއްހާ ދުވަހުގެ ތެރޭގައި ހަނގުރާމަ ނިމުމަކަށް ގެނެވޭނެ ކަމަށް ވެސް ބައްޝާރު ވިދާޅުވި އެވެ. ނަމަވެސް ސީރިޔާ ސަރުކާރު ސިފައިން ހަނގުރާމައިގައި ކުރިއެރުމެއް ހޯދާ އިރަށް، އިދިކޮޅު ހަނގުރާމަވެރިންނަށް ހުޅަނގުން އިތުރު އެހީތެރިކަން ފޯރުކޮށްދޭ ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް ސީރިއާ އިނގިރޭސިވިލާތް ބައްޝާރުލް އައްސަދު މިލިޓަރީ އެމެރިކާ


ޖިންނީން (6) – DhiSalafiyyah\n15/12/2014 ޢަޤީދާއާއި ފިރުޤާތައްއަލް އުޚްތު އުންމު ޢަބްދިﷲ\nފަހެ މުސްލިމުންނަށް ޙަރާމްވެގެންވަނީ އޮހޮރިގެންދާ ލޭފަދަ ހަޑި އެއްޗިއްސެވެ. ފަހެ ނާރުތަކުގައި ނުއޮހޮރި ހުންނަ ލޭ ޙަރާމްވެގެން ނުވެއެވެ. އަދި ކިއެއް ހެއްޔެވެ. ޢާއިޝާ رضي الله عنهاގެ އަރިހުން ޛިކުރުވެގެން އައިސްފައިވަނީ އެބޭކަލުން މަސްތައް ތެއްޔަށް އަޅުއްވާއިރު ތެލިން ލޭގެ އަޘަރު ފެންނަކަމުގައިވެއެވެ. އެހެންކަމުން ހެދުމުގައި ނުވަތަ ހަށިގަނޑުގައި އޮހޮރިގެން އަންނަ ލޭ ފިޔަވައި ކުޑަ ލޭކޮޅެއް ހުރެއްޖެނަމަ ޖުމްހޫރު ޢިލްމުވެރިން ވިދާޅުވަނީ އެލޭކޮޅު ޢަފޫކުރެއްވިގެންވާ ކަމަށެވެ. ކެއުންބުއިމުގައި އެ ޢަފޫވެގެންވާނަމަ އެއަށްވުރެ އައުލާވެގެންވަނީ ހެދުމުގައްޔާއި ހިފާގެންގުޅޭ ތަކެތީގައި ހޭކުމުން ޢަފޫވުމެވެ…


ކޮވިޑް 19: ފައްސިވާ މީހުންގެ އަދަދުތައް ދަށަށް! | Sandhaanu\nކޮވިޑް 19: ފައްސިވާ މީހުންގެ އަދަދުތައް ދަށަށް!\nކޮވިޑް 19 އަށް ފައްސިވާ މީހުންގެ އަދަދުތައް ފާއިތުވި މަސްދުވަހަށް ވުރެ މި މަހު ދަށް ކަމަށް ހެލްތް ޕްރޮޓެކްޝަން އެޖެންސީ (އެޗް.ޕީ.އޭ) ގެ ތަފާސް ހިސާބު ތަކުން ދަށްކައިފިއެވެ.\nއެގޮތުން އިއްޔަ މުޅި ރާއްޖެއިން ކޯވިޑް19 އަށް ފައްސިވެފައިވަނީ 412 މީހުންނެވެ. އިއްޔަ ފެނުނު ކޭސްތަކުގެ ތެރެއިން 162 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ރިސޯޓްތަކުން 11 މީހަކު ވަނީ ފައްސިވެފައެވެ. އަނެއް 239 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 67,950 އަށް އަރައިފައެވެ. އޭގެ ތެރޭގައި 19,670 އެކްޓިވް ކޭސް ހިމެނޭއިރު 166 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިހާތަނަށް ރާއްޖެ އިން 185 މީހަކުވަނީ މި ބަލީގައި މަރުވެފައެވެ. އަދި 48,086 މީހަކު ވަނީ މިބަލިން ރަނގަޅުވެފައެވެ.


Dhiraagu: Dhivehinge Digital thajuribaa fahikoh aa usmin thakakah gengosdhin kunfuni | Mihaaru\nމާލޭގެ އަމީނީ މަގުގައި ހުންނަ ދިރާގުގެ މައި އޮފީސް. --ފޮޓޯ އަހްމަދު އަބްދުﷲ ސައީދު/މިހާރު\nދިރާގުގެ މުވައްޒަފުންތަކެއް ފޮޓޯ: ނިޝާން އަލީ/ މިހާރު\nމާލެ: މޭ 25، 2017: ދިރާގުގެ މުވައްޒަފުންތަކެއް އާ ޔުނީފާމާއެކު ބަޔަކަށް ހިދުމަތް ދެނީ: ދިރާގުގެ ބްރޭންޑާއެކު މުވައްޒަފުންގެ ޔުނިފޯމް ވެސް ވަނީ ބަދަލުވެފައި.-- ފޮޓޯ: ނިޝާން އަލީ/ މިހާރު\nދުނިޔޭގެ ޓެކްނޮލޮޖީ ސިނާޢަތަކީ ހަލުވި ދުވެއްޔެއްގައި ބަދަލުވަމުން އަންނަ ސިނާޢަތެކެވެ. ދިރާގުންވެސް ދަނީ ހަމަ އެ ހަލުވި މިނުގައި ޓެކްނޮލޮޖީ އާއި ދިރިއުޅުމަށް އަންނަ ބަދަލުތަކާ އެއް ބާރުމިނެއްގައި ކުރިއަރަމުން، ޒަމާނީ ޚިދުމަތްތައް ދިވެހިންނާ ހަމައަށް ފޯރުކޮށްދިނުމުގައި އެންމެ އިސް ސަފުގައިއެވެ. އަދި ވޭތުވެދިޔަ 32 އަހަރު ތެރޭ ގައުމަގައި ހިނގައިދިޔަ ކުދި ބޮޑު ހުރިހާ ކަމެއްގައި، އެކި ގޮތްގޮތުން ޚިދުމަތް ފޯރުކޮށްދެމުން ދިޔަ މައި އެއް ކުންފުންޏަކީ ދިރާގޭ ބުނުން ދޮގަކަށް ނުވާނެއެވެ. އެގޮތުން، ކޮވިޑް19ގެ މި ބަލިމަޑުކަމުގައި ވެސް ދިރާގުން ދައްކައިދިން ނަމޫނާ ފާހަގަކޮށްލެވެއެވެ.\nމުޖުތަމަޢަށް ފޯރުކޮށްދިން ގިނަ ގުނަ އެހީތެރިކަމުގެ އިތުރުން، ސަރުކާރުގެ އިދާރާތަކާއި ކިޔަވާ ކުދިންނާއި އަދި ކަސްޓަމަރުންނަށް ޑޭޓާގެ ލުއި ފަސޭހަތައް ދިޔައީ ފޯރުކޮށްދެމުންނެވެ. މީގެ އިތުރުން، އިންޓަނެޓަށް ބާރޯސާވެފައިވާ މިންވަރާ އެއްވަރަށް ޚިދުމަތް ފޯރުކޮށްދިނުމުގެ ގޮތުން ދިރާގުން ވަނީ ޚިދުމަތުގެ ފެންވަރު ރަނގަޅު ކުރުމަށް ނެޓްވޯކް ކޮލިޓީ ދަމަހައްޓަން އިންވެސްޓްމެންޓްތައް އިތުރުކޮށް، ޑޭޓާއަށް އޮތް ޑިމާންޑާ އެއްވަރަށް ކަސްޓަމަރުންގެ ޚިދުމަތުގެ ތަޖުރިބާއަށް ބުރޫނާރާނެހެން ކެޕޭސިޓީ އިތުރުކުރުމުގެ މަސައްކަތްތައްވެސް ކޮށްފައިއެވެ.\nއިޖުތިމާޢީ ރޮނގުން ނަމުނާ\nދިރާގަކީ ރައްޔަތުންގެ ލޭބޯ ބައެއް. ދިރާގުގެ ހިދުމަތަަކަށް އެޕްލައި ކުރެވޭ، އީމެއިލް އަދި ދިރާގު ޕޯޓަލް މެދުވެރިކޮއް އިންޓަނެޓް ޕެކޭޖް އަޕްގުރޭޑު ވެސް ކުރެވޭ. އެކަމަކު އިންޓަނެޓް ޕެކޭޖް ޑައުން ގުރޭޑް ކުރަން ނޫނީ ކަނޑާލަން ޖެހިއްޖެނަމަ ސީދާ އޮފީހަށް ގޮސްގެން ނޫނީ ނުކެރެވޭ. އެހެޔޮ ދައްކަން ޖެހޭ ޕޭމަންޓެއް ނުވީތާކަށް އަނބުރާ ރައްދު ކުރަންޖެހޭ އިއްޗެއް ނެތަސް. ދެން ނެޓްފުލިކްސްގެ ކޭސް ކޮއްގެން ހިދުމަތް ދޭއިރުވެސް އޭގެ ޑާޓައިން ޗާޖު ކޮއްގެން ލޭބޯބައެއް\nދިވެހިންގެ ޑިޖިޓަލް ތަޖުރިބާ ފަހިކޮށް އާ އުސްމިންތަކަކަށް ގެންގޮސްދިން ކުންފުންޏަކީ ދިރާގެއް ނޫން. މި ރާއްޖެއަށް އުރީދޫ ނައިނަމަ އަދިވެސް ތިޔަ ދިރާގުގެ ޚިދުމަތްތައް އުޅޭނީ 70 ގެ އަހަރުތަކުގެ ތެރޭގައި. 32 އަހަރު ވީ އިރުވެސް ޚިދުމަތްތަކަށް ސުމެއް. ކަސްޓަމަރ ސަރވިސް ޚިދުމަތްވެސް ތިޔަ ދިރާގަށް ރަނގަޅުނުކުރެވުނު. ދެން ޑިޖިޓަލްއެކޭ ކިޔާކަށް.\nޕޮސިޓިވް ކޮމެންޓެއް ފެނޭތޯ ބަލާލިން..\nއެއްވެސް ބައެއް ނޫން ތީކީ.. ނޫސްތަކުގަ ދެން އެމީހުން ހައްދަންވެގެން ލިޔަފައި ހުންނަ ހަބަރު.. އަހަރުމެންނަށް ނޭނގޭނެ ކަމަށްތަ ހީކުރީ\nމިހާރުވެސް މުޅިގޢުމުގަ އަތްފުނާ އަޅާގެން ހުރިހާކަމެއް ކުރަނީ. ލައިސަން ދިނީ ކީ ކޮންކަމަކަށް ކަން ޚުދު ދިރާގަށްވެސް ނޭގެ. ކުދި ވިޔަފާރީގެ ވިޔަފާރި މަރަނީ.\n500ރ އަށް ސިމެއް ވެސް ވިއްކި ކުންފުނި.\nކުރިން ސިމެއް 500ރ... މިހާރު ؟ ކުރީން ސިނގްރެޓް ފޮއްޓެއް 15ރ، މިހާރު ؟ ކުރިން ޕެޓްރޯލް ލިޓަރެއް 8ރ...މިހާރު ؟\nމަނޮޕޮލީގެ ބޭނުން ހިފައިގެން ެެިެެިްތިހާ ފައިދާ ނެގިބައެއް. މިހާރުވެސް.


ފުލުހުންގެ ބެލުމުގެދަށުގައި ހުރި ބައެއް ތަކެތީގެ ވެރިފަރާތް ހޯދަނީ\nބުރާސްފަތި ،14 ޖެނުއަރީ 2021 / 14:27\nދެ މައްސަލައަކާ ގުޅިގެން ފުލުހުންގެ ބެލުމުގެ ދަށަށް ގެނެސްފައިވާ ބައެއް ތަކެތީގެ ވެރިފަރާތް ހޯދުމުގެ މަސައްކަތް ފުލުހުންދަނީ ކުރަމުންނެވެ.\nމި ތަކެއްޗަކީ ހުޅުމާލޭގެ އެކި ސަރަހައްދުތަކުން ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އަދި އެތަކެތީގެ ވެރިފަރާތް އެ މީހުންނަށް ބުނެދެވިފައި ނުވާތީ އެތަކެތި ވަނީ ފުލުހުންގެ ބެލުމުގެ ދަށަށް ގެނެސްފައެވެ.\nއެގޮތުން ފުލުހުންގެ ބެލުމުގެދަށުގައި ހުރި ތަކެއްޗަކީ:\nޖަނަވަރީ 12 ވަނަ ދުވަހު ހުޅުމާލެ ޗަނބޭލީމަގު ރާކަނި ބީޗު ކައިރިން ވައްކަމުގެ ތުހުމަތުގައި ފުލުހުންގެ ބެލުމުގެދަށަށް ގެނެސްފައިވާ ދެ މީހެއްގެ އަތުން ފެނިފައިވާ ދެ ކޭސް ކޯކް. އިންސިޑެންޓް ނަމްބަރު 475766\nޖަނަވަރީ 12 ވަނަ ދުވަހު ހުޅުމާލެ ލޮޓް ނަމްބަރު 11331 ކައިރިން ވައްކަމުގެ ތުހުމަތުގައި ފުލުހުންގެ ބެލުމުގެދަށަށް ގެނެސްފައިވާ ދެ މީހެއްގެ އަތުން ފެނިފައިވާ މަކީޓާ ބްރޭންޑްގެ ނޫކުލައިގެ ބުރުމާއަކާއި މަކީޓާ ބްރޭންޑްގެ އަޅި ކުލައިގެ ގްރޭންޑަރެއް. އިންސިޑެންޓް ނަމްބަރު 475754\nވީމާ މިތަކެތީގެ ވެރިފަރާތުން، ހުޅުމާލެ ޕޮލިސް ސްޓޭޝަންގެ އިންވެސްޓިގޭޝަން ޑިޕާޓްމަންޓުގެ ނަމްބަރު 9980062 އަށް ގުޅުއްވައި، އިންސިޑެންޓް ނަމްބަރު ވިދާޅުވެދެއްވުން އެދެމެވެ. އަދި ކާކުކަން އެނގޭނެ ލިޔުމަކާއެކު ހުޅުމާލެޕޮލިސް ސްޓޭޝަނަށް ހާޒިރުވެ ތަކެއްޗާ ހަވާލުވެލެއްވުން އެދެމެވެ.


Rayyithunnaa gaathun hidhumaiy dheyn gaanoonah gennan jehey islaahuthah gina: Raees | Mihaaru\nރައްޔިތުންނާ ގާތުން ޚިދުމަތް ދިނުމަށް ގާނޫނަށް ގެންނަން ޖެހޭ އިސްލާހުތައް ގިނަ: ރައީސް\nލާމަރުކަޒީ ގާނޫނު އިސްލާހު ކުރުމަށް ހިޔާލު ހޯދަން ބޭއްވި ފޯރަމްގައި ރައީސް ވާހަކަފުޅު ދައްކަވަނީ. --ފޮޓޯ/ރައީސް އޮފީސް\n31 ޖެނުއަރީ 2019 - 23:53\nލޯކަލް ކައުންސިލްތައް ބާރުވެރި ކުރުވައި ރައްޔިތުންނާ ވީހާ ވެސް ގާތުން ޚިދުމަތް ދިނުމަށް، ލާމަރުކަޒީ ގާނޫނަށް ގިނަ އިސްލާހުތަކެއް ގެންނަން ޖެހޭ ކަމަށް ރައީސް އިބްރާހިމް މުހައްމަދު ސޯލިހް މިރޭ ވިދާޅުވެއްޖެ އެވެ.\nމި ސަރުކާރުގެ ފުރަތަމަ 100 ދުވަހުގެ އެޖެންޑާގެ ތެރޭގައި ހިމަނައިގެން، ލާމަރުކަޒީ ގާނޫނު އިސްލާހު ކުރަން ރައްޔިތުންގެ މަޖިލިހަށް ހުށަހަޅަން ވަނީ ނިންމައިފަ އެވެ.\nއެ ގާނޫނު އިސްލާހު ކުރުމަށް ރައްޔިތުންގެ ހިޔާލު ހޯދުމަށް ދަރުބާރުގޭގައި ބޭއްވި ފޯރަމްގައި ރައީސް ވިދާޅުވީ، މިދިޔަ އަހަރުގެ ރިޔާސީ އިންތިޚާބުގެ ކެމްޕޭނަށް ރަށްތަކަށް ކުރެއްވި ދަތުރުފުޅުގައި އެންމެ ބޮޑު އެއް ހުށަހެޅުމަކަށް ވީ ރައްޔިތުންނާ ވީހާ ވެސް ގާތުން ޚިދުމަތް ފޯރުކޮށްދެވޭނެ އިންތިޒާމެއް ހަމަޖެއްސުން ކަމަށެވެ. އެއާ އެކު، ސަރުކާރުގެ ސިޔާސަތުތަކާއި ރައްޔިތުންނާ ގުޅުން ހުރި ކަންކަން ނިންމާއިރު، ރަށު ފެންވަރާއި އަތޮޅު ފެންވަރުގައި ރައްޔިތުންގެ ހިޔާލުތައް ހޯދުމަށް ކަމަށް ވެސް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި ސަރުކާރުގެ ވިސްނުމަކީ އަދި މަސައްކަތް ކުރާނީ ވެސް ރައްޔިތުންގެ ބައިވެރިވުން ވީހާވެސް ބޮޑުކުރުމަށެވެ.\nލާމަރުކަޒީ ގާނޫނު އިސްލާހު ކުރުމަށް ހިޔާލު ހޯދަން ބޭއްވި ފޯރަމްގައި ހުށަހެޅި ހިޔާލުތައް ރައީސާއި ނައިބު ރައީސް ފައިސަލް ނަސީމް އަދި ވަޒީރުން އައްސަވަނީ. --ފޮޓޯ/ރައީސް އޮފީސް\nރައީސް ވިދާޅުވީ ލާމަރުކަޒީ ގާނޫނު އިސްލާހުކުރަން ހިޔާލު ހޯދުމުގެ ފޯރަމެއް މާލޭގައި މިރޭ ބޭއްވިއިރު، އެ މަޝްވަރާތައް ވަނީ ރާއްޖޭގެ އެކި ސަރަހައްދުތަކުގައި ވެސް ކުރިއަށް ގެންގޮސްފައި ކަމަށެވެ. އޭގެތެރޭގައި ހދ. ކުޅުދުއްފުއްޓާއި ށ. ފުނަދު އާއި ރ. އަލިފުއްޓާއި ކ. ގާފަރުގެ އިތުރުން އައްޑޫ ހިމެނެ އެވެ.\nރައީސް ވިދާޅުވި ގޮތުގައި އެ ބައްދަލުވުންތަކުން ވަރަށް ފައިދާކުރަނިވި ރަނގަޅު ހިޔާލުތަކެއް ވަނީ ލިބިފަ އެވެ.\n"އަޅުގަނޑުމެން ލާމަރުކަޒީ ގާނޫނަށް ގެންނަން ބޭނުންވާ އިސްލާހުތައް ވަރަށް ގިނަ. ކައުންސިލްތަކަށް ގާނޫނީ ބާރު ވީހާވެސް ބޮޑަކަށް ދޭން އަޅުގަނޑުމެން ބޭނުން،" ރައީސް ވިދާޅުވި އެވެ.\n"މާލީ ބާރުވެރިކަން މާލީ ފުދުންތެރިކަން ލާމަރުކަޒީ ކުރެވެން އެބަޖެހޭ."\nލާމަރުކަޒީ ގާނޫނު އިސްލާހު ކުރުމަށް ހިޔާލު ހޯދަން ބޭއްވި ފޯރަމްގެ ބައިވެރިން. --ފޮޓޯ/ރައީސް އޮފީސް\nލާމަރުކަޒީ ނިޒާމުގައި މިހާތަނަށް ގިނަ ތަޖުރިބާތަކެއް ކުރެވިފައިވާ ކަން ފާހަގަކުރައްވަމުން ރައީސް ވިދާޅުވީ ރަނގަޅަށް ކުރެވުނު ކަންކަމާއި ގޯސްކޮށް ހިނގައިދިޔަ ކަންކަން ބަލައި މި ސަރުކާރުން ބަދަލު ގެންނާނެ ކަމަށެވެ. ސަބަބަކީ އެމަނިކުފާނު ތަކުރާރު ކުރެއްވި ގޮތުގައި ތަރައްގީ އާއި އެ ނޫން ވެސް ކަންކަން ރައްޔިތުންގެ ބައިވެރިވުމާ އެކު ކުރިއަށް ގެންދިއުމެވެ.\nގާނޫނު އިސްލާހުކޮށް، ކައުންސިލްތަކަށް މިނިވަންކަމާއި ބާރުތައް ދޫކޮށްލުމުން ކައުންސިލްތަކުން ޒިންމާ އުފުލަން ރައީސް އެދިވަޑައިގަތެވެ.\n"ރައްޔިތުންނަށް ޚިދުމަތް ދިނުމުގައި ޒިންމާދާރުކަމާ އެކު މަސައްކަތް ކުރަން ވާނެ. މާލީ ގޮތުން ލާމަރުކަޒީ ކުރެވޭއިރު ހަވާލުކުރެވޭ ފައިސާއަކީ ރައްޔިތުން ދައުލަތަށް ދައްކާ ފައިސާ. އެ ފައިސާ ބޭނުން ކުރެވެން ވާނީ ޒިންމާދާރުކަމާ އެކު،" ރައީސް ވިދާޅުވި އެވެ.\nވޭތުވެދިޔަ ތަނުގައި ދަތި އުނދަގޫތަކާ އެކު ވެސް ބައެއް ކައުންސިލްތައް ވަރަށް ރަނގަޅަށް މަސައްކަތް ކޮށްފައިވާ ކަން ރައީސް ފާހަގަކުރެއްވި އެވެ. އަދި ބައެއް ކައުންސިލްތަކުން އެންމެ އެކަށީގެންވާ މިންވަރަށް ނަތީޖާ ނެރެދެވިފައި ނުވާ ކަމަށް ވިދާޅުވި އެވެ.\nމިރޭގެ ފޯރަމްގައި ލާމަރުކަޒީ ގާނޫނަށް ގެންނަން ޖެހޭ ގިނަ އިސްލާހުތައް "ހޮޅުއަށީ"ގެ ބައިވެރިން ހުށަހެޅި އެވެ.\nއެންމެ ގިނަ ބައެއްގެ ކަންބޮޑުވުމަކީ ގާނޫނުން ބޮޑެތި ބާރުތަކެއް ކައުންސިލްތަކަށް ދީފައި އޮތަސް، އެ ބާރުތައް ދޫކޮށްލަން މިހާތަނަށް މައި ސަރުކާރުން ޖެހިލުން ވުމެވެ. އިދާރީ ދާއިރާތައް ލާމަރުކަޒު ކޮށްފައިވިޔަސް ރައްޔިތުންގެ ކުރިއެރުމާއި ތަރައްގީ އަށް ކަންކަން ކުރުމުގެ ބާރާއި އިހްތިޔާރު ކައުންސިލްތަކަށް ނޯންނަ ކަމަށް ގިނަ ބަޔަކު ބުންޏެވެ.\nއެންމެ ގިނަ ބައެއްގެ ހުށަހެޅުމަކަށް ވީ މައި ސަރުކާރަށް ހުރިހާ ބާރުތަކެއް ޖަމާކޮށްފައި އޮތުން ދޫކޮށްލުމެވެ. ރަށާއި އަތޮޅުތަކުގެ ކުރިއެރުމާއި ތަރައްގީ އަށް ކަންކަން ނިންމުމުގެ އިހްތިޔާރާއި ބާރު ކައުންސިލްތަކަށް ހަގީގީ މާނައިގައި ދޭން ވެސް ހުށަހެޅި އެވެ.\nގާނޫނަށް ގެންނަން ހުށަހެޅި އެއް އިސްލާހަކީ ކައުންސިލްގައި އަންހެން މެމްބަރަކަށް ގޮނޑިއެއް ހާއްސަ ކުރުމެވެ. ނޫން ނަމަ، އެ ރަށެއްގެ އަންހެނުންގެ ކޮމިޓީގެ ރައީސާ އޮޓޮމެޓިކުން ކައުންސިލްގައި ހިމެނޭ ގޮތަށް ގާނޫނު އިސްލާހު ކުރުމެވެ. އެއާއެކު އެ އަތޮޅެއް ނުވަތަ އެ ރަށެއްގައި ހުރި ގުދުރަތީ ވަސީލަތްތަކުން ފައިދާ ހޯދޭނެ މަގު ތަނަވަސްކޮށް ރައްޔިތުންނަށް މަންފާ ލިބޭނެ ގޮތަށް ބޭނުން ކުރުން ވެސް ހިމެނެ އެވެ.\nއެ އިސްލާހުތަކުގެ ތެރެއިން އެންމެ ރަނގަޅު ހުށަހެޅުންތަކާ އެކު ލާމަރުކަޒީ ގާނޫނު އިސްލާހު ކުރަން ރައްޔިތުންގެ މަޖިލިހަށް ހުށަހަޅަން ވަނީ ނިންމައިފަ އެވެ.\nރަށު ކައުންސިލް ރައީސް އިބްރާހިމް މުހައްމަދު ސޯލިހް ދިވެހި ސަރުކާރު ހއ. އަތޮޅު ކައުންސިލް ސަރުކާރުގެ ފުރަތަމަ 100 ދުވަސް ލާމަރުކަޒީ ހިންގުން އެލްޖީއޭ\n20 ކޮމެންޓް, 15 ރިއެކްޝަންސް\nފަޑުއްކަ ހޮވާ ސަރުކާރު\nތިހުރީ ވައި ނާޅާ ރިޔާ އެޅިދޯއްޏެއްގެ މާލިމީއެއް ލިބިފަ. ފަޑުއްކަ ހޮވަނީ މުޅިންވެސް\nތިހުރީ ވެރިކަމަށް އާދެވިފަ. ކަމަކަށް ވާކަހަލަގެ ކަމެއް ކޮށްބަލަ. އަދި ނުފެނޭ ކަމުދާ އެއްވެސް ކަމެއް.\nލާމަރުކަޒު ގާނޫނުގަ ހިމަނަންވީ..ކައުންސިލަރުންގެ އުމުރު..35 އަހަރައް މަތިކުރުން..ތައީމީ ފެންވަރުގެ ގޮތުގާ ގުރޭޑް 12 ނޫނީ ޑިޕޮލަމާ ފެންވަރު ހުރުން.. އަތޮޅު ކައުންސިލް ތައް އުވާލުން.. ކޮންމެ އަތޮޅަކައް މޭޔަރެއް ބެހެއްޓުން.. މޭޔަރުއަކީ ފަސްޓްޑިގުރީ ފެންވަރުގެ މީހަކައް ވެފަ 40 އަހަރުފުރި 55 އަހޜު ނުވާ މީހަކައް ވުން....\nރައީސުލް ޖުމްހޫރިއްޔާ އެކްޓިވިސްޓެއްހެން އުޅުމައް ވުރެ އުފުލަން ޖެހޭ ޒިންމާ މާބޮޑުވެފަ.. ކުރަންޖެހޭ ކަންކަން މާގިނަ.. ހުސް އަނގަތަޅަން ނުހުރެ ފިޔަވަޅުތަކާއި އެކު ކުރިއައް ދޭބަލަ..\nލާ މަރުކަޒީ ކުރަން ސަރުކާރުން ބޭނުންފުޅުވޭތޯ. އެހެންކަމައް ވަންޏާ ސަރުކާރުން އެކަން ކުރެވޭނެ. ކުރެވޭނެ މަޝްވަރާއެއްނެތް. ބާރުތަށް ހިފަހައްޓަން ބޭނުންވާތީ މަޝްވަރާ ކުރަނީ. ކައުންސިލްތަށް ސިޔާސީވިމާ ތިކަމެއް ނުކުރެވޭނެ. ސިޔާސީ ނޫންބަޔަކު އެތަންތަނުގައި ތިބެންވީ.\nކަންތައް ރަގަޅުކުރަން ބޭނުމިއްޔާ ކައުންސިލަށް މެމްބަރުކަމަށް ކުރިމަތި ލާމީހުންގެ ހުންނަންޖެހޭ ތައުލީމީ ފެންވަރު ކަޑައަޅާ ބަލަ\nޚިޔާލު ހޯދިއްޖެ ފޯރަމްބޭއްވިއްޖެ ދެން ކޮމިޓީއެއް ހަދާފަ ލާމަރުކަޒީ ދުވުމެއް ބޭއްވީމަ ވައުދު ފުދުނީ.\nލާ މަރުކަޒީ ނިޒާމެއް ކާމިޔާބެއް ނުކުރެވޭނެ ކައުންސިލްތައް ސިޔާސީ ވެގެން. ނޫނީ ކައުންސިލްތަކުގެ މެންބަރުންނަކީ ސިޔާސީ ލީޑަރުންގެ ފަހަތައް އަރާ ތިބޭ ބަޔަކަށް ވެގެން. މި ނިޒާމު އިސްލާހުކުރެވޭނީ ރައްޔިތުން ރަށު ފެންވަރުގައި ބާރުވެރިކޮށް ރައްޔިތުން އަމިއްލައަށް ކަންކަން ނިންމުމުގެ ވިސްނުމުގެ ތެރެއިން.\nލާމަރުކަޒީ ނިޒާމު ގެނެސްފައިވަނީ ވަރަށް އަވަސް އަރުވާލައިގެން ރާއްޖޭގެ ހާލަތައް ރިޢާޔަތް ކުރުމެއް ނެތި ސިޔާސީ ލީޑަރުންގެ އަމިއްލަ އެދުން އިސްކޮށްގެން. މިނިޒާމު އިޞްލާހު ކުރެވޭނީ މިއީ ކޮން ނިޒާމެއްކަން ރައްޔިތުންނަށް އެނގިގެންނާއި، މިފަދަ ނިޒާމެއްގެ ހޭލުންތެރިކަން އުފެދިގެން.\nއަމިއްލައެދުން އިސްނުކޮށް މިވެރިން މިހާތަނަށް ނޭވާއެއްވެސް ލާފަނޯންނާނެ.


Bench ah araa photo negi mahsala balai fiyavalhu alhanee\nބެންޗަށް އަރާ ފޮޓޯ ނެގި މައްސަލަ ބަލައި ފިޔަވަޅު އަޅަނީ\nފަނޑިޔާރުގެ ބެންޗަށް އަރާ ފޮޓޯއެއް ނަގާފަ --\nކޯޓެއްގެ ފަނޑިޔާރުގެ ބެންޗަށް އަރާ، ހުރުމަތް ކެނޑޭ ގޮތަށް ނަގާފައިވާ ފޮޓޯތަކެއް ސޯޝަލް މީޑިއާގައި އާންމުވެފައިވާތީ އެ މައްސަލަ ތަހުގީގުކޮށް ފިޔަވަޅު އެޅުމަށް މަސައްކަތް ކުރަމުންދާ ކަމަށް ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަން، ޑީޖޭއޭއިން ބުނެފި އެވެ.\nމައުލޫމާތު ލިބޭ ގޮތުގައި އެ ފޮޓޯތަކަކީ ޖުވެނައިލް ކޯޓުގެ ޝަރީއަތުގެ މަޖިލިސް ތެރޭގެ ފޮޓޯއެކެވެ. އެ ފޮޓޯތައް ނަގާފައިވާ ހަތަރު ޒުވާނުންނަކީ އެ ކޯޓަށް ހެކި ބަސް ނެގުމަށް ގެންދިޔަ ދެ ޒުވާނުންނެވެ.\nއެ ޒުވާނުން ވަނީ ފަނޑިޔާރުގެ ބެންޗަށް އަރައި ފަނޑިޔާރުގެ ގޮނޑިކޮޅުގައި އިށީނދެ ތިބެ ފޮޓޯތައް ނަގާ އާންމުކޮށްފަ އެވެ. އާންމުކޮށް ޝަރީއަތުގެ މަޖިލީހަށް މީހުން ވައްދަނީ ފޯނު އަތުލުމަށްފަހު އެވެ. އެހެންވެ އެ ފޮޓޯތައް އެ ޒުވާނުން ނެގި ގޮތެއް ސާފެއް ނުވެ އެވެ.\nއެ މައްސަލައާ ގުޅިގެން ޑީޖޭއޭއިން ނެރުނު ބަޔާނެއްގައި ބުނީ، ޝަރުއީ އެއްވެސް ކޯޓެއްގެ ހުއްދައާ ނުލާ އެ ކޯޓެއްގެ އެތެރެ ފޮޓޯ ނެގުމަކީ ކޯޓުގެ ހުރުމަތް ކެނޑުމުގެ އަމަލެއްގެ ގޮތުގައި ބެލެވޭނެ ކަމަށެވެ. އެހެންވެ އެކަން ކުށްވެރިކޮށް އެފަދަ އަމަލުތައް ނުކުރުމަށް ޑީޖޭއޭއިން ވަނީ އަންގާފަ އެވެ.\nއެ މައްސަލަ ތަހުގީގުކޮށް އަޅަންޖެހޭ ފިޔަވަޅުތައް އެޅުމަށް ކަމާބެހޭ އެންމެހާ އިދާރާތަކާއެކު މަސައްކަތް ކުރަމުންދާ ކަމަށް ވެސް ޑީޖޭއޭއިން ބުންޏެވެ.\nހައިލަމަށް މަނީ ލޯންޑްރިންގެ ތުހުމަތުކޮށްފި


”އެއަރޕޯޓް ހެލްތް އެކްރެޑިޓޭޝަން“ ވެލަނާ އިންޓަރނޭޝަނަލް އެއަރޕޯޓަށް ލިބިއްޖެ – DhiDaily\n”އެއަރޕޯޓް ހެލްތް އެކްރެޑިޓޭޝަން“ ވެލަނާ އިންޓަރނޭޝަނަލް އެއަރޕޯޓަށް ލިބިއްޖެ\nބައިނަލްއަޤްވާމީ ކައުންސިލް އެއަރޕޯޓް ކައުންސިލް އިންޓަރނޭޝަނަލްއިން ދޭ ދަތުރުކުރުން ރައްކާތެރި އެއަރޕޯޓެއް ކަމަށް ކަނޑައަޅާ ”އެއަރޕޯޓް ހެލްތް އެކްރެޑިޓޭޝަން“ ވެލަނާ އިންޓަރނޭޝަނަލް އެއަރޕޯޓަށް ލިބިއްޖެއެވެ.\nމިއީ ކޯވިޑް-19އާ ގުޅިގެން ރައްކާތެރިކަމުގެ މިންގަނޑު ހުރީ ރަނގަޅަށްކަން ކަނޑައަޅައިދޭ މިންކުރުމެކެވެ. ވެލާާނާ އިންޓަރނޭޝަނަލް އެއަރޕޯޓަކީ އޭޝިއާ ޕެސިފިކް ރީޖަންގައި މިމިންކުރުން ލިބުނު 2ވަނަ އެއަރޕޯޓެވެ. ރާއްޖޭގައި އެންމެ ފުރަތަމަ ކޯވިޑް-19އާ ގުޅިގެން ރައްކާތެރިކަމުގެ ފިޔަވަޅު އަޅަން ފަށާފައިވަނީ ވެލާނާ އިންޓަރނޭޝަނަލް އެއަރޕޯޓްގައެވެ.\nއެއަރޕޯޓްގެ ރައްކާތެރިކަން މިންކުރުމުގައި ކޯވިޑް-19 ފެތުރުން ކޮންޓްރޯލްކުރުމަށް އެއަރޕޯޓް ޑިސްއިންފެކްޓްކޮށް ސާފުކޮށް ބޭއްވުމަށް ކުރާ މަސައްކަތްތަކާއި، އިޖްތިމާޢީ ގައިދުރުކަން ބެހެއްޓުމަށް އަޅާފައިވާ ފިޔަވަޅުތަކަށްވަނީ ބަލާފައެވެ. އަދި ޚިދުމަތްދިނުމުގައި އެއަޕޯޓްގެ މުވައްޒަފުންގެ ރައްކާތެރިކަމަށް އަޅަފައިވާ ފިޔަވަޅުތަކާއި އެއަރޕޯޓުުން ޚިދުމަތް ހޯދާ މީހުންނަށް ޚިދުމަތްދިނުމުގައި ޢަމަލުކުރާ ގޮތްކަށް ވެސް ވަނީ ބަލާފައެވެ.\nމި ސެޓްފިކެޓާއެކު ރާއްޖެއަކީ ކޯވިޑް-19އިން ރައްކާތެރި ޤައިމަކަށް ހެދުމަށް ކުރަމުންދާ މަސައްކަތައް ބޮޑު ކުރިއެރުމެއް ލިބޭނެ ކަމަމަށް އެމްއޭސީއެލްއިން ހަމަކުރެއެވެ.\nރާއްޖޭގެ އެއަރޕޯޓްގެ ޚިދުމަތް ހޯދާ މީހުންގެ އިތުބާރު ބޮޑުވެގެންދާނެކަމަށާއި މިކަމުގެ ސަބަބުން ރާއްޖެއަށް ޒިޔާރަތްކުރާ މީހުން އިތުރުވެ އިޤްތިޞާދަށްވެސް އޭގެ އެދެވޭ އަސަރު ކުރާނެކަމަށް ވަނީ އެމްއޭސީއެލްއިން ބުނެއެވެ.


Thailand ge Princess nominate kuri party uvaalanee | Mihaaru\nބޮޑު ވަޒީރުގެ މަގާމަށް ކުރިމަތިލާން ނިންމި ތައިލެންޑުގެ ޕްރިންސަސް. --ފޮޓޯ:ރޮއިޓާސް\nތައިލެންޑުގެ ޕްރިންސަސް ނޮމިނޭޓްކުރި ޕާޓީ އުވާލަނީ\n13 ފެބުރުއަރީ 2019 - 13:49 1 comment\nބެންކޮކް (ފެބްރުއަރީ 13) - ބޮޑު ވަޒީރުގެ މަގާމަށް ތައިލެންޑުގެ ޕްރިންސަސް އުބޮލްރަޓަނާ މަހިދޯލް ނޮމިނޭޓްކުރި ތައި ރަކްސާ ޗާޓް ޕާޓީ އުވާލުމަށް ދުސްތޫރީ ކޯޓުގައި އެދޭނެ ކަމަށް އެ ގައުމުގެ އިލެކްޝަންސް ކޮމިޝަނުން ބުނެފި އެވެ.\nއިލެކްޝަންސް ކޮމިޝަނުން ބުނެފައި ވަނީ ކުރީގެ ބޮޑު ވަޒީރު ތަކްސިން ޝިނަވަޓްރާއާ ގުޅުން އޮންނަ ތައި ރަކްސާ ޗާޓް ޕާޓީ ވަނީ އިންތިޚާބުތަކާ ބެހޭ ގާނޫނުތަކާ ޚިލާފުވެފައި ކަމަށެވެ. އަދި އެއީ ތައިލެންޑުގެ ރަސްކަމާ ދެކޮޅަށް އެ ޕާޓީން ހިންގި އަމަލެއް ކަމަށް ވެސް ބުނެފައިވެ އެވެ.\nމާޗް 24 ގައި އޮންނަ އިންތިޚާބަށް މަހިދޯލްގެ ނަން ނޮމިނޭޓް ކުރި ނަމަވެސް އިލެކްޝަންސް ކޮމިޝަނުން މިހާރު ވަނީ އެކަމަނާ ޑިސްކޮލިފައިކޮށްފަ އެވެ. ސަބަބެއް ހާމަކޮށްފައެއް ނުވެ އެވެ. ނަމަވެސް ބޮޑު ވަޒީރު ކަމަށް މަހިދޯލް ނޮމިނޭޓް ކުރުމާ ގުޅިގެން ރަސްގެފާން ވަޖިރަލޮންގްކޯން ވަނީ ހިތްޕުޅު ހަމަނުޖެހޭކަން ހާމަކުރައްވައިފަ އެވެ. ގަނޑުވަރުން ނެރުނު ބަޔާނެއްގައި ރަސްގެފާން ވިދާޅުވެފައި ވަނީ ޝާހީ އާއިލާގެ މެންބަރުން ބޮޑު ވަޒީރު ކަމަށް ވާދަކުރުމަކީ "ކަމާ ގުޅޭ ކަމެއް ނޫން ކަމަށާއި އެއީ ތައިލެންޑުގެ ސަގާފަތެއް ވެސް ނޫން" ކަމަށެވެ.\nބޮޑު ވަޒީރުގެ މަގާމަށް ތައިލެންޑުގެ ޕްރިންސަސްގެ ނަން ތައި ރަކްސާ ޗާޓް ޕާޓީން ނޮމިނޭޓް ކުރަނީ. --ފޮޓޯ:ރޮއިޓާސް\nއިލެކްޝަންސް ކޮމިޝަނުން ބުނެފައި "ޝާހީ އާއިލާގެ މެންބަރުންނަކީ ސިޔާސީ ކަންކަމަށް ވުރެ މަތީގައި" ތިބެން ޖެހޭ ބަޔަކަށްވާތީ ކަމަށެވެ.\nބޮޑު ވަޒީރުކަމަށް ވާދަކުރެއްވުމަށް ނިންމެވުމާ އެކު ޕްރިންސަސް މަހިދޯލް ވަނީ އޭނާ އަށް ލިބިވަޑައިގަންނަވާ ޝާހީ ހުރިހާ ލަގަބެއް ދޫކޮށްލައްވައިފަ އެވެ. އަދި އޭނާ އަކީ މިހާރު އާދައިގެ މީހެއް ކަމަށް ވަނީ ވިދާޅުވެފަ އެވެ. ނަމަވެސް ބޮޑު ވަޒީރު ކަމަށް ކުރިމަތިލައްވަން ނިންމެވުމުން "ދިމާވި މައްސަލަތަކަށް" އެކަމަނާ ބުދަ ދުވަހު ވަނީ މައާފަށް އެދިވަޑައިގެންފަ އެވެ.\n"ގައުމަށްޓަކައި ޚިދުމަތް ކުރަން އަޅުގަނޑު ނުކުންނަން އުޅުމުން ބައެއް މީހުންނަށް ކުރިމަތިވި މައްސަލަތަކަށް މައާފަށް އެދެން. އެކަމަކު އެއީ މި ޒަމާނުގައި ކަންކަން ވާން ޖެހޭ ގޮތެއް ނޫން،" އިންސްޓަގްރާމުގައި ޕްރިންސަސް ލިޔުއްވާފައިވެ އެވެ.\nޕްރިންސަސް މަހިދޯލް ވަނީ އެމެރިކާގެ މަޝްހޫރު މެސަޗޫސެޓްސް އިންސްޓިޓިއުޓް އޮފް ޓެކްނޮލޮޖީން ތައުލީމް ހާސިލް ކުރައްވައިފަ އެވެ. އެމެރިކާ މީހަކާ 1972 ވަނަ އަހަރު ކައިވެނި ބައްލަވައިގަތުމަށް ފަހު ޝާހީ ހުރިހާ ލަގަބެއް ދޫކޮށްލެއްވި އެވެ. ނަމަވެސް 2001 ވަނަ އަހަރު ތައިލެންޑަށް އެނބުރި ވަޑައިގެން އަލުން ޝާހީ ދިރިއުޅުއްވުމަށް ވަޑައިގެންނެވި އެވެ. ސޯޝަލް މީޑިއާގައި ހަރަކާތްތެރި ޕްރިންސަސް ވަނީ ތައިލެންޑުގެ ބައެއް ފިލްމުތައް ވެސް ކުޅުއްވައިފަ އެވެ. އެކަމަނާ އަށް ތިން ބޭފުޅުން ލިބިވަޑައިގެންނެވި އެވެ. މީގެ ތެރޭން އެއް ބޭފުޅަކު ވަނީ 2004 ވަނަ އަހަރުގެ ސުނާމީގައި އަވަހާރަވެފަ އެވެ. އަނެއް ދެ ބޭފުޅުން ދިރިއުޅުއްވަނީ ތައިލެންޑުގަ އެވެ.\nއިތުރު ލިޔުންތައް ތައިލެންޑު ތައިލެންޑް ސިޔާސީ


މަޖިއްޓޭގެ ހެޓްރިކާ އެކު އޭދަފުށިން ގްރީން ވެސް ބަލިކޮށްފި\nވެޓެރަންސް ކަޕް ފުޓްބޯޅަ މުބާރާތުގައި މިއަދު ހަވީރު ކްލަބް ގްރީން ސްޓްރީޓްސް 8-0 އިން ބަލިކޮށް އޭދަފުށި ވެޓެރަންސް ފުޓްބޯލް ކްލަބުން މުބާރާތުގައި ހޯދަމުން އަންނަ ސައްތައިން ސައްތަ ރެކޯޓް ދަމަހައްޓައިފި އެވެ. މި މޮޅާއެކު ހަތް ޓީމު ވާދަކުރާ ލީގުގެ އެއް ވަނައިގައި އޭދަފުށި އޮތީ ކުޅުނު ތިން މެޗުވެސް ކާމިޔާބުކޮށް ނުވަ ޕޮއިންޓާއެކު އެވެ.\nމުބާރާތުގެ ފުރަތަމަ މެޗުގައި 3-0 އިން ވިކްޓްރީ ސްޕޯޓްސް ކްލަބް އަތުން އޭދަފުށި މޮޅުވިއިރު ދެ ވަނަ މެޗުގައި ކްލަބް އީގަލްސް ކޮޅަށް އެޓީމުން ވަނީ ހަ ގޯލު ޖަހައިފައެވެ. ތިން މެޗުގައި 17 ގޯލު ޖެހިއިރު އެޓީމު ކޮޅަށް އަދި ގޯލެއް ވަދެފައެއް ނުވެއެވެ.\nމިއަދުގެ މެޗުގައި އޭދަފުށީ ޓީމަށް ލިބުނު އެންމެބޮޑު ހިތްވަރަކީ މިދިޔަ ދެމެޗުގައި ކުޅެފައިނުވާ އެރަށުގެ މަޝްހޫރު ފުޓްބޯޅަ ކުޅުންތެރިޔާ އަބްދުލްމަޖީދު އިބްރާހީމް (މަޖިއްޓޭ) ކުޅުމެވެ. ފުރަތަމަ އެގާރައިގައި ހިމެނިގެން މުބާރާތުގައި ކުޅުނު ފުރަތަމަ މެޗުގައި މަޖިއްޓޭ ވަނީ ހެޓްރިކް ހަދައި މޮޅު ކުޅުންތެރިޔާގެ މަގާމް ވެސް ހޯދައިފައެވެ. އުމުރުން 40 އަހަރުގެ މަޖިއްޓޭ އަކީ މިހާރުވެސް އަތޮޅު މުބާރާތާއި ޒޯން މުބާރާތުގައި މޮޅު ކުޅުމެއް ދައްކަމުން އަންނަ ކުޅުންތެރިއެކެވެ. އޭދަފުށީ ފުޓްބޯޅަ ޓީމުން 2017 ވަނަ އަހަރު ރިޓަޔާ ކުރުމަށްފަހު މިދިޔަ އަހަރު މަޖިއްޓޭ ވަނީ އެ އަތޮޅު ފެހެންދޫ ދިވެހި ޕްރިމިއާ ލީގަށް ކޮލިފައިކޮށްދިނުމުގައި މުހިއްމު ދައުރެއް އަދާކޮށްފަ އެވެ.\nމުބާރާތުގައި ވާދަކުރާ އޭދަފުށީ ޓީމް. – ފޮޓޯ: ސޮކަ މޭޓްސް\nމިއަދުގެ މެޗުގެ ފުރަތަމަ ގޯލު ހަތް ވަނަ މިނެޓުގައި މަޖިއްޓޭ ކާމިޔާބު ކޮށްދިންއިރު އޭގެ ދެ މިނެޓު ފަހުން އިސްމާއީލް މުހައްމަދު (ޖެޓް) ވަނީ އިތުރު ގޯލެއް ޖަހައި ނަތީޖާ 2-0 އަށް ބަދަލުކޮށްލައިފައެވެ. އޭދަފުށީގެ ތިން ވަނަ ގޯލު ޖެހީ ކުރިން ފުރަތަމަ ޑިވިޝަނުގައި މޮޅު ކުޅުމެއް ދެއްކި އިސްމާއީލް މުހައްމަދު (ބަނޑާ) އެވެ. މި ގޯލަށްފަހު ފުރަތަމަ ހާފު ނިމެން މިނެޓަކަށް ވެފައި ވަނިކޮށް އޭދަފުށީގެ ހަތަރު ވަނަ ގޯލު ޖަހައިދިނީ ޖެޓް އެވެ. ފަހު ހާފުގައި ވެސް އޭދަފުށިން ވަނީ އެޓީމުގެ މޮޅު ކުޅުން ތަކުރާރުކޮށް އިތުރު ހަތަރު ގޯލު ޖަހައިފައެވެ. މެޗުގެ ފަސް ވަނަ ގޯލާއި ހަ ވަނަ ގޯލު އިސްމާއީލް މުހައްމަދު (ބޮލޭ) ޖެހިއިރު ފަހު ދެގޯލު ޖެހީ މަޖިއްޓޭ އެވެ. މިއަދުގެ މެޗުގެ 45 އަހަރުން މަތީގެ މޮޅު ކުޅުންތެރިޔާގެ މަގާމް ހޯދީ އޭދަފުށީ ޓީމުގެ ޔޫސުފް އަޒީމް (ޔޫއްޓޭ) އެވެ.\nމުބާރާތުގެ ފައިނަލުގެ ފުރަތަމަ ޖާގަ ލިބޭނީ ލީގު އުސޫލުންކުޅެ އެންމެ ގިނަ ޕޮއިންޓް ހޯދާ ޓީމަކަށެވެ. ފައިނަލުގެ ދެވަނަ ޖާގަ ލިބޭނީ ޕޮއިންޓުގެ ގޮތުން ދެވަނަ އަދި ތިންވަނަ ލިބޭ ޓީމުގެ މެދުގައި ކުޅެވޭ ސެމީ ފައިނަލް މެޗުން މޮޅުވާ ޓީމަކަށެވެ.


galehiri: ޤަބުރުސްތާނެއްގެ މައްޗަށް އަރާނެހެން މިސްކިތެއް ބޮޑުކުރުން\nޤަބުރުސްތާނެއްގެ މައްޗަށް އަރާނެހެން މިސްކިތެއް ބޮޑުކުރުން\nދުވަސްވެފައިވާ އިހުގެ ޤަބުރުސްތާނެއްގެ މައްޗަށް އަރާނެހެން މިސްކިތެއް ބޮޑުކޮށް ޢިމާރާތްކުރުމުގެ ޙުކުމަކީ ކޮބައިތޯ އެވެ؟ އަދި، މީހުން ވަޅުނުލާތާ ސާޅީސް އަހަރު ވެފައިވާ ޤަބުރުސްތާނެއްގެ މައްޗަށް ފަސްއަޅައި ފޮރުވުމުގެ ޙުކުމަކީ ކޮބައިތޯ އެވެ؟\nމާތް ﷲ ގެ ޙަޟުރަތަށް ޙަމްދު ހުށްޓެވެ. އެކަލާނގެ ރަސޫލާ އަށް ޞަލަވާތާއި ސަލާމް ލައްވާށި އެވެ! މި ޞަލަވާތާއި ސަލާމުގައި އިތުރު އާލުންނާއި މިތުރު ޞަޙާބީން ޝާމިލުކުރައްވާށި އެވެ! އެއަށްފަހު ދަންނަވަމެވެ.\nމައްޔިތުންގެ ކަށިތައް ފީވެ، އިންދިރާސްވެފައިވާ ޤަބުރުސްތާނެއްގެ މަތީގައި ނޫނީ، މިސްކިތެއް (ނުވަތަ މިސްކިތަކުން ބައެއް) ބިނާކުރުމަކީ ހުއްދަ ކަމެއް ނޫނެވެ. ތިޔަ ވިދާޅުވާ ޤަބުރުސްތާނުގައި ވަޅުލާފައިވާ މައްޔިތުން ސާޅީސް އަހަރުދުވަހުގެ ތެރޭގައި ކަށި ފީވެ، އިންދިރާސްވެއްޖެ ކަމަށް، ކަމާބެހޭ މާހިރުން ބުނެފިނަމަ، ތިޔަ ޤަބުރުސްތާނުގެ މަތީގައި ބިނާކުރުމާއި، ދަނޑުވެރިކަން ފަދަ މަންފާކުރަނިވި ކަންތައްތައް ކުރުމަކީ ހުއްދަ ކަމެކެވެ. އަދި ޤަބުރުސްތާން ބިމާ ހަމަކުރުމަށްފަހު، އޭގެ މަތީގައި ހިނގުމާއި، އެނޫން ކަންކަމަށް ބޭނުންކުރުމަކީ އެއްވެސް މައްސަލައެއް އޮތް ކަމެއް ނޫނެވެ.\nމައްޔިތުންގެ ކަށިތައް ފީވެ، ޤަބުރުސްތާން އިންދިރާސްވެފައި ނުވާކަމަށް ވަނީނަމަ، ޤަބުރުސްތާނުގެ މަތީގައި ބިނާކުރުމާއި ދަނޑުވެރިކަން ކުރުން ފަދަ މަސައްކަތްތައް ކުރުމަކީ ހުއްދަ ކަމެއް ނޫނެވެ.\nމިއީ، "ޠަރީޤުލްއިސްލާމް" (islamway.net) ގެ ފަތުވާގެ ބައިގެ ނަމާދުގެ ފިޤުހު ނުވަތަ "ފިޤުހުއްޞަލާތި" (فقه الصلاة) ގައި ތަޞްނީފުކޮށްފައިވާ ފަތުވާއެކެވެ. މި ފަތުވާ ޝާއިޢުކޮށްފައިވަނީ، 17 ޝަޢުބާން 1436 (4 ޖޫން 2015) ގަ އެވެ.


vnews - Thauleemaa ehvarah vinumashaai thajuribaa hoadhumah iskan dheyn jehey: Anwar\nތައުލީމާ އެއްވަރަށް ވިސްނުމަށާއި ތަޖުރިބާ ހޯދުމަށް އިސްކަންދޭންޖެހޭ: އަންވަރު\n20 އޭޕްރިލް 2019\nދަސްވެނިވުމުގެ ތެރެއިން-- ފޮޮޓޯ: ޔޫސުފް ސޮފްވާން(ސޮއްޕެ)\nއިސްކަންދޭންވީ ހަމައެކަނި ތައުލީމަށް ނޫންކަމަށާއި ތައުލީމާ އެއްވަރަށް ވިސްނުމަށާއި ތަޖުރިބާ ހޯދުމަށް އިސްކަންދޭންވާނެ ކަމަށް ވިލާ ކޮލެޖްގެ ރެކްޓަރ ޑރ. އަހްމަދު އަންވަރު ވިދާޅުވެއްޖެއެވެ.\nޑރ. އަންވަރު މިހެން ވިދާޅުވީ ވިލާ ކޮލެޖުގެ ނުވަވަނަ ދަސްވެނިވުމުގެ ރަސްމިއްޔާތުަގައި ވާހަކަފުޅު ދައްކަވަމުންނެވެ.\nތިން ދަންފަޅިއަކަށް ބަހާލައިގެން ކުރިއަށްގެންދިޔަ ވިލާ ކޮލެޖުގެ ދަސްވެނިވުމުގައި އޯޕަން ޔުނިވާސިޓީ މެލޭޝިޔާއާ ގުޅިގެން ހިންގާ ކޯސްތަކުން ކިޔެވި ޖުމްލަ 309 ދަރިވަރުން ވަނީ ދަސްވެނިވެފައެވެ.\nހެނދުނުގެ ދަންފަޅީގައި ރަސްމިއްޔާތުގެ ބައިވެރިންނާ ވާހަކަފުޅު ދައްކަވަމުން އަންވަރު ކޮލެޖުން ތައުލީމް ހާސިލްކުރުމަށްފަހު މުޖުތަމައުއަށް ނިކުތުމަށްފަހު ދަސްވި އެއްޗެއް ހަނދާން ނައްތާލުމުގެ ބަދަލުގައި އެއިލްމު އިތުރަށް ތަރައްގީކޮށް ހަރުދަނާކުރުމަށް ވަނީ އިލްތިމާސް ކުރައްވާފައެވެ.\nދަސްވެނިވުމުގެ ރަސްމިއްޔާތު ކުރިއަށް ގެންގޮސްފައިވަނީ ވިލާ ކޮލެޖު ކިޔުއައި ކެމްޕަހުއެވެ.\nދަސްވެނިވުމުގެ ރަސްމިއްޔާތު ޝަރަފްވެރިކޮށްދެއްވީ އޯޕަން ޔުނިވާސިޓީ މެލޭޝިއާގެ ވައިސް ޗާންސެލާ މަންސޫރު ފަޒީލެވެ.\nދަރިވަރުން ދަސްވެނިވި ކޯސްތަކުގެ ތެރޭގައި މާސްޓަރ އޮފް ބިޒްނަސް އެޑްމިނިސްޓްރޭޝަން، ބެޗްލާ އޮފް އެކައުންޓިން ވިތު އޮނާސް، ބެޗްލާ އޮފް ބިޒްނަސް އެޑްމިނިސްޓްރޭޝަން ވިތު އޮނާސް، ބެޗްލާ އޮފް ހިއުމަން ރިސޯސް މެނޭޖްމަންޓް ވިތު އޮނާސް، މާސްޓާސް އޮފް އެޑިޔުކޭޝަން، ބެޗްލާ އޮފް އެޑިޔުކޭޝަން (މެތެމެޓިކްސް) ވިތު އޮނާސް، ބެޗްލާ އޮފް އެޑިޔުކޭޝަން ޓީޗިން އިންގްލިޝް އޭޒް އަ ސެކަންޑް ލެންގުއޭޖް ވިތު އޮނާސް އަދި ބެޗްލާ އޮފް އިންފޮމޭޝަން ޓެކްނޮލޮޖީ ވިތު އޮނާސް އަދި މިނޫންވެސް އިތުރު ބައެއް ކޯސްތައް ހިމެނޭއެވެ.\nމެންދުރުފަހު ބޭއްވި ދެދަންފަޅީގައި މަރުހަބާ ދެންނެވުމުގެ ގޮތުން ވާހަކަފުޅު ދައްކަވަމުން ވިލާ ކޮލެޖުގެ ވައިސް ރެކްޓަރ ޑރ. އަލީ ނަޖީބު ވިދާޅުވީ ކޮންމެ ދުވަހަކީވެސް އައު ދުވަހެއް ކަމަށެވެ. އެހެންވީމަ ކޮންމެ ދުވަހަކުވެސް އިލްމާއި ހުނަރު ހޯދުން ހުއްޓާނުލުމަށް ދަރިވަރުންގެ ކިބައިން ވަނީ އެދިވަޑައިގެންފައެވެ.\nދަސްވެނިވުމުގެ ރަސްމިއްޔާތުގައި ވަނީ ކިޔެވުމުގެ ރޮނގުން ފާހަގަކޮށްލެވޭ ދަރިވަރުންނަށް ޚާއްސަ އެވޯޑުތަކެއްވެސް ދީފައެވެ. އެގޮތުން ވިލާ ކޮލެޖް ބުކް ޕްރައިޒް ހާސިލްކުރި 27 ދަރިވަރަކަށާއި ކޮލެޖް މެޑަލް ހާސިލްކުރި 8 ދަރިވަރަކަށް ވަނީ ސެޓްފިކެޓާއި ހަނދާނީލިޔުން ދީފައެވެ. އަދި ގާސިމް އިބްރާހިމް އެވޯޑް ފޮރ އެކްސެލެންސް ހާސިލްކުރި5ދަރިވަރަކަށްވެސް ވަނީ ހަނދާނީ ފިލާ ދީފައެވެ.\nދަސްވެނިވުމުގައި ފާހަގަކޮށްލެވޭ މުހިންމު ބައެއް ކަންކަމަށް ބަލާއިރު ދަސްވެނިވި ދަރިވަރުންގެ ތެރެއިން 50 އިންސައްތަ ދަރިވަރުންނަކީ ޕޯސްޓް ގްރެޖުއޭޓް ކޯސްތައް ނިންމި ދަރިވަރުންކަން ފާހަގަކޮށްލެވެއެވެ. އަދި ދަސްވެނިވި ދަރިވަރުންގެ ތެރެއިން 55 އިންސައްތައަކީ އަންހެން ދަރިވަރުންކަންވެސް ފާހަގަކޮށްލެވެއެވެ. ދަސްވެނިވި ދަރިވަރުންގެ ތެރެއިން 30 އިންސައްތަ ދަރިވަރުން ކިޔަވާފައިވަނީ އަތޮޅުތަކުގައި ތިބެގެންނެވެ. ދަަސްވެނިވި 309 ދަރިވަރުންގެ ތެރެއިން 96 ދަރިވަރުން ކިޔަވާފައިވަނީ އަތޮޅުތަކުގައި ގާއިމްކޮށްފައިވާ ވިލާކޮލެޖްގެ ކެމްޕަސްތަކުގެ ތެރެއިން ފަސް ކެމްޕަހެއްގަޔާއި ހަ ލާނިންގް ސެންޓަރެއް މެދުވެރިކޮށެވެ.\nދަސްވެނިވުމުގެ މިހަފްލާއާއި އެކު، އޯ.ޔޫ.އެމްއާއި ވިލާ ކޮލެޖު ގުޅިގެން ހިންގި ކޯސްތަކުން މިހާތަނަށް ވަނީ ޖުމްލަ 1823 ދަރިވަރުން ދަސްވެނިވެފައެވެ.


Leicester in Chelsea hifahattaifi - One Online\nއިނގިރޭސި ޕްރިމިއާ ލީގުގައި ޗެލްސީ އާއި ލެސްޓާ ބައްދަލުކުރި މެޗުގެ ތެރެއިން: އެ މެޗު ނިމިގެންދިޔައީ 1-1ގެ ނަތީޖާއަކުން ދެ ޓީމު އެއްވަރުވެގެން -- ފޮޓޯ/ ގެޓީ\nލެސްޓާއިން ޗެލްސީ ހިފަހައްޓައިފި\nއިނގިރޭސި ޕްރިމިއާ ލީގުގައި ލެސްޓާ ސިޓީން ޗެލްސީ ހިފަހައްޓައިފިއެވެ.\nޗެލްސީގެ އަމިއްލަ ދަނޑު ސްޓެމްފަޑް ބްރިޖުގައި ރޭ ލެސްޓާއާ ދެކޮޅަށް ކުޅުނު މެޗު ނިމިގެންދިޔައީ 1-1ގެ ނަތީޖާއަކުން އެއްވަރުވެގެންނެވެ.\nއެ މެޗުގެ ކުރީކޮޅު ޗެލްސީން ވަނީ ލަނޑެއް ޖަހައި ލީޑު ހޯދައިފައެވެ. މެޗުގެ ހަތްވަނަ މިނެޓުގައި ޗެލްސީއަށް އެ ލަނޑު ކާމިޔާބުކޮށްދިނީ އެޓީމުގެ ޒުވާން މިޑްފީލްޑަރު މޭސަން މައުންޓެވެ.\nޗެލްސީގެ ލަނޑަށްފަހު ފުރަތަމަ ހާފުގެ ތެރޭގައި ދެ ޓީމުންކުރެ އެއްވެސް ޓީމަކަށް ލަނޑު ޖަހާނެ ރަނގަޅު ފުރުސަތެއް ތަނަވަސްކުރެވިފައެއް ނުވެއެވެ. މެޗުގެ ފުރަތަމަ ހާފު ނިމިގެންދިޔައީ 1-0ގެ ނަތީޖާއަކުން ޗެލްސީ ކުރީގައި އޮވެގެންނެވެ.\nލެސްޓާ އިން މެޗުގެ ނަތީޖާ ހަމަހަމަކުރީ 67 ވަނަ މިނެޓުގައެވެ. ޖޭމްސް މެޑިސަން ނަގައިދިން ކޯނަރަކުން ލެސްޓާއަށް އެ ލަނޑު ކާމިޔާބުކޮށްދިނީ އެޓީމުގެ ނައިޖީރިއާ މިޑްފީލްޑަރު ވިލްފްރެޑް އެންޑިޑީއެވެ. އޭނާ އެ ލަނޑު ކާމިޔާބުކުރީ ޗެލްސީގެ ޕެނަލްޓީ އޭރިއާ ތެރޭ ވަރަށް ހުސްކޮށް ހުރެ، ބޮލުން ފޮނުވާލި ހަމަލާއަކުންނެވެ.\nއެ ލަނޑަށްފަހު ވެސް ރަނގަޅު ކުޅުމެއް ފެނިގެންދިޔައީ ލެސްޓާގެ ފަރާތުންނެވެ. ނަތީޖާއެއްގެ ގޮތުން މެޗުގައި ލެސްޓާއަށް ލީޑު ހޯދުމަށް ފުރުސަތުތަކެއް ލިބިގެންދިޔައެވެ. އެގޮތުން މެޗުގެ 74 ވަނަ މިނެޓުގައި މެޑިސަން ފޮނުވާލި ހަމަލާއެއް ގޯލުގެ ހުރަސް ދަނޑި މަތިން ބޭރަށް ދިޔަ އިރު، އޭގެ ހަތަރު މިނެޓު ފަހުން ޖޭމީ ވާޑީ ފޮނުވާލި ހަމަލާ ދިޔައީ ގޯލުގެ އަރިމަތީ ދަނޑި ކައިރިން ބޭރަށެވެ.\nލީގުގައި ޗެލްސީއަށް އަދި މޮޅެއް ހޯދިފައެއް ނުވެއެވެ. ލީގުގައި ޗެލްސީ ކުޅުނު ފުރަތަމަ މެޗުގައި މެންޗެސްޓާ ޔުނައިޓެޑް އަތުން ވަނީ 4-0ގެ ނަތީޖާއަކުން ބަލިވެފައެވެ. އަދި އެ މެޗަށްފަހު ކުޅުނު ޔޫއެފާ ސުޕާ ކަޕްގެ މެޗުގައި ލިވަޕޫލް އަތުން ޗެލްސީ ބަލިވީ ޕެނަލްޓީ ޝޫޓްއައުޓްގައެވެ.\nޔުނައިޓެޑް ބަލިކޮށް، ލިވަޕޫލުން 16 ޕޮއިންޓުގެ ލީޑެއް ހޯދައިފި\nކްރިސްޓަލް ޕެލަސް އިން ސިޓީ ހިފެހެއްޓި އިރު، ޝެފީލްޑުން އާސެނަލް ހިފަހައްޓައިފި\nއާސެނަލް އަތުން ސިޓީއަށް ފަސޭހަ މޮޅެއް\nއެވަޓަން އަތުން ޔުނައިޓެޑް ސަލާމަތްވެއްޖެ


Addu magu hedhumuge mashrooah beelan hushahalhan dhin mudhdhathu ithurukoffi | Mihaaru\nއައްޑޫގެ މަގު ހެދުމުގެ މަޝްރޫއަށް ބީލަން ހުށަޅަން ދިން މުއްދަތު އިތުރުކޮށްފި\nހިތަދޫގެ މަގެއްގައި މިދިޔަ އަހަރު އެމްއާރުޑީސީން ތާރު އަޅަނީ.-- ފޮޓޯ: އެމްއާރުޑީސީ\nއައްޑޫގެ މަގު ހެދުމުގެ މަޝްރޫއުގެ ދަށުން ހިތަދޫ، މަރަދޫ، މަރަދޫފޭދޫ، ފޭދޫ އަދި ހުޅުމީދޫގެ މަގުތަކެއް ހަދަން ވަނީ ނިންމައިފަ އެވެ. މި އަވަށްތަކުގެ އިތުރު މަގުތައް ހަދާނެ ބަޔަކު ހޯދަން ކުރިން ކުރި އިއުލާން ބާތިލު ކުރި ސަބަބެއް މިނިސްޓްރީން ނުބުނެ އެވެ.\nމި މަޝްރޫއަށް ޝައުގުވެރިވާ ފަރާތްތަކަށް ބީލަން ހުށަހެޅުމުގެ ފުރުސަތު މިހާރު އަންނަ މަހުގެ 19 ވަނަ ދުވަހާ ހަމައަށް އޮންނާނެ ކަމަށް ފިނޭންސުން ބުންޏެވެ. ކުރިން ބީލަށް ހުށަހަޅަން ދިނީ އަންނަ މަހުގެ 11 ގެ ނިޔަލަށެވެ.\nބީލަމުގައި ބައިވެރިވާން 1،500ރ. ގެ ރެޖިސްޓްރޭޝަން ފީއެއް ދައްކަން ޖެހެ އެވެ. ފައިސާ ބަލައި ގަންނާނީ މި މަހުގެ 20 ވަނަ ދުވަހުން ފެށިގެންނެވެ.\nފިނޭންސުން ބުނީ ހިތަދޫ މަގު ހެދުމުގެ މަޝްރޫއުގެ ބިޑު ސެކިއުރިޓީގެ ގޮތުގައި 365،000ރ. ހުށަހަޅަން ޖެހޭ އިރު، ފޭދު އާއި މަރަދޫފޭދޫގެ މަޝްރޫއަށް ބިޑު ސެކިއުރިޓީގެ ގޮތުގައި ކޮންމެ ރަށަކަށް 72،000ރ. ހުށަހަޅަން ޖެހޭނެ ކަމަށެވެ. އަދި ބުނީ މަރަދޫ މަގު ހެދުމުގެ މަޝްރޫއުގެ ބިޑު ސެކިއުރިޓީގެ ގޮތުގައި 57،000ރ. ހުށަހަޅަން ޖެހޭ އިރު، ހުޅުމީދު އަށް 180،000ރ. ހުށަޙަޅަން ޖެހޭނެ ކަމަށެވެ.\nފިނޭންސުން ބުނީ ބީލަން ހުޅުވުން އޮންނާނީ އަންނަ މަހުގެ 22 ވަނަ ދުވަހު ކަމަށެވެ.\nއައްޑޫގައި އަލަށް ހަދާ މަގުތަކުގެ ސާވޭ ހައުސިން މިނިސްޓްރީން މިހާރު ވަނީ ނިންމައިފަ އެވެ.\nފިނޭންސް މިނިސްޓްރީ ހައުސިން މިނިސްޓްރީ އައްޑޫ\nއަބަދުވެެސް އައްޑޫ މާލެ ތިނަދޫ........ދެން ތިބީ ދިވެހި ރައްޔިތުން ނޫން ބާ......\n''އަޅުގަނޑުމެންގެ ވެރިކަމެއްގަ ހުރިހާ މީހުންހަމަހަމަ ވާނެ.'' މިހެންވެސް ބުނި


Aqsa miskithuga Israel in hingi udhuvaanu Islaamee ummathun kuvveri kuranee - vNews.mv\nއަގްސާ މިސްކިތުގައި އިސްރާއީލުން ހިންގި އުދުވާނު އިސްލާމީ އުންމަތުން ކުށްވެރިކުރަނީ\nސައިފް އަޒްހަރު 08 May 2021, 21:33\nމުސްލިމުންގެ ތިންވަނައަށް އެންމެ މުގައްދަސް ބިނާކަމުގައިވާ މަސްޖިދުލް އަގްސާގައި އިސްރާއީލުން ހިންގި އުދުވާނު އިސްލާމީ އުންމަތުގެ އެތައް ގައުމަކުން ކުށްވެރި ކުރަމުން އެބަގެންދެއެވެ.\nއިސްރާއީލުގެ އުދުވާނީ ފުލުހުންވަނީ، އަގްސާ މިސްކިތުގެ ހަރިންމަ ތެރޭގައިތިބި ފަލަސްތީނުގެ ޒުވާނުންނަށް ރަބަރު ވަޒަނާއި، ކަރުނަގޭހާއި، ދޮންބޮމުން ހަމަލާދީފައެވެ. އަދި މިސްކިތުގެ އެތެރޭގައި ތަރާވީހް ނަމާދަށް ތިބި މީހުންނަށްވެސް ހަމަލާދީ އެތައްބަޔަކަށް އަނިޔާކޮށްފައި ވެއެވެ.\nމިހަމަލާތަކުގައި ފަލަސްތީނުގެ 205 މީހުން ޒަޚަމްވިއިރު، ޒަޚަމްވި 88 މީހަކު ހޮސްޕިޓަލުގައި އެމިޓްކޮށްގެން ފަރުވާ ދެމުންގެންދާ ކަމަށް ފަލަސްތީނުން ބުނެއެވެ.\nރަމަޟާންމަހުގެ ފަހު ހުކުރުދުވަހުގެ ހުކުރު ނަމާދަށް އިއްޔެ އަގްސާ މިސްކިތަށްދިޔަ އެތައްހާސް ބަޔަކުވަނީ، ހުކުރުގެ ފަހުން މިސްކިތުގައި މަޑުކޮށް އިހުތިޖާޖުކުރަން ފަށާފައެވެ.\nއެމީހުން އިހުތިޖާޖު ކުރަމުންދިޔައީ، އިރުމަތީ ގުދުސްގެ ޝައިޚް ޖައްރާހް ނަމަކަށްކިޔާ އަވަށުން ފަލަސްތީނު ރައްޔިތުންތަކެއް، އެމީހުންގެ ގެދޮރުން ބޭރުކޮށްލުމަށް އިސްރާއީލުން ތައްޔާރުވަމުންދާތީ އެކަމަށް ދެކޮޅު ހެދުމުގެ ގޮތުންނެވެ.\nގެދޮރުން ބޭރުކޮށްލަންއުޅޭ ފަލަސްތީނު މީހުންގެ ގެދޮރުހުރި ބިންތަކަކީ އެމީހުން މާކުރިން ގަނެފައިވާ ބިންތަކެއް ކަމަށްބުނެ އިސްރާއީލުގެ ވަޒަންވެރިން ވަނީ އެ ބިންތަކަށް ވެރިވެގެންފައެވެ.\nމިކަމާހެދި ފަލަސްތީނުގެ ރައްޔިތުން މުޒާހަރާ ކުރަމުންދާތާ ދުވަސްކޮޅެއް ވެއްޖެއެވެ. މިކަމާ ގުޅިގެން މީގެކުރިންވެސް އިސްރާއީލުގެ އުދުވާނީ ފުލުހުންވަނީ ފަލަސްތީނު މީހުންނަށް ހަމަލާދީ އެތައްބަޔަކު ހައްޔަރުވެސް ކޮށްފައެވެ.\nއަގްސާ މިސްކިތުގެ ހަރިންމަ ތެރޭގައި އިހުތިޖާޖު ކުރަމުންދިޔަ މީހުންނަށް އިސްރާއީލު ފުލުހުން ދިން ހަމަލާތައް ކުށްވެރިކޮށް ސައުދީ ޚާރިޖިއްޔާއިން ނެރުނު ބަޔާނުގައި ބުނެފައިވަނީ، ފަލަސްތީނުގެ ރައްޔިތުން އެމީހުންގެ ގެދޮރުން ބޭރުކޮށްލުމަށް އިސްރާއީލުން އުޅޭ އުޅުމަކީ ސައުދީ އަރަބިއްޔާއިން ކަނޑައެޅިގެން ދެކޮޅުހަދާ ކަމަށެވެ.\nއިސްރާއީލާއެކު އާދައިގެ ގުޅުމަކަށް ދިއުމަށް މިދިޔަ އަހަރު ނިންމި ޔުނައިޓެޑް އަރަބި އެމިރޭޓްސްއިންވެސް ވަނީ، އަގްސާ މިސްކިތުގެ ތެރޭގައި އިސްރާއީލުން ހިންގި ކަންތައް ވަރަށް ހަރުކަށި އިބާރާތުން ކުށްވެރި ކޮށްފައެވެ.\nހަމަ އެއާއެކު، ފަލަސްތީނުގެ ރައްޔިތުން ގެދޮރުން ބޭރުކުރުމުގެ ޕްލޭނާ ދެކޮޅު ކަމަށްވެސް ޔޫއޭއީގެ މިނިސްޓަރ އޮފް ސްޓޭޓް ފޮރ ފޮރިން އެފެއަރޒް ނެރުއްވި ބަޔާނެއްގައި ހާމަކޮށްފައި ވެއެވެ.\nފަލަސްތީނު ރައްޔިތުންތަކެއް އެމީހުންގެ ގެދޮރުން ބޭރުކޮށްލުމަށް އިސްރާއީލުން އުޅޭ އުޅުން، އދގެ އިންސާނީ ހައްގުތަކާބެހޭ އޮފީހުންވެސް ވަނީ ކުށްވެރިކޮށްފައެވެ.\nއިރުމަތީ ގުދުސްއަކީ ބައިނަލްއަގްވާމީ މުއާހަދާތައް ބުނާގޮތުންވެސް ފަލަސްތީނުގެ ސަރަހައްދެއް ކަމަށާއި، އެހެންކަމުން އާންމު ރައްޔިތުންގެ ގެދޮރު މިގޮތަށް ނުގެނޭނޭ ކަމަށްވެސް ބުނެފައި ވެއެވެ.\nއިސްރާއީލުގެ އަމަލަކީ ހަނގުރާމައިގެ ޖަރީމާތަކެއް ކަމަށް ކަނޑައެޅިދާނެ ކަމަށްވެސް އދގެ އޮފީހުން ވާހަކަ ދެއްކެވި ތަރުޖަމާނު ވިދާޅުވިއެވެ.\nއަގްސާ މިސްކިތުގައި އިސްރާއީލުން ހިންގި އުދުވާނު، ގަތަރު، ތުރުކީ، އީރާން، މިސްރު، ޕާކިސްތާން، ކުވައިތު، އުރުދުން، އެމެރިކާގެ އިތުރުން، އަލް އަޒްހަރު ޔުނިވަރސިޓިއާއި، މުސްލިމް އިލްމުވެރިންގެ ޔޫނިއަނުން ކުށްވެރި ކޮށްފައިވާއިރު، މިމައްސަލާގައި ޔޫރަޕްގެ އިއްތިހާދުންވެސް ކަންބޮޑުވުން ފާޅުކޮށްފައެވެ.\nއަނގަބަހުން ކުއްވެރި ކުރިމަ އެވީ ..


Naasheed ge aailaain SPG commander aai bahdhalu kurahvaifi\nނަަޝީދުގެ އާއިލާ އިން އެސްޕީޖީގެ އާ ކޮމާންޑަރާ ބައްދަލުކޮށްފި\nރައްޔިތުންގެ މަޖިލީހުގެ ރައީސް މުހައްމަދު ނަޝީދު މަޖިލީހުގެ ޖަލްސާއެއްގައި -- ފޮޓޯ: މަޖިލިސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ އާއިލާ އިން އެމްއެންޑީއެފްގެ ސްޕެޝަލް ޕްރޮޓެކްޝަން ގްރޫޕް (އެސްޕީޖީ)އާ މިއަދު ބައްދަލުކޮށްފި އެވެ.\nއަވަސް އަށް މައުލޫމާތު ދެއްވަމުން ރައީސް ނަޝީދުގެ ކޮއްކޮ، ނާޒިމް އަބްދުއްސައްތާރު ވިދާޅުވީ އެސްޕީޖީގެ އާ ކޮމާންޑަރު ލެފްޓިނެންޓް ކާނަލް އަބްދުލް މުއިއްޒު މުސްތަފާއާ ބައްދަލުކުރީ އެއީ އެސްޕީޖީގެ ކޮމާންޑަރު ކަމާ އަލަށް ހަވާލުވި ބޭފުޅާ ކަމަށްވާތީވެ ގުޅުން ބަދަހިކުރުމަށް ކަމަށެވެ.\nނާޒިމް ވިދާޅުވީ މިބައްދަލުވުމުގައި މައިގަނޑު ގޮތެއްގައި މަޝްވަރާ ކުރެއްވީ ރައީސް ނަޝީދުގެ ސަލާމަތާއި ރައްކާތެރިކަމާ ގުޅޭ ކަންކަމާއި ރައީސް ނަޝީދާއި އާއިލާ ދިރިއުޅޭ ގ. ކެނެރީގޭގެ ސެކިއުރިޓީއާ މެދު ދެކެވިފައި ހުރި ވާހަކަތަކާ ގުޅިގެން ކަމަަށެވެ.\n"ނޫސްތަކުގައި ކެނެރީގޭގެ ސެކިއުރިޓީއާ ގުޅޭގޮތުން ވެސް އެކި ކަހަލަ ވާހަކަތައް ލިޔެފައި ހުރިމާ އާއިލާ އިން ކަންބޮޑުވާ ކަންކަން ހިއްސާކުރީ،" ނާޒިމް ވިދާޅުވި އެވެ.\nއޭނާ ވިދާޅުވީ މިބައްދަލުވުމަކީ އާއިލާގެ އެދިވަޑައިގަތުމަކަށް ބޭއްވެވި ބައްދަލުވުމެއް ކަމަށެވެ. ބައްދަލުވުމުގައި ކޮމާންޑަރު ދެއްވެވި ޖަވާބުތަކާ މެދު ޖުމްލަކޮށް ހިތްހަމަޖެހިވަޑައިގަންނަވާ ކަމުގައިވެސް ވިދާޅުވި އެވެ.\nރައީސް ނަޝީދަށް މިދިޔަ މަހުގެ ހަވަނަ ދުވަހުގެ ރޭ ބޮމުގެ ހަމަލާއެއް ދިނީ ވެސް ގ. ކެނެރީގެއިން ނިކުމެވަޑައިގެން ކާރުކޮޅަށް އަރާވަޑައިގަންނަވަން އުޅުއްވަނިކޮށެވެ.\nމިހަމަލާއާއި ގުޅިގެން ރައީސް ނަޝީދަށް ސީރިއަސް އަނިޔާތެއް ލިބިވަޑައިގަތުމާއި ގުޅިގެން އެމަނިކުފާނަށް އެންމެ ފުރަތަމަ ފަރުވާ ދެެއްވީ އޭޑީކޭ ހޮސްޕިޓަލްގަ އެވެ. އެތަނުގައި ގިނަ ސާޖަރީތަކެއް ހެދުމަށްފަހު އިތުރު ފަރުވާއަށް ރައީސް ނަޝީދު ގެންދެވުނީ ޖަރުމަނަށެވެ. އެމަނިކުފާނަށް ޖަރުމަންގެ ހޮސްޕިޓަލެއްގައި ފަރުވާ ދިނުމަށްފަހު މިހާރު ދޫކޮށްލާފައިވީ ނަމަވެސް ބައެއް ކަހަލަ ޓެސްޓްތައް ހަދަމުންދާ ކަމަށް އެނގިފައިވެ އެވެ.\nރައީސް ނަޝީދުގެ ސެކިއުރިޓީ ބްރީޗްވެ އެމަނިކުފާނަށް ހަމަލާ ދިނުމާ ގުޅިގެން އެސްޕީޖީގެ އިސް މަގާމުތަކަށް ބަދަލު ގެނެސް އެސްޕީޖޭ ކޮމާންޑަރަކަށް މުއިޒް އަދި ޑެޕިއުޓީ ކޮމާންޑިން އޮފިސަރަކަށް މޭޖަ މޫސާ ރަމީޒު ހަމަޖެއްސީ މިދިޔަ މަހުގެ ފަހުކޮޅު އެވެ.\nރައީސް މުހައްމަދު ނަޝީދު ޕޮލިޓިކްސް ނަޝީދަށް އަމާޒު ކުރި ހަމަލަ + ޓެރަރިސްޓް ހަމަލާ\nނަޝީދު ޖަރުމަން ހޮސްޕިޓަލުން ދޫކޮށްލައިފި


vnews - 1438 Boduberu groupuge studio eh hulhuvaifi\n1438 ބޮޑުބެރު ގުރޫޕުގެ ސްޓޫޑިއޯއެއް ހުޅުވައިފި\nރޭ ހުޅުވި 1438 ބޮޑުބެރު ގުރޫޕުގެ ސްޓޫޑިއޯގެ ތެރޭގައި އެ ގުރޫޕުގެ މެމްބަރުން--\nމަޝްހޫރު ބޮޑުބެރު ގުރޫޕް 1438 ބޮޑުބެރު ގުރޫޕުގެ ސްޓޫޑިއޯ ރޭ ރަސްމީކޮށް ރޭ ހުޅުވާލައިފި އެވެ.\nމިސްޓޫޑިއޯ ހުޅުވައިދެއްވީ ޔޫތް މިނިސްޓްރީގެ ޑެޕިއުޓީ މިނިސްޓަރު ނާއިފް ޝައުކަތާއި އަވަސް އޮންލައިންގެ ޗީފް އެޑިޓަރު މުންޑޫ އާދަމް ހަލީމް އެވެ.\nމިސްޓޫޑިއޯ އަކީ ޖާގައިގެ ގޮތުން ތަނަވަސް އަދި ބޭންޑުގެ މެންބަރުން މުނިފޫހިފިލުވާލުމަށާއި ބޭންޑް ޕްރެކްޓިސްތަކަށް އެންމެ އެކަށީގެންވާ ގޮތަށް ތައްޔާރުކޮށްފައިވާ ސްޓޫޑިއޯ އެކެވެ.\nމިރަސްމިއްޔާތުގައި ނާއިފް ޝައުކަތު ވިދާޅުވީ ކޮންމެ ސަރުކާރެއް އޮތް ނަމަވެސް ޒުވާނުުން ކުރިއަށްދާން ބޭނުންވާ ދާއިރާތަކުން ކުރިއަށްދާން އެހީވެދޭން ޖެހޭނެ ކަމަށެވެ. އަދި މި ސަރުކާރުގެ ފަރާތުން ޒުވާނުން ކުރިއަށްދާން ބޭނުންވާ ދާއިރާތަކުން ކުރިއަށް ދާން އެއްބާރުލުން ދެއްވާނެ ކަމުގައިވެސް ވިދާޅުވި އެވެ.\nމި ރަސްމިއްޔާތުގައި ވާހަކަ ދައްކަވަމުން އާދަމް ހަލީމް ވިދާޅުވީ ކޮންމެ ޒުވާނަކީ ވެސް އޭނާގެ ހަޔާތް ނިމިގެން ދިއުމުގެ ކުރިން އެ ޒުވާނެއްގެ ވާހަކަ މުސްތަގުބަލްގައި ވެސް މީހުން ދައްކާ ފެންވަރުގެ ޒުވާނަކަށް ވާންޖެހޭނެ ކަމަށެވެ.\n1438ގެ ސްޓޫޑިއޯ ރަސްމީކޮށް ހުޅުވައިދެއްވަނީ--- އަހްމަދު ޝުރައު | އަވަސް\n1438 ބޮޑުބެރު ގްރޫޕަކީ ބޮޑުބެރު އަދި މިއުޒިކްގެ ދާއިރާއަށް ނުކުންނަން ބޭނުންވާ ޒުވާނުންނަށް ގިނަ ފުރުސަތުތަކެއް ހޯދައިދެމުން އަންނަ ގްރޫޕެކެވެ. މި\nގްރޫޕްގެ ދަށުން ޑާންސް ގްރޫޕަކާއި މިއުޒިކް ބޭންޑުތައްވެސް ހިންގަ އެވެ. 1438 ސްޓޫޑިއޯ ހުޅުވުމަށް ރޭ ބޭއްވި ރަސްމިއްޔާތުގައި "އޮއެވަރު" މިއުޒިކް ބޭންޑު ވަނީ 1438 ބޮޑުބެރު ގުރޫޕާ ގުޅިފަ އެވެ. މީގެއިތުރުން ޑިވެލޮޕަރެއްގެ ގޮތުގައި "ލީފް ފޮޓޯސް" ވެސް ވަނީ މި ގުރޫޕާ ގުޅިފަ އެވެ.\n1438 ބޮޑުބެރު ގުރޫޕަށް މިހާރު އެއް އަހަރު ފުރިފައިވާއިރު ދިވެހި ސަގާފީ ނެށުންތަކާއި، ހިޕްހޮޕް، ކަޕްލް ޑާންސް ގެެނެސްދޭ ގްރޫޕްތަކާއި ފުޓްބޯޅައިގެ ފްރީ ސްޓައިލް ކްރޫއެއްވެސް މި ގުރޫޕުގެ ދަށުން ހިންގަ އެވެ. މީގެ އިތުރުން ސޯޝަލް މީޑިއާގައި އެންމެ ގިނަ މީހުން ހެއްވާލާ "އަހިވަކު ޓީވީ" އަކީވެސް 1438ގެ ބައެކެވެ.


27 އެޕްރީލް 20213weeks ago\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 05 މޭ 2021 ވާ ބުދަ ދުވަހުގެ 13:00 ގެ ކުރިން، ފޭދޫ އަވަށު އޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2021 މޭ 12 އާއި 2021 މޭ 22 އާ ދެމެދު، ފޭދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n15 ރަމަޟާން 1442\nޕަބްލިޝް ކުރި ތާރީޚް: 27-04-2021


BREAKING: Kulli Nurakkaluge Haalaii Ithurukuran Majileehun Faaskohfi - Vaguthu\nކުއްލި ނުރައްކަލުގެ ހާލަތު 30 ދުވަހަށް އިތުރުކުރަން މަޖިލީހުން ފާސްކޮށްފި\nގާނޫނޫ އަސާސީއިން ރައީސުލްޖުމްހޫރިއްޔާއަށް ލިބިގެންވާ ބާރުތަކުގެ ތެރެއިން އެމަނިކުފާނު ނެރުއްވާފައިވާ ކުއްލި ނުރައްކަލުގެ ހާލަތުގެ މުއްދަތު 30 ދުވަހަށް އިތުރު ކުރުމަށް މަޖިލީހުން ފާސްކޮށްފިއެވެ.\nރައްޔިތުންގެ މަޖިލީހުން މިގޮތަށް ނިންމާފައިވަނީ، މިއަދު ބޭއްވި ދައުރުން ބޭރުގެ ޖަލްސާގެ ވޯޓުގައި ބައިވެރިވި 38 މެންބަރުންގެ އިއްތިފާޤަކުންނެވެ.\nކުއްލި ނުރައްކަލުގެ މުއްދަތު އިތުރުކުރުމުގެ އިތުރުން މިއަދުވަނީ މިކަމާ ގުޅުންހުރި އިތުރު ދެ ޤަރާރަކަށްވެސް ވޯޓަށް އަހާފައެވެ. އެއީ، ރައީސުލްޖުމްހޫރިއްޔާ ނެރުއްވާފައިވާ ގަރާރުގެ ހަތަރު މާއްދާއަކާއި މަޖިލީހުގެ ޤައުމީ ސަލާމަތާ ބެހޭ ކޮމިޓީގެ ނިންމުމެވެ.\nމިއަދުގެ ޖަލްސާގައި އިދިކޮޅު ޕާޓީތަކަށް ނިސްބަތްވާ އެއްވެސް މެންބަރަކު ބައިވެރިވެފައިނުވާއިރު، ޖަލްސާ ފައްޓަވަމުން މަޖިީހުގެ ރައީސް ވިދާޅުވީ، މިއީ މަޖިލީހުގެ ޤަވާއިދުގެ 38 ވަނަ މާއްދާގެ ދަށަށް ފެތޭ ޖަލްސާއެއް ނޫންކަމުގައެވެ.\nފެބުރުއަރީ 20, 2018 18:15\nފެބުރުއަރީ 20, 2018 18:16\nގައިމު އިއްޔެ ބުނި 43 މެމްބަރުން ބޭނުންވާނެޔޯ... އެކަމަކު 35 އަކުންވެސް ފާސްވޭ....\nފެބުރުއަރީ 20, 2018 18:26\nއެގޮތައް އަހަރެމެންގެ ޓެސްޓް ޕޭޕަރަށް ވެސް ހެދިނަމަ ދޯ... ގައިމުވެސް އޭ ލިބުނީސް ?\nފެބުރުއަރީ 20, 2018 18:18\n" ވިދާޅު ވުމަކީ " އެންމެ ފަހުގެ ( އިތުރަށް އެއަށް ބަދަލެއް ނުގެނެވޭ) " ސްޓީލް ކޮންކްރިޓް" އެއްޗަކަށް ވާއިރު ، ބޭކާރު ވަގުތުތަކެއް ނަގާލަން ކީއްކުރަން ބާއްވާ މަޖްލީހެއް\nނޫނޭ 35ނުުުޫން38މެމްބަރުން ވޯޓުގައި ބައިވެރިވީ\nފެބުރުއަރީ 20, 2018 18:29\nބަރާބަރު...ނާންނަބަޔަކު ނައިސްގެނޭކިޔާފަ ކަންކަން ނުކުރެވި ހުރެގެނެއްނުވާނެ.......ސެޕްޓެންބަރާ ހަމަޔަށް ކުއްލިހާލަތު ބާއްވަން ފެނޭ\nފެބުރުއަރީ 20, 2018 18:35\nއަންދާ ގާނޫނޫ. އުތުރު ކޮރެއާ ގާނޫނޫ. އިޒްރާއިލް ގާނޫނޫ\nފެބުރުއަރީ 20, 2018 18:48\n43 މެންބރުނ ް ތިބެގެން މެނުވީ ތިނެގި ވޯޓު ސައްޚައެއްވެސް ނުވާނެ.\nފެބުރުއަރީ 20, 2018 18:54\nޤާނޫނު އަސާސީގެ 87 ވަނަ މާއްދާގެ (ށ) ގައި ބުނެފައި ވަނީ ރައްޔިތުން އެމައްޗަށް ޢަމަލް ކުރަން ޖެހޭ ކޮންމެ އެއްޗެއް ފާސްކުރުމަށްޓަކައި ނަގާ ވޯޓު މަޖިލީހުގައި ނަގާއިރު މަޖިލީހުގެ މެންބަރުންގެ ދެބައިކުޅަ އެއްބައި މެންބަރުންނަށް ވުރެ މަދު ނޫން އަދަދަކަށް މެންބަރުން މަޖިލީހުގައި ތިބެ، އެވޯޓުގައި ބައިވެރިވާން ޖެހޭނެ ކަމަށެވެ\nޤާނޫނު އަސާސީއަށްވުރެ ރައްޔިތުންގެ މަޖިލީހުގެ ޤަވާއިދުގެ 38 މާއްދާގެ ބާރުގަދައީތޯ؟\nއެމަޖިލީހުން ފާސްކުރާ ރައްޔިތުން އެމައްޗަށް ޢަމަލް ކުރަންޖެހޭ ކަންކަމުގެ ގޮތުގައި ބުނެފައިވާ ކަންތައްތަކުގެ ތެރޭގައި ކުއްލި ނުރައްކަލުގެ ހާލަތާ މެދު ގޮތެއް ނިންމުން ނުހިމެނޭ ކަމަށް މަޖިލީހުގެ ރައީސް މަސީހު ވިދާޅުވިއިރު މީނައަށް ޤާނޫނު އަސާސީވެސްހަމަނޭގެނީދެއްތޯ، އޭގަ އެއްވެސްކަމެއް ވަކިވަކިން ބުނެފަކަނުވާނެ، އޭގަބުނަނީ "ރައްޔިތުން އެމައްޗަށް ޢަމަލް ކުރަން ޖެހޭ ކޮންމެ އެއްޗެއް" ފާސްކުރުމަށްޓަކައި ނަގާ ވޯޓު މަޖިލީހުގައި ނަގާއިރު މަޖިލީހުގެ މެންބަރުންގެ ދެބައިކުޅަ އެއްބައި މެންބަރުންނަށް ވުރެ މަދު ނޫން އަދަދަކަށް މެންބަރުން މަޖިލީހުގައި ތިބެ، އެވޯޓުގައި ބައިވެރިވާން ޖެހޭނެ ކަމަށެވެ\nފެބުރުއަރީ 20, 2018 19:22\nތިނެތި އެއްކޮން ބަދެލީމަ ދެން ކީޢްކުރަން ނަގާ ވޯޓެއްތޯ؟ ވަގުތުބޭކާރު، ފެންއިސްރާފު، ސައިބޯނި ބަރުބާދު\nފެބުރުއަރީ 20, 2018 19:33\nތިނެތި އެއްކޮން ބަނދެލީމަ ދެން ކީއްކުރަން ނަންގަވާ ވޯޓެއްތޯ؟ ވަގުތުބޭކާރު، ފެންއިސްރާފު، ސައިބޯނި ބަރުބާދު، މަޖިލިސް ބަދުނާމު ދެން ލަލަލާ، ޕަޕަޕާ.\nފެބުރުއަރީ 20, 2018 20:28\nފެބުރުއަރީ 20, 2018 20:46\nކުއްލި ނުރައްކަލުގެ ހާލަތު ދިގުދެންމީ ގާނޫނާ ހިލާފަށް، އަމަލުކުރާކަށް ނުޖެހޭނެ ކަމަށް ތަމެންގެ އިދިކޮޅު އީގޯ ސިންޑްރޯމް ބަލި ޖެހިފައިވާ މީހުން ބުނި ނަމަވެސް އެއޮތީ ދިގު ދަންމާފައި ދެން މަހަށް ދޭބަލަ. މަހަށް މަހަށް މަހަށް މަހަށް ދޭބަލަ. އަޅެ ކެރެންނާ އެކަކު ވެސް ބޯދިއްކޮށްލަބަލަ އެހާލަތާއި ޚިލާފަށް މުޒާހަރާ ކުރަން މާލޭގެ މަގުމައްޗަށް އަޅެ ނިކުމެލަ ބަލަ ކެރެންނާ. އަޅެ ނިކުމެލަ ބަލަ. މީ މަމެންގެ ވެރިކަން އަދި މީ މަމެންގެ ގައުމު ދޯ. އަދިވެސް އިތުރު ކުރާނަން ހަމަ ތެޅި ތެޅި ރަންރީނދޫ ޓްވިޓަރޭ ތަމެން ތިބެން ޖެހޭނީ. ކުރެވޭނެ ކުރާނެ އެއް ކަމެއްވެސް ނޯންނާނެއޭ. މަމެން މީ ހާކިމާއިންނޭ ތަމެން ތިޔާއީ ނޮން ހާކިމާއިންނޭ މަހަށް ދޭބަލަ ދެން. މަހަށް މަހަށް މަހަށް ދޭބަލަ.


Ellen Ge TV Show Huttaalan Ninmaifi - Vaguthu\nއެލެން ޑިޖެނެރަސް އޭނާގެ ނަން ކިޔައިގެން ކުރިއަށް ގެންދާ ޓީވީ ޝޯވ "އެލެން" ހުއްޓާލަން ނިންމައިފިއެވެ.\nއެލެން ބުނީ އޭނާގެ ނަމަށް ނިސްބަތްކޮށް ކުރިއަށް ގެންދާ ޝޯވ 19 ވަނަ ސީޒަނަށް ފަހު އެއްކޮށް ހުއްޓާލާނެ ކަމަށެވެ. މިހާރު ދައްކަމުން ގެންދަނީ އެޝޯގެ 18 ވަނަ ސީޒަރެވެ.\n2003 ވަނަ އަހަރު ދައްކަން ފެށި ޝޯވ، އެލެން ހުއްޓާލަން އުޅޭ ވާހަކަ ދެކެވޭތާ މިހާރު ދެތިން އަހަރު ވެއްޖެއެވެ. މިޝޯވ ހުއްޓާލަން މިނިންމީ ޝޯވ ގެނެސްދިނުމުގެ މަސައްކަތް ކުރާ އެތައް މުވައްޒަފުންނަކަށް ވަޒީފާގެ މާހައުލުގައި ގަނާ ކުރުމާއި، ފުރައްސާރަ ކުރުމުގެ އެތައް އަމަލެއް ހިންގަމުން ގެންދާކަން ބޭޒާރުވިތާ އަހަރެއްހާ ދުވަސް ފަހުންނެވެ.\nއެލެން ޝޯގައި ކުރިން މަސައްކަތް ކުރި އެތައް ބަޔަކު ވަނީ މިދިޔަ އަހަރު އާއްމުންގެ ތެރެއަށް ނިކުމެ އެމީހުންނަށް ކުރިމަތިވި ކަންތައްތައް ކިޔައިދީފައެވެ. އެއާއިއެކު ބޮޑެތި ފާޑުކިޔުންތަކެއް އެލެންއަށް ވެސް އަމާޒުވިއެވެ. އެލެން ވަނީ އެފަދަ ކަންކަން ހިނގާފައިވާކަމަށް އެއްބަސްވެ، އެކަންކަމަށް ފިޔަވަޅު އަޅަން ވައުދުވެފައެވެ.\nމިދިޔަ އަހަރު ހިނގި ކަންތައްތަކަށް ފަހު އެލެންގެ ޝޯ ބެލުން މިލިއަނެއްހާ މީހުން ހުއްޓާލި ކަމަށް ރިޕޯޓްތައް ބުނެއެވެ.\nއެލެން ބުނީ އޭނާގެ ޝޯވ ހުއްޓާލަނީ މިދިޔަ އަހަރު އޭނާ އަށް ކުރިމަތިވި ފާޑުކިޔުންތަކުގެ ސަބަބުން ނޫން ކަމަށާއި ޝޯވ ހުއްޓާލަނީ އޭނާ އަކީ އަބަދުވެސް ޗެލެންޖްތަކާއި ކުރިމަތިލާ ހިތްވާ މީހަކަށް ވާތީ ކަމަށެވެ. މިހާރު އެލެން ޝޯ ގެނެސްދިނުން ޗެލެންޖަކަށް ނުވާކަމަށް އެލެން ބުނެއެވެ.\nއެލެންގެ ޝޯގައި ވަނީ އެމެރިކާގެ ކުރީގެ ރައީސް ބުޝް، އޮބާމާ، ޓްރަމްޕް ފަދަ ބޭފުޅުން ބައިވެރިވެފައެވެ. އަދި މިޝޭލް އޮބާމާ އާއި ހިލަރީ ކްލިންޓަންގެ އިތުރުން އެމެރިކާއާއި ދުނިޔޭގެ ނަން މަޝްހޫރު އެތައް ތަރިންނެއް އެޝޯގައި ބައިވެރިވެފައިވެއެވެ. ނަމަވެސް އެންމެ ފާހަގަކޮށްލެވޭ ކަމަކީ ވަރަށް ހާލުގައި އުޅޭ މީހުންނަށް ޝޯއިން ބޮޑެތި ފައިސާގެ އިނާމުތަކާއި، އެހެނިހެން ތަކެތި ހަދިޔާ ކުރާތީ އެކަމެވެ.\nއެލެން ކައިރީ އަހާލަންބޭނުން އިންނާނެ ފިރިހެނަކު ނުވީތޯ. އޭނައަށް ސަޕޯޓު ކުރުން ހުއްޓާލީ އެ ސަބަބާހުރެ. ރަނގަޅު މަގު ދައްކަވާ ފާ ދޭވެ. އާމީން..\nމެއި 13, 2021 17:05\nއޭނަ "އިނދެގެން" އުޅޭ މީހާ އާއިވެސް މައްސަލަޖެހި ވަކިވެފައި ވަނީ.\nމެއި 13, 2021 10:19\nއުފާވެރިކަންހުރި މިހާރު ތިކަން ކުރަން މާލަސްވެސް ވެއްޖެ.\nމެއި 14, 2021 06:07\nއޭނަ އިންނާނެ އަންހެނަކު ހޯދައިފި އެވެ.


SunOnline: Huraa ah Budget gai huri kanthah varah avahah feshigen dhaane: Raees\nހުރާއަށް ބަޖެޓުގައި ހުރި ކަންތައްތައް ވަރަށް އަވަހަށް ފެށިގެންދާނެ: ރައީސް\nމުހައްމަދު މުޒައްޔިން ނާޒިމް 11 Feb 2019, 20:52\nކ. ހުރާ:އެ ރަށަށް މިއަހަރުގެ ބަޖެޓުގައި ކަނޑައެޅި މަޝްރޫއުތައް ވަރަށް އަވަހަށް ފެށިގެން ދާނެ ކަމަށް ރައީސް ސޯލިހް ވިދާޅުވި ---\nމިއަހަރުގެ ބަޖެޓުގައި ކ. ހުރާއަށް ކަނޑައަޅާފައިހުރި ކަންތައްތައް ވަރަށް އަވަހަށް ފެށިގެން ކުރިއަށްދާނެ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nރައީސް ސޯލިހް އެގޮތަށް ވިދާޅުވީ، މިއަދު ރައީސް އޮފީހުގައި ހުރާ ކައުންސިލަރުންނާއެކު ބޭއްވި ބައްދަލުވުމުގައި އެވެ.\nރައީސް ސޯލިހް ހުރާ ކައުންސިލްއާ ބައްދަލު ކުރެއްވުން -- ފޮޓޯ ރައީސް އޮފީސް\nބައްދަލު ކުރެއްވުމުގައި ހުރާ ކައުންސިލުން ވަނީ އެ ކައުންސިލުން ރަށުގެ ތަރައްޤީއަށް ރާއްވަވާފައިވާ މަސައްކަތްތަކާއި މިހާރު ކުރިއަށްދާ މަސައްކަތްތައް އަދި ރަށަށް ބޭނުންވެފައިހުރި ކަންކަމުގެ މަޢުލޫމާތާއި ރަށުގެ ކުރިއެރުމަށް ހުރި ދަތިތައް ވަނީ ރައީސް ސޯލިހްއާ ހިއްސާ ކުރައްވައިފައެވެ.\nއެގޮތުން، ރަށުގެ ކައުންސިލް އިދާރާ އަށާއި ސްކޫލަށް ކުރިމަތިވެފައިވާ ޖާގައިގެ ދަތިކަން ކައުންސިލުން ފާހަގަ ކުރެއްވި އެވެ. އަދި އެރަށަށް ދިމާވެފައިވާ ކަރަންޓުގެ ދަތިތަކަން ހައްލުކޮށްދެއްވައި، މީގެ މިހާރު ރަށުގައި ހިއްކަމުންދާ ސަރަޙައްދު ވީ އެންމެ އަވަހަކަށް ނިންމަވައި ރައިސް ސޯލިހް ގެ އަރިހުން އެދިވަޑައިގެންފައެވެ.\nމީގެ އިތުރުން، ރަށުގެ ބަނދަރުގެ ތޮއްޖެހުމުގެ މައްސަލަ އޮޅުންފިލުއްވައި ދެއްވައި ބަނދަރުގެ ތިން ވަނަ ފިޔަވަހީގެ މަސައްކަތްތައް އަވަސްކޮށްދެއްވުމަށް ވެސް މި ބައްދަލު ކުރެއްވުމުގައި ކައުންސިލުން ރައީސްގެ އަރިހުން އެދުނެވެ.\nކައުސިލްގެ ކަންބޮޑުވުންތައް އަޑުއެހުމަށްފަހު ރައީސް ސޯލިހް ވިދާޅުވީ، އެބޭފުޅުން އެދިވަޑައިގެންފައިވާ ކަންކަމުގައި ކަމާގުޅޭ މިނިސްޓްރީތަކާއެކު މަޝްވަރާކުރެއްވުމަށްފަހު އެކަންކަމަށް ހައްލެއް ހޯއްދަވައިދެއްވަން މަސައްކަތް ކޮށްދެއްވާނެ ކަމަށެވެ. އަދި މިއަހަރުގެ ބަޖެޓުގައި އެރަށަށް ކަނޑައަޅުއްވާފައިވާ ކަންތައްތައް ވަރަށް އަވަހަށް ފެށިގެން ކުރިއަށްދާނެ ކަމުގައި ޔަގީން ކަންވެސް ރައީސް ސޯލިހް ދެއްވި އެވެ.\nމިއަހަރަށް ރައްޔިތުން މަޖިލީހަށް ފާސް ކުރި ބަޖެޓުގައި ހުރާ އަށް ވަނީ 56.8 މިލިއަން ރުފިޔާގެ ފަސް މަޝްރޫއު އެވެ.\nމިއަހަރު ބަޖެޓްގައި ހުރާ އަށް ކަނޑައެޅިފައިވާ މަޝްރޫއުތައް:\nބިން ހިއްކުން - 19،440،824 ރުފިޔާ\nބިން ހިއްކުމާއި ބޮޑު ހިލަ ޖެހުން - 35،660،124 ރުފިޔާ\nކައުންސިލް އޮފީސް އިމާރާތް އެޅުން - 1،722،000 ރުފިޔާ\nފުޓްސަލް ދަނޑު 70،336 ރުފިޔާ\nރައީސް ސޯލިހް މިއަދު ހުރާ ކައުންސިލާ ބައްދަލު ކުރެއްވުމުގައި އެ ރަށް ހިމެނޭ ރައްޔިތުން މަޖިލީހުގެ ތުލުސްދޫ ދާއިރާ މެމްބަރު މުހައްމަދު ވަހީދު އިބްރާހިމް ވެސް ބައިވެރިވެވަޑައިގެނެވި އެވެ.\nއަނަސްގެ މަރު: ފޯނަކުން ހެކި ހޯދަން މަސައްކަތް ކުރަނީ\n2022ގައި ރަށްރަށުގެ ބޯހިޔާވަހިކަމަށް އިސްކަންދޭނަން: ރައީސް


ACC ge naib raees kamah Minna ayyan koffi\nއޭސީސީގެ ނައިބު ރައީސް މިންނާ (ކަނާތުން ދެވަނަ އަށް)--\n7 ޖުލައި 20190ކޮމެންޓް\nއޭސީސީގެ ނައިބު ރައީސަކަށް މިންނާ އައްޔަނުކޮށްފި\nއެންޓި-ކޮރަޕްޝަން ކޮމިޝަން (އޭސީސީ)ގެ ނައިބު ރައީސްކަމުގެ މަގާމަށް އެކޮމިޝަނުގެ މެމްބަރު އާމިނަތު މިންނާ (މިންނު) އައްޔަން ކޮށްފި އެވެ.\nއޭސީސީގެ ރައީސް މުއައްވިޒު ރަޝީދު ސީއެންއެމަށް ވިދާޅުވީ މިއަދު އެ ކޮމިޝަނުން ބޭއްވި ބައްދަލުވުމުގައި ބައިވެރިވެވަޑައިގެންނެވި މެމްބަރުންގެ އަޣްލަބިއްޔަތުން މިންނާ އެކޮމިޝަނުގެ ނާއިބު ރައީސް ކަމުގެ މަގާމަށް އައްޔަން ކުރައްވާފައިވާ ކަމަށެވެ.\nއޭސީސީގެ ރައީސް ހަސަން ލުތުފީ އޭސީސީގެ މެމްބަރުކަމުން މިދިޔަ ހަފްތާގައި އިސްތިއުފާ ދެއްވުމާ ގުޅިގެން، އެ ކޮމިޝަނުގެ ރައީސް ކަމަށް މިދިޔަ ހަފްތާގައި އައްޔަން ކުރައްވާފައި ވަނީ އެކޮމިޝަނުގެ ކުރީގެ ނައިބު ރައީސް މުއައްވިޒު އެވެ. ކޮމިޝަނުގެ ރައީސަކަށް މުއައްވިޒު އައްޔަން ކުރެއްވުމާ ގުޅިގެން އެކޮމިޝަނުގެ މެމްބަރު މިންނު މިވަނީ އެ ކޮމިޝަނުގެ ނާއިބު ރައީސް ކަމުގެ މަގާމަށް އައްޔަން ކުރައްވާފަ އެވެ.\nއޭސީސީގެ މިހާރު ތިބި މެމްބަރުންގެ ދައުރު ހަމަވާތީ، އެކޮމިޝަނުގެ މެމްބަރު ކަމަށް ކުރިމަތިލެއްވުމަށް ރައީސް އޮފީހުން ކުރި އިއުލާނާ ގުޅިގެން ގިނަ ފަރާތްތަކެއް އެކޮމިޝަނުގެ މެމްބަރު ކަމަށް ކުރިމަތިލާފައިވާ ކަމަށް މައުލޫމާތު ލިބެއެވެ. އޭގެ ތެރޭގައި މިހާރު ވެސް އޭސީސީގެ ވަޒީފާގައި ތިއްބެވި ގިނަ ފަރާތްތަކެއް ހިމެނެއެވެ.\nއޭސީސީގެ ކުރީގެ ރައީސް ލުތުފީ ކޮމިޝަނުގެ މެމްބަރުކަމުން އިސްތިއުފާ ދެއްވީ ރައްޔިތުންގެ މަޖިލީހަށް އޭނާގެ އިތުބާރު ނެތް ކަމަށް ހުށަހެޅިފައި ވަނިކޮށެވެ. ވަޒީފާގެ މަސްއޫލިއްޔަތު އަދާ ކުރުމަށް އޮފީހަށް ނުނިކުންނަވައި، ގިނަ ދުވަސްތަކެއް ވަންދެން ލުތުފީ ވަނީ ބަރާބަރަށް މުސާރަ ނަންގަވާފަ އެވެ.\nއޭސީސީން އެކަށީގެންވާ ގޮތެއްގައި މަސައްކަތް ކޮށްފައި ނުވާ ކަމަށް ބުނެ، އެ ކޮމިޝަނަށް ބޮޑެތި ފާޑުކިޔުންތައް ވަނީ އަމާޒު ވެފަ އެވެ. ހާއްސަކޮށް ކުރީގެ ރައީސް އަބްދުﷲ ޔާމީންގެ ވެރިކަމުގައި އެ ވެރިކަން ދިފާއު ކުރުމަށް އޭސީސީން ގިނަ މަސައްކަތްތަކެއް ކޮށްފައިވާ ކަމަށާއި، ކުރީ ސަރުކާރުން ބޮޑެތި ކޮރަޕްޝަނުގެ އަމަލުތަކެއް ހިންގަމުން ދިޔައިރު، އޭސީސީން އަޅާނުލާ ތިބި ތިބުމަށް އެކޮމިޝަނަށް ވަރަށް ބޮޑަށް ފާޑުކިޔުން އަމާޒު ވެފައި ވެއެވެ.\nމަޖިލިސް އޭސީސީ ސަރުކާރު


އޭޕްރިލް މަހު ޝްރީލަންކާގައި އިއުލާންކުރި ކުއްލި ޙާލަތު ބާތިލު ކޮށްފި!\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 51 ސިކުންތު\nމިދިޔަ އޭޕްރިލް މަހު ޝްރީ ލަންކާގައި ދިން ބޮމުގެ ޙަމަލާތަކަށްފަހު އެ ޤައުމުގައި އިޢުލާންކުރި ކުއްލި ޙާލަތު ބާޠިލްކޮށްފިއެވެ.\nއޭޕްރިލް މަހުގެ 21ވަނަ ދުވަހު ސްރީ ލަންކާގެ ފައްޅިތަކާ މަތީ ފަންތީގެ ހޮޓާތަކަކަށް އަމާޒުކޮށް ދިން ޙަމަލާތަކުގައި 250 އަށްވުރެ ގިނަ މީހުން މަރުވެ، 500 އަށްވުރެ ގިނަ މީހުންވަނީ ޒަޚަމްވެފައެވެ. މި ޙަމަލާ ދީފައިވަނީ ސްރީލަންކާގައި ޙަރަކާތްތެރިވާ ހައްދު ފަހަނައަޅާފައިވާ ޖަމާޢަތަކުންކަމަށް އެޤައުމުގެ ސަރުކާރުން ވަނީ ބުނެފައެވެ.\nމި ޙަމަލާތަކަށްފަހު ޝްރީ ލަންކާގައި އިޢުލާންކުރި ކުއްލި ޙާލަތުގެ ދަށުން އެ ޤައުމުގެ ސަލާމަތީ ބާރުތަކަށް އިތުރު ބާރުތަކެއް ލިބިގެންދިޔައެވެ. މީގެ ތެރޭގައި މި ޙަމަލާއާ ގުޅުން ހުރިކަމަށް ތުހުމަތު ކުރެވޭ މީހުން ކޯޓު އަމުރަކާ ނުލާ ސުވާލުކޮށް ހިފެހެއްޓުމުގެ ބާރު ހިމެނެއެވެ.\nޝްރީ ލަންކާގެ ފުލުހުންގެ ތަރުޖަމާނު ބުނެފައިވަނީ ކުއްލި ޙާލަތާ ގުޅުން ހުރި ޤާނޫނު ތަންފީޒުކުރަން ހުއްޓާލި ނަމަވެސް އެ ޤައުމުގެ ދާޚިލީ ސަލާމަތީ ކަންކަން ކަށަވަރުކުރުމަށް އެ ޤައުމުގެ އަސްކަރިއްޔާއިން ފުލުހުންނަށް އެހީވަމުންދާނެކަމަށެވެ.\nޝްރީ ލަންކާގެ ރައީސް މައިތިރީޕާލާ ސިރިސޭނާ ވިދާޅުވެފައިވާ ގޮތުގައި މި ޙަމަލާތަކާ ގުޅުން ހުރި ކަމަށް ބެލެވޭ އެންމެން މިހާރުވަނީ ސަލާމަތީ ބާރުތަކުގެ ބެލުމުގެ ދަށަށް ގެނެވިފައެވެ.\nލަންކާގެ އިންތިހާބު ކާމިޔާބު ކުރެއްވި ގޯޓާބާޔަށް ރައީސް ޞާލިޙް މަރުހަބާ ދަންނަވައިފި!\nލަންކާ ސަފީރު ރައީސް ޞާލިޙްގެ އަރިހަށް ވަދާޢީ ޒިޔާރަތް ކުރައްވައިފި\nސްރީލަންކާގެ ބޮޑުވަޒީރު ފުރާވަޑައިގެންފި\nލަންކާގެ ބޮޑުވަޒީރުގެ ޝަރަފުގައި ރަސްމީ ޖާފަތެއް ބާއްވަވައިފި\nލަންކާގެ ބޮޑުވަޒީރު ނައިބް ރައިސް އާއި ބައްދަލުކުރައްވައިފި\nރައީސް ސޯލިހުގެ ދައުވަތަކަށް ލަންކާގެ ބޮޑުވަޒީރު ރާއްޖެ ވަޑައިގަންނަވަނީ\n24 އޮގަސްޓް 2019


މާބަނޑު ދުވަސްވަރު ދުވާލަކު މަދުވެގެން 1.5 ލިޓަރުގެ ފެން ބޯންވާނެ! – Haftha\nFri,5June, 2020, 1:46 am\nމާބަނޑު ދުވަސްވަރު ދުވާލަކު މަދުވެގެން 1.5 ލިޓަރުގެ ފެން ބޯންވާނެ!\nފެނަކީ ހަށިގަނޑަށް ވަރަށް މުހިންމު އަދި އެހާމެ ބޭނުންތެރި އެއްޗެކެވެ. އެގޮތުން ދުވާލަކު އަށް ތަށި ފެން ބުއިމަށް ގިނަ ސިއްހީ އިދާރާތަކުން އިލްތިމާސްކުރެއެވެ. އޭގެ ސަބަބުން މަސްތަކުގެ ވަރުބަލިކަން ފިލުވާލަދީ، ކިޑްނީގެ ހިނގުން ރަނގަޅުކޮށްދީ، ހަޖަމު ކުރުމާއި ބަރުދަން ލުއިކޮށްދިނުން ފަދަ އެތައް ފައިދާއެއް ހިމެނެއެވެ.\nކަން މިހެން އޮތްއިރު، ހާއްސަކޮށް މާބަނޑު ދުވަސްވަރު ފެންބޯންޖެހޭ މިންވަރު އިތުރުކުރަންޖެހެއެވެ.\nސިއްހީ އިދާރާތަކުން ބުނާގޮތުގައި، މާބަނޑު އަންހެނަކު ދުވާލަކު 1.5 ލީޓަރު ނުވަތަ ދެ ލިޓަރުގެ ފެން ބޯން ޖެހޭނެއެވެ. އަދި އާދައިގެ މަސައްކަތެއް ކުރާނަމަ މަސައްކަތެއްކުރާ ކޮންމެ ގަޑިއަކު 250 މިލިލީޓަރުގެ ފެން އިތުރަށް ބޯން ޖެހޭނެއެވެ.\nމާބަނޑު ދުވަސްވަރަކީ ހަށިގަނޑަށް ގިނަ ބަދަލުތަކެއް އަންނަ ދުވަސްތަކެއް ކަމުން ފެން ނުބައި މީހުން ވެސް އުޅެއެވެ. އެފަދަ އަންހެނުންނަށް ފެން ތެރެއަށް ލުނބޯ އަޅައިގެން ނުވަތަ ކިރުތައްޓެއް ނުވަތަ ޖޫސް ތައްޓެއް ބޮޮވިދާނެއެވެ.\nނަމަވެސް ކޮފީ، ސައި އަދި ކޮކާކޯލާ ފަދަ ބުއިންތައް ފެންބޯ މިންވަރުގެ ތެރޭގައި ހިމަނައިގެން ނުވާނެއެވެ. އެއީ ދިޔާއެއްޗެތި ކަމުގައި ވީނަމަވެސް އެއިން ހަށިގަނޑަށް ނަގާ ފެން މަދުވެ ކުޑަކަމުދާ އެއްޗެތި އިތުރު ކުރާ ބާވަތްތަކެކެވެ.\nވުމާއެކު ހަށިގަނޑުން ފެން މަދުވުމަކީވެސް މިބާވަތްތައް ބޭނުން ކުރާނަމަ ވެދާނެ ކަމެކެވެ.\nމައިމީހާ ކާ ކާނާ ދަރިފުޅަށް ރަހިމުންލާފައި ގެންގޮސްދެނީ ފެނުގެ އެހީގައެވެ. ގިނައިން ފެންބުއިމުން ކުޑަކަމުދާ ނިޒާމަށް ޖެހޭ ބަލިތައް މަދުވެގެންދެއެވެ. އެއީ ކުޑަކަމުދާ އެއްޗެތި ގިނަވުމުން މިނިޒާމަށް ވަންނަ ބެކްޓީރާ ފަދަ ތަކެތި ދޮވެލާތީއެވެ.\nއަދި ދުވާލަކު ބޮވޭ ފެނުގެ މިންވަރު ނޭނގޭނަމަ ދޮޅު ލިޓަރުގެ ނުވަތަ ދެ ލިޓަރުގެ ފުޅިއަކަށް ފެން އެޅުމަށްފަހު އެވަރުގެ ފުޅިއެއްގެ ފެން ދުވާލަކު ބޮވޭތޯ ބަލާށެވެ. ފެންބޯއިރު އެއްފަހަރާ ގިނައިން ފެން ބުއިމުގެ ބަދަލުގައި އެކިފަހަރުމަތިން މަދުމަދުން ފެން ބޯށެވެ. އެއްފަހަރާ ގިނައިން ފެންބުއިމަކީ ވެސް ރަނގަޅު ކަމެއް ނޫނެވެ.


ދިވެހިރާއްޖެ ފަދަ ދެވަނަ ގައުމެއް – heyobas\nފުރަތަމަ ސަފްހާ ދިވެހިރާއްޖެ ފަދަ ދެވަނަ ގައުމެއް\nދިވެހިރާއްޖެ ފަދަ ދެވަނަ ގައުމެއް\nދުނިޔޭގައިވާ އެންމެ މީހުން މަދު އަދި ދިވެހިރާއްޖެއާއި އެންމެ ވައްތަރު އެއް ގައުމަކީ ޕެސިފިކްގެ ރަށްތަކުގެ ތެރޭގައިވާ ތުވާލޫއެވެ. ތުވާލު އޮންނަނީ ހަވާއީއާއި އޮސްޓްރޭލިއާއި ދެމެދުގައެވެ. ތުވާލޫ އުފެދިފައިނީ ބޮޑު4ރަށެއްގެ މައްޗައް ބިނާވެގެން ނަމަވެސް6އަތޮޅު ހިމެނެއެވެ. މިގޮތުން6އަތޮޅުގެ ތެރޭގައި ހިމެނެނީ ފުނަފުޓި، ނަނޫމިއަ، ނުކެފެޓައު، ނުކުލައިލައި، ވައިޓުޕު އެވެ. މީގެތެރޭން އެންމެ ބޮޑު އަތޮޅަކީ ފުނަފުޓިއެވެ. ފުނަފުޓި އަތޮޅުގައި ރާއްޖޭގެ ރަށްތައް ފަދަ9ރަށް އޮވެއެވެ. ފުނަފުއްޓަކީ ދެވަނަ ބޮޑު ހަނގުރާމައިގެ ދުވަސްވަރު ވައިގެ ބަނދަރެއްގެ ގޮތުގައި ބޭނުންކުރެވިފައިވާ ރަށެކެވެ މިހާރު ފުނަފުޓި އެއާރޕޯރޓަށް ދެވިފައިވާ ނަމަކީ ފުނަފުޓި އިންޓަރނޭޝަނަލް އެއާޕޯރޓެވެ.. ތުވާލުގެ ކައިރީގައިވާ ރަށްތަކަކީ ސަމާއޯ، ފިޖީ، ކިރިބަޓީއެވެ. ތުވާލޫއަކީ ދުނިޔޭގެ ހަތަރުވަނަ އަށް އެންމެ ކުޑަ ގައުމެވެ. ތުވާލޫ ގެ ބޮޑު މިނަކީ 26 އަކަ ކިލޯމީޓަރެވެ.\nމުރަކައިގެ ފަރުތަކާއި އެކުގައިވާ ތުވާލޫގެރަށްތަކަކީ އުފެދުމުގައި ރާއްޖޭގެ ރަށްތަކާއި އެންމެ އެއްގޮތަށް އުފެދިފައިވާ ރަށްތަކެވެ. އަދި ހަމަ އެހެންމެ ރާއްޖޭގައި ހުންނަފަދަ ކުޅިތައްވެސް ތުވާލުގައި ހުރެއެވެ. ހަމަ އެހެންމެ އެފަދަ ކުޅިތަކުގައި އުޅޭ މަސްތަކުގެ ގޮތުގައި ފާހަގަކުރެވިފައިވަނީ ރާއްޖޭގެ ކުޅިތަކުގައި އުޅޭ ކެލާޕިއާ ނުވަތަ ޓިލާޕިއާ އަދި ބޭންގް ފަދަ މަސްމަހެވެ. ރާއްޖޭގެ ގޮނޑުދޮށްތަކުން ފެންނަ ބޯކެޔޮ، ކިނިބި ފަދަ ގަސްތައް ފެންނަ ތުވާލޫ އަކީ މޫސުމަށް އަންނަ ބަދަލުތަކުގެ ނުރަށްކާ އޮންނަ ގައުމުތަކުގެ ލިސްޓްގެ އެންމެ ކުރީގައި ފާހަގަކުރެވިފައިވާ އެއްގައުމެވެ. ފަސްގަނޑުގެ އުސްމިނަކީ 4.6 މީޓަރެވެ .5 ފޫޓެވެ.\nއާބާދީގައި 10.544 މީ ހުން އުޅޭ ތުވާލުގައި އެންމެ ފުރަތަމަ ވަޒަންވެރިންނަކީ އިރުމަތި އޭސިއާ ގެ ގައުމުތަކުގެ މީހުންނާއި ޕެސިފިކްގެ މީހުންނެވެ. ތުވާލުއަކީ ދުނިޔޭގައި އާބާދީ އެންމެ މަދު އެއް ގައުމަށްވާއިރު ކުދިން ހެދިބޮޑުވާ ނިސްބަތަކީ 0.6 ޕަސެންޓެވެ. އަދި މިގައުމުގެ މީޙުންގެ އާންމު އުމުރަކީ 64 އަހަރެވެ. އަދި ތުވާލޫގައި ވާހަކަ ދެއްކުމަށް އަދި ލިޔެ ކިޔުމަށް ބޭނުންކުރާ ބަހަކީ ތުވާލުއަން އަދި އިނގިރޭސި، ސަމޯއަން އެވެ.\nތުވާލޫގެ މީހުން އާންމުކޮށްކުރާ މަސައްކަތަކީ މަސްވެރިކަމާއި ދަނޑުވެރިކަމާއި ފަތުރުވެރިކަމެވެ. އާބާދީގައި 10،544 މީހުން އުޅޭއިރު މަސައްކަތްކުރާ މީހުންގެ އަދަދަކީ 4300 މީހުންނެވެ. މިގައުމުގެ މީހުން ފައިސާގެ ގޮތުގައި ބޭނުންކުރަނީ ތުވާލުއަން ޑޮލާރ އަދި އޮސްޓްރޭލިއަން ޑޮލަރެވެ. ގައުމުގެ ވެރިކަމުގެ ނިޒާަކީ ޕާރލިމެންޓްރީ ނިޒާމެވެ. ޕާރލިމެންޓްރީ ނިޒާމަކުން ވެރިކަން ކުރެވޭ މި ގައުމުގެ އެންމެ މަތީވެރިޔަކީ ނުވަތަ ދައުލަތުގެ ވެރިޔަކީ އިނގިރޭސި ރާނީއެވެ. ސަރުކާރުގެ ވެރިޔަކީ ޕްރައިމް މިނިސްޓާރއެވެ.\nތުވާލުގެ ޓިލާޕިއާ ފެންގަނޑު


ރަށުގެ ހޭޅިފަށް ސާފުކުރުމުގެ ޕްރޮގްރާމެއް ކުރިޔަށް ގެންގޮސްފި - R. Fainu Council\nރަށުގެ ހޭޅިފަށް ސާފުކުރުމުގެ ޕްރޮގްރާމެއް ކުރިޔަށް ގެންގޮސްފި\nފައިނު ކައުންސިލް އިދާރާ 12:13 AM ޚަބަރު\nކޯސްޓަލް ކްލީންއަޕްޑޭ ފާހަގަ ކުރުމަށް މިހިނގާ ސެޕްޓެމްބަރ 16 އިން ފެށިގެން 1 ހަފްތާގެ މުއްދަތަށް ކުރިޔަށް ގެންދާ ޙަރަކާތުގެ\nދަށުން ފައިނުގެ ގޮނޑުދޮށާއި ހޭރިފަށް ސާފުކުރުމުގެ ޕްރޮގްރާމެއް މިއަދު ކުރިޔަށް ގެންގޮސްފިއެވެ.\nހެނދުނު 7:30 ގައި ފެށުނު މިޙަރަކާތް ފެށިފައިވަނީ ބަނދަރު ސަރަޙައްދުންނެވެ. މިޕްރޮގްރާމްގައި ރަށުގައި ހުރި މުއައްސަސާތަކުގެ މުވައްޒަފުންނާއި ސްކޫލްގެ ދަރިވަރުންނާއި އަދި އާންމު ރައްޔިތުންގެ ގިނަ ބަޔަކު ބައިވެރި ވެފައިވެއެވެ. މިޙަރަކާތުގެ ދަށުން ރަށުގެ ވަށައިގެން އެކި ހިސާބުތަކުގައި ހުރި ޕްލާސްޓިކް އަދި ބިއްލޫރި ފުޅިއާއި ދަޅު ގިނަ ޢަދަދަކަށް ނެގިފައިވާއިރު މިމަސައްކަތް ކުރެވިފައިވަނީ2ގުރޫޕަކަށް ބަހާލެވިގެނެވެ.\nމިހަރަކާތުގައި ނެގުނު ކުނި ކުނިކޮށްޓަށް ގެންދެވިފައިވާއިރު ޙަރަކާތް ނިންމާލެވުނީ ބަނދަރު ސަރަޙައްދުގައި ބައިވެރިނަށް ބޭއްވުނު ފިނިހިއްޕެވުމަކުންނެވެ.\nރަށުގެ ހޭޅިފަށް ސާފުކުރުމުގެ ޕްރޮގްރާމެއް ކުރިޔަށް ގެންގޮސްފި Reviewed by ފައިނު ކައުންސިލް އިދާރާ on 12:13 AM Rating: 5


Covid Ge Aa Vahtharu Thakuge Alaamai Thakakee Koba? - Vaguthu\nކޮވިޑްގެ އާ ވައްތަރުތަކުގެ އަލާމާތްތަކަކީ ކޮބާ؟\nކޮވިޑް-19 އިން ރައްކާތެރިވުމަށް ވެކްސިނެއް މިވަގުތު އުފައްދާފައިވާއިރު، މިހާރު އެއަށްވުރެ ހާސްވެ، ކަންބޮޑުވާ ކަމެއް ވަނީ ދިމާވެފައެވެ. އެއީ ކޮވިޑް-19ގެ އާ ވައްތަރުތައް ދުނިޔޭގެ އެކި ހިސާބުތަކުން ފެނުމުންނެވެ. ސައިންސްވެރިން ބުނާ ގޮތުގައި ކޮވިޑް-19ގެ 4000 ވައްތަރެއް ދުނިޔޭގެ އެކި ހިސާބުތަކުގައި މިވަގުތު އެބަ ފެތުރެއެވެ.\nކޮވިޑް-19 ގެ އާ ވައްތަރެއް އެންމެ ފުރަތަމަ ފެނިފައިވަނީ މިދިޔަ ޑިސެމްބަރު މަހުގެ ތެރޭގައި އިނގިރޭސިވިލާތުންނެވެ. މި ވައްތަރު މިވަގުތު ގިނަ ގައުމުތަކަށް ފެތުރި ވަނީ އެތަށް ބަޔަކަށް ބަލި ޖެހިފައެވެ.\nސައިންސްވެރިން ބުނާ ގޮތުގައި އަލަށް ފެނިފައިވާ ވައްތަރުތަކަކީ މީގެ ކުރިން ފެނުނު ވައިރަސް އަށްވުރެ މާ ހަލުވި ކަމާ އެކީ ފެތުރޭ ވައިރަސްއެކެވެ. މީގެ ކުރިން ބަލި ޖެހިގެން އެކަކު ގައިން އެންމެ މީހެއްގެ ގަޔަށް ބަލި އަރާއިރު، މި ވައްތަރުގެ ސަބަބުން އެކަކުގެ ގައިން ފަސް މީހުންގެ ގަޔަށް އަރާކަން ވެސް ވަނީ ފާހަގަ ވެފައެވެ. އަދި ބަލި ޖެހުމުން މަރުވާ މީހުންގެ އިންސައްތަވެސް ވަނީ ބޮޑުތަނުން އިތުރުވެފައެވެ.\nމި ބަލި ޖެހިފައި ހުރިކަން ދެނެގަންނާނީ ކިހިނެތްތޯ ގިނަ ބަޔަކު ވަނީ ސުވާލު އުފައްދައިފައެވެ. އެ ސުވާލުތަކަށް ޖަވާބުދޭ އިރު ބުނެވޭނީ އެއްވެސް ގައުމަކުން އާ ވައްތަރުގެ ކޮވިޑް-19 ޖެހިގެން އިތުރު އަލާމާތްތަކެއް ފެނިގެން އެކަން ހާމަ ކޮށްފައި ނުވާ ކަމެވެ. އާންމު ގޮތެއްގައި އަލާމާތްތަކުގެ ތެރޭގައި ހިމެނެނީ ހުން އައުން، ކެއްސުން އަދި ވަސް ބެލުމުގެ ހިއްސު އާއި ރަހަ ބެލުމުގެ ހިއްސު ދަށްވުމެވެ.\nނަމަވެސް އޮފީސް ފޯ ނޭޝަނަލް ސްޓެޓިސްޓިކްސް (އޯއެންއެސް) އިން ހެދި ސާވޭއެއްގައި ބުނެފައިވަނީ އާ ވައްތަރު ޖެހޭ މީހުންނަށް ކެއްސުމާއި ކަރުގައި ރިއްސުން އަދި ބަނޑުގައި ރިއްސުން އާދަޔާއި ހިލާފަށް ގަދަވާނެ ކަމަށެވެ. އަދި ވަސް ބެލުމުގެ ހިއްސު އާއި ރަހަ ބެލުމުގެ ހިއްސު އެހާ ދަށް ނުވާނެ ކަމަށްވެސް ވަނީ ބުނެފައެވެ.\nމިސާވޭ އަށް މައުލޫމާތު ހޯދާފައިވަނީ މިދިޔަ ނޮވެމްބަރު މަހުގެ 15 ވަނަ ދުވަހުން މިދިޔަ މަހުގެ 16 ވަނަ ދުވަހަށެވެ.\nސާވޭ އިން ދައްކާގޮތުގައި މީގެ ކުރިން 27 އިންސައްތަ މީހުން ކެއްސުމުގެ އަލާމާތްތައް ދެއްކިއިރު، މިހާރު އެ އަދަދު ވަނީ 35 އިންސައްތަ އަށް އިތުރުވެފައެވެ.


Maziya ge Captain Kan Miaharu ves Asadhulla ah\nމާޒިޔާގެ ކެޕްޓަންކަން މި އަހަރު ވެސް އަސަދުﷲ އަށް\nމިދިޔަ އަހަރުގެ ގައުމީ ތަށި ހޯދުމަށްފަހު މާޒިޔާގެ ކެޕްޓަން އަސަދުﷲ (ކަނާތުން ތިން ވަނަ އަށް) ޓީމުގެ ޗެއާމަން އަށް ތަށި ހަވާލުކޮށްދެނީ.\nމާޒިޔާ ސްޕޯޓްސް ކުލަބުގެ ކެޕްޓަނަކަށް މި އަހަރު ވެސް ފޯވަޑް އަސަދުﷲ އަބުދުﷲ ހަމަޖައްސައިފި އެވެ.\nމާޒިޔާގެ ސީއީއޯ ހުސައިން ޝާފިއު ރޭ ބުނީ އޭނާގެ ޓީމުގެ ކެޕްޓަނަކަށް އަސަދުﷲ އަށް ދީފައިވާއިރު ޓީމުގައި ވައިސް ކެޕްޓަނުންގެ ގޮތުގައި ދެ ކުޅުންތެރިން ތިބޭނެ ކަމަށެވެ.\nއެއީ ޑިފެންޑަރު އަމްދާން އަލީ (އެންޑީ) އާއި އީގަލްސްގެ ކެޕްޓަންކަންކުރި މިދިޔަ އަހަރު ކުރި އިސްމާއީލް އީސާ (މެސީ) އެވެ. މީގެ ތެރެއިން މެސީ އަކީ ކުރިން ވެސް މާޒިޔާ އަށް ކުޅެ، އަދި ނިމިދިޔަ ސައުތު އޭޝިއަން ގޭމްސްގައި ގައުމީ ޓީމުގެ ކެޕްޓަންކަން ކުރި ކުޅުންތެރިޔާ އެވެ.\nމާޒިޔާގެ ކެޕްޓަން އަސަދުﷲ އަކީ އެންމެ ފުރަތަމަ އޭވައިއެލް ޓީމުން ފާހަގަ ކުރެވުނު ކުޅުންތެރިއެކެވެ. އޭނާ މާޒިޔާ އަށް ބަދަލުވީ ދެ ސީޒަނެއްގައި ވެލެންސިއާ އަށް ކުޅުމަފަހު އެވެ. މާޒިޔާ އަށް ބަދަލުވެ 2014 ވަނަ އަހަރު ރާއްޖޭގެ އެންމެ މޮޅު ފުޓްބޯޅަ ކުޅުންތެރިޔާގެ މަގާމާއި ސީޒަނުގައި އެންމެ ގިނަ ލަނޑު ޖަހައިގެން ރަންބޫޓު އޭނާ ވަނީ ހޯދައިފަ އެވެ. އަދި މިދިޔަ އަހަރުގެ ޕްރެޒިޑެންޓްސް ކަޕުގެ ތަށި މާޒިޔާ ހޯދީ ވެސް އޭނާގެ ކެޕްޓަންކަމުގެ ދަށުގަ އެވެ. ނަމަވެސް އައްޑޫގައި ކުޅުނު ފައިނަލް މެޗު ކާމިޔާބުކުރުމަށްފަހު ތަށި އުފުލާލުމުގެ ފުރުސަތު އޭނާ ދީފައިވަނީ އައްޑު އަށް އުފަން މާޒިޔާގެ އަހުމަދު ނާޝިދު (ނާއްޓޭ) އަށެވެ.\nމާޒިޔާގެ ވައިސް ކެޕްޓަން އެންޑީ (މ) ޓީމުގެ ޕްރެކްޓިހުގައި: އޭނާއާއެކު ވައިސް ކެޕްޓަނަކަށް ދެން ހުންނާނީ މެސީ.\nމި ނިންމުމަށް ކޯޗު އަލީ ސުޒޭން ވެސް މިދިޔަ އަހަރު ތައުރީފް ކުރި އެވެ.\n"މިއީ އަސަދުﷲ ނިންމި ވަރަށް ފުރިހަމަ ނިންމުމެއް. ކެޕްޓަނެއްގެ ޒިންމާ އޭނާ އަދާކޮށްދީފި. އައްޑު އަތޮޅުގައި މިހާ ގިނަ ދުވަހަށް ފަހު ރާއްޖޭގެ އެންމެ ބޮޑު މުބާރާތް ކުޅެ މާޒިޔާ އަށް ތަށި އުފުލާލަން ލިބުނީމަ ކެޕްޓަނެއްގެ ގޮތުން އަސަދުﷲ އަމިއްލަ އަށް އިސްނަގައިގެން ނާއްޓޭ އަކީ އައްޑޫ ކުޅުންތެރިއަކަށްވީމަ އޭނާ އަށް ތަށި އުފުލާލުމުގެ ފުރުސަތުދިނީމަ މީގެއިން ދައްކައިދެނީ އަސަދުﷲގެ ވެސް ކޮލިޓީ. އަޅުގަނޑު މިނިންމުމަށް އަސަދުﷲ އަށް މަރުހަބާކިޔަން އަދި ޝުކުރު ވެސް އަދާކުރަން،" ނިއު ބަލިކޮށް ތަށި ހޯދި މެޗަށް ފަހު ސުޒޭން ބުންޏެވެ.\nމި އަހަރުގެ ފުޓްބޯޅަ ސީޒަން މާޒިޔާ ފަށާނީ އޭއެފްސީ ކަޕުންނެވެ. ފުރަތަމަ މެޗުގައި އަންނަ ބުދަ ދުވަހު އިންޑިޔާގެ މޯހަން ބަގާންއާ ވާދަކުރަން އެ ޓީމު ފުރާނީ މިރޭ އެވެ.


ދެބެންގެ ވެސް އޮލިމްޕިކްސް ހުވަފެން ހަގީގަތަކަށް!\nބުރަ މަސައްކަތުން ދެބެންގެ ވެސް އޮލިމްޕިކްސް ހުވަފެން ހަގީގަތަކަށް!\n13 ޖުލައި 2021 - 10:27 0\nސަޖަން (ވ) އާއި ސާޖިނާ (ކ): ދެ ފެތުންތެރިން ވެސް އޮލިމްޕިކްސްގެ ހުވަފެން ހަގީގަތަކަށް ހެދީ ބުރަ މަސައްކަތުން.-- އަދަދު ގްރެފިކްސް: އަހުމަދު އިހުސާން/ އަދަދު\nމީގެ ފަސް އަހަރު ކުރިން ބްރެޒިލްގެ ރިއޯ ޑި ޖެނެއިރޯގައި ބޭއްވި އޮލިމްޕިކްސްގައި ރާއްޖޭގެ ދިދަ އުފުލާލީ ކާމިޔާބު ފެތުމުގެ ކެރިއަރެއް އޮތް އައިމިނަތު ސަޖަން އެވެ. ރާއްޖެ އަށް ފެތުމުން ފުރަަތަމަ މެޑަލް ހޯދައިދިން ސަޖަން އަކީ ގިނަ ފެތުންތެރިން ނަމޫނާ އަކަށް ބަލާ އެތުލީޓެކެވެ. ސަޖަން އަކީ މިސާލަކަށް ބަލައި އެ ފިޔަވަޅު މަތީގައި ކުރިއެރުން ހޯދަމުން އަންނަ އެއް ފެތުންތެރިޔަކީ އޭނާގެ ކޮއްކޮ އައިޝަތު ސާޖިނާ އެވެ.\nބައިނަލްއަގުވާމީ ގިނަ މުބާރާތްތަކެއްގައި ރާއްޖެ ތަމްސީލުކޮށްފައިވާ ސާޖިނާ ވަނީ 2018 ވަނަ އަހަރުގެ އޭޝިއަން ގޭމްސްގައި ރާއްޖޭގެ ދިދަ އުފުލާލުމުގެ ޝަރަފް ވެސް ހޯދައިފަ އެވެ. އެކަމަކު، މިހާތަނަށް އޭނާ ބުރަ މަސައްކަތްކޮށްގެން ދެކެމުން އައި އެއް ހުވަފެން ހަގީގަތަކަށްވާނީ މި މަހު ފަށާ އޮލިމްޕިކްސްއާ އެކު އެވެ. މީގެ ފަސް އަހަރު ކުރިން ދައްތަ އަށް ލިބުނު ފުރުސަތު ސާޖިނާ އަށް ލިބުނީ ކެރިއަރަށް ފޯކަސްކޮށް ގިނަ މަސައްކަތްތަކެއް ކޮށްގެންނެވެ.\n"ފެތުމަށް ޝައުގުވެރިކަން އުފެދުނީ ދައްތަ (ސަޖަން) ފަތާތަން ފެނި އޭނާ ކާމިޔާބު ކެރިއަރެއް ކުރިއަށްގެންދާތަން ފެނުމުން. އެހެންވެ، ބޭނުންވީ ޑިސިޕްލިން ހިފަހައްޓައިގެން ކުރިއަށްދާ ފެތުންތެރިއަކަށްވާން،" އޮލިމްޕިކް ކޮމިޓީ އަށް ދިން އިންޓަވިއުއެއްގައި ސާޖިނާ ބުންޏެވެ.\nޓޯކިޔޯ އޮލިމްޕިކްސްގައި ވާދަކުރާނެ ދެ ފެތުންތެރިއަކީ ގައުމީ ސްވިމިން ޓީމުގެ އައިޝަތު ޝައުސަން އާއި އަލީ އިމްއާން ކަމަށް ސްވިމިން އެސޯސިއޭޝަނުން ކަނޑައެޅި ނަމަވެސް އެންމެ ފަހު ވަގުތު ދުނިޔޭގެ ފެތުމުގެ މައި ޖަމިއްޔާ، ފީނާ އިން ކަނޑައެޅި އުސޫލުތަކާ އެއްގޮތަށް ކުރިއަށްދާން ޖެހުމުން އޮލިމްޕިކްސްގައި ރާއްޖެ ތަމްސީލުކުރުމުގެ ފުރުސަތު ލިބުނީ ސާޖިނާ އާއި މުބާލް އައްޒާމް އިބްރާހީމަށެވެ. އެއީ ފީނާގެ ޕޮއިންޓް ރޭންކިން އަށް ބަލައިގެންނެވެ.\nސާޖިނާ ބުނީ މިހާތަނަށް އެންމެ ފަހުރުވެރިވި ދެ ކާމިޔާބީގެ ތެރޭގައި އޮލިމްޕިކްސް އިން ފުރުސަތު ލިބުން ހިމެނޭނެ ކަމަށެވެ.\n"އެންމެ ފަހުރުވެރިވާ ކަންތައްތަކަކީ މި ފަހަރުގެ އޮލިމްޕިކްސްގައި ރާއްޖެ ތަމްސީލްުކުރުމުގެ ފުރުސަތު ލިބުން. ދެން 2016 ވަނަ އަހަރު ސައުތު އޭޝިއާގެ އެކުއަޓިކް ޗެމްޕިއަންޝިޕްގައި ރިހި މެޑަލް ހޯދައި ރާއްޖެ އަށް ފެތުމުން ފުރަތަމަ ރިހި މެޑަލް ހޯދައިދެވުމުން،" ސާޖިނާ ބުންޏެވެ.\n2019 ވަނަ އަހަރުގެ ސައުތު އޭޝިއަން ގޭމްސްގެ އިވެންޓެއްގެ ތެރެއިން ސާޖިނާ.-- ފޮޓޯ: އޮލިމްޕިކް ކޮމިޓީ\nބައިނަލްއަގުވާމީ 15 މުބާރާތުގައި ވާދަކޮށްފައިވާ ސާޖިނާގެ ކާމިޔާބީތަކަށް ބަލާއިރު، އޭނާ ވަނީ 2016 ވަނަ އަހަރު ބޭއްވި ސައުތު އޭޝިއާގެ އެކުއަޓިކް ޗެމްޕިއަންޝިޕްގައި ދެ ރިހި މެޑަލާއި އެއް ލޯ މެޑަލް ހޯދައިފަ އެވެ. އޭނާ ވަނީ ދެ ފަހަރެއްގެ މަތިން ރާއްޖޭގެ އެއް ވަނަ އަންހެން ފެތުންތެރިޔާގެ މަގާމު ހޯދައިފަ އެވެ.\nމި ފަހަރުގެ އޮލިމްޕިކްސްގެ ފުރުސަތު ސާޖިނާ އަށް ލިބުނުއިރު، މިދިޔަ ދެ އަހަރެއްހާ ދުވަހަކީ އެހެން ހުރިހާ އެތުލީޓުންނެކޭ އެއްގޮތަށް އޭނާ އަށް ވެސް ވަރަށް ޗެލެންޖިން ދުވަސްތަކެކެވެ. އެ ހުރިހާ ކަންކަމުގެ ތެރެއިން ވެސް ސާޖިނާ އަށް ލިބޭ ހިތްހަމަ ޖެހުމަކީ ޕްރޮފެޝަނަލް ކޯޗުންގެ އިރުޝާދާ އެކު ރަނގަޅަށް ފިޓްނަސް ހިފެހެއްޓުމެވެ.\n"ސާޖިނާ އަކީ އަޒުމް ވަރުގަދަ އަދި ހިތްވަރާ އެކު މަސައްކަތް ކުރާ ކުއްޖެއް"\nސާޖިނާގެ ކެރިއަރުގައި އެހީތެރިއެއްގެ ގޮތުގައި އެންމެ ކައިރިން ބައިވެރިވާ އެކަަކަކީ އޭނާގެ ދައްތަ ސަޖަން އެވެ. ސަޖަން "އަދަދު" އަށް ބުނީ ސާޖިނާއާ މެދު ފަހުރުވެރިވާ ވަރަށް ގިނަ ސަބަބުތަކެއް އެބަހުރި ކަަމަށެެވެ.\nއެގޮތުން އޮލިމްޕިކްސް ސްކޮލަޝިޕްގައި މިދިޔަ ތިން އަހަރު މެލޭޝިއާގައި ތަމްރީން ހަދަމުންދިޔައިރު، ސާޖިނާ ކުރަމުންދިޔަ ބުރަ މަަސައްކަތްތައް ސަޖަން ވަނީ "އަދަދު" އަށް ހިއްސާކޮށްފަ އެވެ.\nފުލް ޓައިމް ޓްރެއިނިންގެ އިތުރުން ސާޖިނާ އަންނަނީ ޔުނިވަސިޓީ އޮފް ސައިބަޖާޔާ އިން ފިޒިއޮތެރަޕީ ޑިގްރީ އަށް ވެސް ކިޔަވަމުންނެވެ. ސަޖަން ބުނީ ސާޖިނާ ކިޔެވުމާއި ތަމްރީންތައް އެކުއެކީގައި ކުރިއަށް ގެންދަމުން ދިޔައީ ދެ ކަމަށް ވެސް ނުހަނު ފަރުވާ ބަހައްޓައިގެން ކަމަށާއި އޭގެ ސަބަބުން ދެ ކަމުގައި ވެސް އޭނާ ނެރެމުންދިޔަ ނަތީޖާ ރަނގަޅު ކަމަށެވެ.\n2016 ވަނަ އަހަރުގެ ސައުތު އޭޝިއަން ގޭމްސްގެ ތެރެއިން ސާޖިނާ (ކ) އާއި ސަޖަން.-- ފޮޓޯ: މޯލްޑިވްސް އޮލިމްޕިކް ކޮމިޓީ\n"ކޮންމެ ދުވަހަކު ފަތިހު ހޭލައިގެން ސާޖިނާ ދެ ގަޑިއިރު ސްވިމިން ޓްރެއިނިން ހަދާ. އެ އަށް ފަހު ތައްޔާރުވެގެން ދަނީ ޔުނިވާސިޓީގެ ކްލާސްތަކަށް. ކްލާސްތައް ހަވީރު ވަންދެން ކުރިއަށްދާނެ. ހަވީރު ނިންމާލުމަށް ފަހު އަނެއްކާ ވެސް ސްވިމް އެކަޑަމީ އަށް ގޮސް ދެ ގަޑިއިރު އަނެއްކާ ވެސް ޓްރެއިނިން ކުރިއަށް ގެންދޭ. ޖުމްލަ ހަތަރު ގަޑިއިރު ތަމްރީން ކޮންމެ ދުވަހަކު ވެސް ކުރޭ،" ސަޖަން ކިޔައިދިނެވެ.\nސަޖަން ބުނީ ކޮވިޑްގެ އުނދަގޫ ހާލަތުގެ ތެރޭގައި ވެސް ސާޖިނާ ދިޔައީ އޮންލައިންކޮށް ކްލާސްތަކުގައި ބައިވެރިވެ، ޓްރެއިނިން އަށް ވެސް ފޯކަސް ކުރެވޭ ވަރަކުން އެކަންތަކަށް ވެސް ވީ އެންމެ ބޮޑަށް ސަމާލުކަން ދެމުން ކަމަށެވެ. ކޮލެޖުގެ ކަންކަމާއި ޓްރެއިނިން އަށް ފޯކަސްކޮށްފައި ވެސް ސާޖިނާ އަކީ އާއިލާ އާއި ރަށްޓެހިންނަށް ވަގުތުދޭކަން ވަގުތަށް ކަމޭހިތާ ކުއްޖެއްކަން ސަޖަން ވަނީ ފާހަގަކޮށްފަ އެވެ.\n"ސާޖިނާ ކޮންމެ ދުވަހަކު އެ ކުރާ ކަންތައްތަކަކީ ކޮންމެ މީހަކަށް ކުރެވޭނެ ކަމެއް ނޫން. ހާއްސަކޮށް ރޯދަ މަހާއި ދެން ޔުނިވާސިޓީގެ އިމްތިހާނު ދުވަސްވަރު އެ ވަރުގެ ޑެޑިކޭޝަނެއް ދީގެން މަސައްކަތް ކުރުމަކީ ހަމަގައިމު ވެސް ވަރަށް ޗެލެންޖިން ކަމަކަށް ވާނެ. ސާޖިނާގެ ހިތްވަރާއި މުރާލިކަމުން މި ހިސާބަށް އާދެވުނީ،" ސަޖަން ބުންޏެވެ.\n"ސާޖިނާ އަކީ އަޒުމް ވަރުގަދަ، ކުރާ ހުރިހާ ކަމެއްގައި ޑިސިޕްލިން އެންމެ ފުރިހަމަ އަށް ގެންގުޅެން އަބަދު ވެސް މަސައްކަތްކުރާ ހިތްތިރި ހިތްހެޔޮ މިޒާޖެއްގެ ކުއްޖެއް. އެކަމާ އަޅުގަނޑު އަބަދުވެސް ފަހުރުވެރިވޭ. ވަރަށް އުފާ ވެސް ވޭ އަދި ވަރަށް ލޯބި ވެސް ވޭ."\nމި ފަހަރު އޮލިމްޕިކްސްގައި ސާޖިނާ ވާދަކުރަން ޖެހެނީ 200 މީޓަރު ބްރެސްޓްސްޓްރޯކް އިވެންޓްގަ އެވެ. ދެން ރާއްޖޭން ވާދަކުރާ މުބާލް އައްޒާމް ވާދަކުރާނީ 100 މީޓަރު ފްރީސްޓައިލް އިވެންޓްގަ އެވެ. މިއީ ފީނާ އިން ކަނޑައެޅި އިވެންޓްތަކެކެވެ.


Customs | Mihaaru\n4،200 އަށް ވުރެ ގިނަ ބަނގުރާ ފުޅި ނައްތާލައިފި\nއެކި މައްސަލަތަކުގައި ކަސްޓަމްސްގެ ބެލުމުގެ ދަށަށް ގެންގޮސްފައި ހުރި ގިނަ އަދަދެއްގެ ބަންގުރާ ފުޅިތަކެއް މިދިޔަ ބުރާސްފަތި ދުވަހު ނައްތާލައިފި އެވެ.\n3.7 ކިލޯގެ ޑްރަގާ އެކު ބިދޭސީއަކު އަތުލައިފި\nބަންގްލަދޭޝް އިން ރާއްޖެ އައި ފިރިހެނެއްގެ އަތުން 3.69 ކިލޯގެ މަސްތުވާތަކެތި އަތުލައިފި ކަމަށް ކަސްޓަމްސް އިން މިއަދު ބުނެފި އެވެ.\nވެހިކަލް އެތެރެކުރި މައްސަލާގައި ބަޔަކު ސަސްޕެންޑްކޮށްފި\nދެ ކޮންޓެއިނަރެއްގައި ރާއްޖެ އަށް ވަގަށް ވެހިކަލް އެތެރެކުރި މައްސަލާގައި ކަސްޓަމްސްގެ ދެ އޮފިސަރަކު ސަސްޕެންޑްކޮށްފި އެވެ.\nSeptember 09, 2019 9\nރާއްޖެ ގެނައި 3މިލިއަން ރުފިޔާގެ ޑްރަގް އަަތުލައިގެންފި\nބްރެޒިލް އިން އައި އެ ގައުމުގެ އަންހެނަކު ރާއްޖެ އެތެރެކުރި ގިނަ އަދަދެއްގެ ކޮކެއިން ކަސްޓަމްސް އިން އަތުލައިގަނެ އޭނާ ހައްޔަރުކޮށް، ފުލުހުންނާ ހަވާލުކޮށްފި އެވެ.\nވަގަށް ވެހިކަލް އެތެރެކުރާ މައްސަލަ ތަހުގީގުކުރަނީ\nވަގަށް ރާއްޖެއަށް ވެހިކަލް އެތެރެކުރާ މައްސަލަ ކަމާގުޅޭ އެހެން ފަރާތްތަކާ ގުޅިގެން ތަހުގީގުކުރަމުން އަންނަކަމަށް ކޮމިޝަނާ ޖެނެރަލް އޮފް ކަސްޓަމްސް އަހުމަދު ނުއުމާން މިއަދު...\nAugust 31, 2019 62\nދީނާ ހިލާފު ފޮތްތަކެއް ވިއްކަނިކޮށް އަތުލައިފި\nއިސްލާމް ދީނުގެ އަސްލުތަކާ ހިލާފު ފޮތްތަކެއް، ނޮވެލްޓީ ބުކް ފެއާގައި ހުރެގެން، ކަސްޓަމްސްގެ ބެލުމުގެ ދަށަށް އިއްޔެ ގެންގޮސްފި އެތަނުން މިއަދު ބުނެފި އެވެ.\nދެ ކޮންޓޭނަރުން ކަސްޓަމްސްގައި އިތުރު ލައްގަނޑެއް!\n"ކަސްޓަމް އޮފިސަރު ވަޖީހު ކޮރަޕްޝަނަށް މަގުފަހިވާ ގޮތަށް، އެންމެ ދުވަހެއްގެ ތެރޭގައި ހިންގި ހިޔާނާތުގެ ދެ ޖަރީމާ އިން ދައުލަތުގެ އާމްދަނީއަށް ލިބެންވާ އެއް މިލިއަނަށް ވުރެ ގިނަ ރުފިޔާ ވަނީ ގެއްލުވާލާފައި."\nދެ ކޮންޓެއިނަރު ދޫކުރަން އަމަލުކުރީ އުސޫލާ އެއްގޮތަށް\nމޯލްޑިވްސް ޕޯޓްސް ލިމިޓެޑް (އެމްޕީއެލް) ހުޅުމާލޭ ޓާމިނަލުން ދެ ކޮންޓެއިނަރެއްގެ މުދާ ބޭރު ކުރުމުގައި އަމަލުކުރީ އުސޫލުތަކާ އެއްގޮތަށް ކަމަށް އެމްޕީއެލް އިން ބުނެފި އެވެ.\nވަގަށް އެތެރެކުރި 21 ވެހިކަލް ހޯދައިފި\nދެ ކޮންޓެއިނަރެއްގައި ރާއްޖެ އަށް ވަގަށް އެތެރެ ކުރި 21 ވެހިކަލެއް ކަސްޓަމްސްގެ ބެލުމުގެ ދަށަށް ގެނެސްފައިވާ ކަމަށް އެތަނުން މިއަދު ބުނެފި އެވެ.\nވަގަށް ބޭރުކުރި ކާރުތަކެއް ހޯދައިފި\nމާލޭ ޕޯޓް ސަރަހައްދުން ވަގަށް ބޭރު ކުރި ކާރު ކޮންޓެއިނަރެއް ފޮރުވާފައި ހުއްޓައި މިއަދު ހޯދައިފި އެވެ.\nދޮޅު ކިލޯގެ ޑްރަގް އެތެރެކުރަނިކޮށް އަތުލައިގެންފި\nރާއްޖެއަށް ދޮޅު ކިލޯއަށް ވުރެ ގިނަ މަސްތުވާތަކެތި އެތެރެކުރި މީހަކު ކަސްޓަމްސުން މިއަދު އަތުލައިގެންފި އެވެ.\nއިންޓަޕޯލާއެކު ކަސްޓަމްސް އެއްބަސްވުމަކަށް\nރާއްޖޭގެ ބަނދަރުތައް މެދުވެރިކޮށް ކުރާ ކުށްތައް ހުއްޓުވައި އެކަމާ ގުޅޭގޮތުން މައުލޫމާތު ބަދަލުކުރުމަށް، އިންޓަނޭޝަނަލް ކްރިމިނަލް ޕޮލިސް އޮގަނައިޒޭޝަން (އިންޓަޕޯލް) އާ އެކު ކަސްޓަމްސް އިން އެމްއޯޔޫއެއްގައި މިއަދު ސޮއިކޮށްފި އެވެ.\nAugust 06, 2019 10\nއަދީބު ފިލަން އުޅުނު ޓަގު ބޯޓުގެ މައްސަލައެއް ބަލަނީ\nކުރީގެ ނައިބު ރައީސް އަހުމަދު އަދީބު ފިއްލަވަން އުޅުއްވި ޓަގު ބޯޓުގެ މައްސަލަ ބަލަމުންދާ ކަމަށް ފުލުހުން މިއަދު ބުނެފި އެވެ.\nAugust 04, 2019 29\nކުރީގެ ނައިބު ރައީސް އަހުމަދު އަދީބު ޓަގަަކަށް ރާއްޖެ އިން ސިއްރުން ފުރާވަޑައިގެން ދިއުމަކީ އެހާ ފަސޭހައިން ކުރެވިދާނެ ކަމެއް ހެއްޔެވެ؟ މިއީ ވަރަށް ގިނަ ބަޔަކު ކުރާ ސުވާލެކެވެ. މާލޭ ބަނދަރުގައި އޮތް ޓަގަކަށް އަރައިގެން، ނުވަތަ ކަނޑުމަތިން އޭތި ހުއްޓުވައިގެން، ނުވަތަ އެޖެންޓަށް ނޭނގި، ނުވަތަ އޭގެ ކެޕްޓަނަށް ނަމަވެސް ނޭނގި...\nބަނގުރާ ހުރި ދަޅުތައް ފިހާރަތަކުން ނަގަނީ\nބަނގުރާ އެކުލެވޭ ދަޅުތައް ފިހާރަތަކުން ނެގުމުގެ މަސައްކަތް ކުރަމުން އަންނަ ކަމަށް ކަސްޓަމްސް އިން މިއަދު ބުނެފި އެވެ.\nބަނގުރާ ހިމެނޭ ދަޅުތަކުގެ މައްސަލަ ކަސްޓަމުން ބަލަނީ\nބަނގުރާ އެކުލެވޭ ބުއިމެއް މާލޭގައި ފިހާރަތަކުގައި ވިއްކަން ހުރި ކަމަށް ބުނާތީ އެ މައްސަލަ ބަލަމުން އަންނަ ކަމަށް ކަސްޓަމްސް އިން މިއަދު ބުނެފި އެވެ.\nކަސްޓަމްސްގެ 22 މަގާމަކަށް 1،200 އެއްހާ މީހުން!\nކަސްޓަމްސް އިން ހުޅުވާލި 22 މަގާމަކަށް 1،200 އެއްހާ މީހުން ކުރިމަތިލައިފި އެވެ.\nއެންއައިސީ އަށް އަލުން ކުރިމަތިލާން ހުޅުވާލަން ލަފާދެނީ\nނޭޝަނަލް އިންޓެގްރިޓީ ކޮމިޝަން (އެންއައިސީ)ގެ މެމްބަރު ކަމަށް ކުރިމަތިލި މީހުންގެ ތެރެއިން ނަމެއް ފާސް ކުރުމުގެ ބަދަލުގައި އެ ކޮމިޝަނަށް އަލުން ކުރިމަތިލާން ހުޅުވާލަން ރައީސް އިބްރާހިމް މުހައްމަދު ސޯލިހަށް ލަފާ އަރުވަން ރައްޔިތުން މަޖިލިހުން މިއަދު ފާސްކޮށްފި އެވެ.\nJuly 08, 2019 21\nކަސްޓަމްސް އަށް އާ ދެ ޑެޕިއުޓީ ކޮމިޝަނަރުން\nކަސްޓަމްސް އަށް އާ ދެ ޑެޕިއުޓީ ކޮމިޝަނަރުން، ރައީސް އިބްރާހިމް މުހައްމަދު ސޯލިހު މިއަދު އައްޔަން ކުރައްވައިފި އެވެ. މިއީ، މި ސަރުކާރުގައި އެ ދެ މަގާމަށް އައްޔަން ކުރެއްވި ފުރަތަމަ ބޭފުޅުންނެވެ.\nJune 29, 2019 6\nރާއްޖެއަންނަ މީހުންގެ މައުލޫމާތު ކުރިން އެނގޭ ނިޒާމެއް\nރާއްޖެ އަންނަ އަދި ރާއްޖެ އިން ފުރާ މީހުންގެ މައުލޫމާތު ކުރިން ފޯރުކޮށްދޭނެ ނިޒާމެއް ގާއިމު ކުރުމުގެ މަސައްކަތް ކަސްޓަމްސް އިން ފަށައިފި އެވެ.\nވެލިބަރުކުރި ސީސީސީސީ ބޯޓު އެހެން ބަޔަކަށް ވިއްކާލައިފި\nހުވަދު އަތޮޅުގައި ހަދަމުންދާ ރިސޯޓަކަށް ވެލި ބަރުކޮށްގެން ދަތުރު ކުރަނިކޮށް ލ. ހިތަދޫ ކައިރިން ފެނުނު ސީސީސީސީގެ ބޯޓު އެހެން ބަޔަކަށް ވިއްކާލައިފި އެވެ.\nކޮމިޓީން އެންމެ މަތިން މާކްސް ދިނީ ރުކްޝާނާ އަށް\nޕޮލިސް އިންޓަގްރިޓީ ކޮމިޝަން (ޕީއައިސީ)ގެ މެމްބަރު ކަން ކުރެއްވި ރުކްޝާނާ އިބްރާހިމް ނޭޝަނަލް އިންޓެގްރިޓީ ކޮމިޝަން (އެންއައިސީ) ގެ މެމްބަރު ކަމަށް އައްޔަން ކުރުމަށް، ރައްޔިތުންގެ...


ކޮވިޑަށް ފަރުވާދޭ ތަންތަނަށް ގިނަ އަދަދެއްގެ ވަގުތީ ނަރުހުން ހޯދަނީ | Sandhaanu\nކޮވިޑަށް ފަރުވާދޭ ތަންތަނަށް ގިނަ އަދަދެއްގެ ވަގުތީ ނަރުހުން ހޯދަނީ\nކޮވިޑް-19 އަށް ޕޮޒިޓިވްވާ މީހުނަށް ފަރުވާދޭ ފެސިލިޓީތަކަށް ވަގުތީ ގޮތުން މަސައްކަތްކުރާނެ ގިނަ އަދަދެއްގެ ރެޖިސްޓާޑް ނަރުހުން ހޯދަން އިއުލާންކޮށްފިއެވެ.\nމި ކަމާގުޅިގެން އައިޖީއެމްއެޗުން ނެރުނު އިއުލާނެއްގައި ކޮވިޑް-19 އަށް ފައްސިވާ ފަރާތްތަކަށް ހާއްސަކޮށްފައިވާ ހުޅުމާލެ މެޑިކަލް ފެސިލިޓީގައި އަދި ކޮވިޑް ބައްޔަށް ފަރުވާދޭ އެހެނިހެން ތަންތަނުގައި ވަގުތީ ގޮތުން މަސައްކަތްކުރާނެ ރެޖިސްޓަރޑް ނަރުހުން ބޭނުންވާކަމަށެވެ.\nއެގޮތުން 36 ނަރުހުން ބޭނުންވާ ކަމަށް އެ އިއުލާނުގައި ބުނެ އެވެ.\nއެއް އަހަރުދުވަހުގެ މުއްދަތަށް ހޯދާ މި ނަރުހުން މަސައްކަތް ކުރަން ޖެހޭނީ ވަނީ ހަފުތާއަކު ފަސް ދުވަހު ދުވާލަކު އަށް ގަޑިއިރު އެވެ.\nމަހު މުސާރައިގެ ގޮތުގައި 9060ރ. އާއި އިތުރު އެލަވަންސްގެ ގޮތުގައި ދުވާލަކު 188ރ. ދޭން ހަމަޖައްސާފައިވާ މި ވަޒީފާއަށް ކުރިމަތިލުމުގެ ސުންގަޑިއަކީ އަންނަ އަންނަ މަހުގެ ފަސް ވަނަ ދުވަހެވެ.\nމި މަގާމުގެ ޝަރުތަކީ ނަރސިންގެ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުމެވެ.\nމި މަގާމްތަކަށް ޝައުގުވެރިވާ ފަރާތްތަކުން [email protected] އަށް މެއިލްކުރުމަށް އައިޖީއެޗުން ބުނެއެވެ.\nކޮވިޑްގެ ބަލި މީހުންނަށް ފަރުވާ ދޭން ހާއްސަކޮށްފައިވާ ފެސިލިޓީތަކުގައި ނަރުހުންގެ މަދުވެ، ނަރުހުން ބޭނުންވާކަން މީގެ ކުރިންވެސް ސަރުކާރުންވަނީ ބުނެފައެވެ.


Massala Husha Elhee Jazubaathuga Easa Ah Hukumeh Aun Insaafuveri Ehnoon: Asra - Vaguthu\nރާއްޖެ "ނިއު ނޯމަލް" ގައި، ނަމަވެސް އަތޮޅުތަކުގެ އަދަދު މަތީގައި! - 15 ގަޑިއިރު ކުރިން\nމައްސަލަ ހުށަހެޅީ ޖަޒުބާތުގައި، އީސައަށް ހުކުމެއް އައުން އިންސާފުވެރިއެއް ނޫން: އަސްރާ\nމެންބަރު އަހްމަދު އީސަގެ އަނބިކަނބަލުން އަސްރާ ނަސީމް ބަޔާން ދިނުމަށް ފަހު ނުކުންނަވަނީ - ވަގުތު އިމޭޖަސް: މުހައްމަދު އަފްޒަލް\nރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެމްބަރު އަހްމަދު އީސައާ ދެކޮޅަށް ފުލުހުންނަށް މައްސަލަ ހުށަހަޅުއްވައި ބަޔާން ދެއްވީ ޖަޒުބާތުގައި ޖެހިގެން ކަމަށް ވިދާޅުވެ، ދައުވާ ކުރިއަށް ނުގެންދަން ކުރީގެ އަނބިކަނބަލުން އަސްރާ ނަސީމް ޕްރޮސެކިއުޓަ ޖެނެރަލްގެ އޮފީހުގައި އެދިވަޑައިގެންފިއެވެ.\nއަސްރާގެ ސިޓީއެއް މިއަދު ޕްރޮސެކިއުޓަ ޖެނެރަލް (ޕީޖީ) އޮފީހަށް ލިބިފައި ވަނީ މިއަދުގެ ވަގުތެއްގައެވެ.\nއަސްރާގެ ސިޓީއެއް ޕީޖީ އަށް ލިބުނު އިރު، އީސަގެ މައްޗަށް އުފުލާފައިވާ އަނިޔާއެއް ދިނުމުގެ ދައުވާގެ ފުރަތަމަ އަޑުއެހުން އަންނަ ހޯމަ ދުވަހަށް ކްރިމިނަލް ކޯޓުގައި ވަނީ ތާވަލްކޮށްފައެވެ. އަދި އަސްރާގެ ސިޓީގައި އެދިވަޑައިގެންފައި ވަނީ މައްސަލަ ކޯޓުގައި ކުރިއަށް ނުގެންގޮސް ނިންމާލުމަށެވެ. ސަބަބަކީ އެ މައްސަލައިގައި އީސަގެ މައްޗަށް ޝަރީއަތުން ހުކުމެއް އައުން އިންސާފުވެރި ނޫން ކަމަށް ވިދާޅުވެއެވެ.\nއަސްރާ ވިދާޅުވީ އީސައާ ދެކޮޅަށް ގެވެށިއަނިޔާގެ މައްސަލައެއް ހުށަހެޅީ ހިލޭ އަންހެނަކާ ގާތް ގުޅުމެއް ބާއްވާކަމަށް ތުހުމަތުކުރެވިގެން އެކަމާ މެދު އުފެދުނު ދެބަސްވުމެއްގައި ކަމަށެވެ. މިކަމުގައި ފުލުސް އޮފީހަށް ގޮސް ބަޔާން ދިނީ ޖަޒުބާތުގައި ކަމަށް ވެސް އަސްރާ ވަނީ ވިދާޅުވެފައެވެ.\nއޭނާ ވިދާޅުވި ގޮތުގައި މައްސަލަ ހުށަހަޅައި ފުރަތަމަ ދެއްވީ ސައްހަ ބަޔާނެއް ވެސް ނޫނެވެ.\nއޭނާ އާއި ދަރިފުޅަށް، އީސަ ގެވެށި އަނިޔާކުރި ކަމަށް ވިދާޅުވެ ބަޔާން ދެއްވުމަށް ފަހު، އަސްރާ ވަނީ އެ މައްސަލަ އިތުރަށް ކުރިއަށް ނުގެންދަން ފުލުހުންގެ ކިބައިން ވެސް ކުރިން އެދިވަޑައިގެންފައެވެ. އޭނާ އެގޮތަށް އެދިވަޑައިގަތް ނަމަވެސް ފުލުހުން އެ މައްސަލަ ތަހުގީގު ކުރުން ހުއްޓައެއް ނުލައެވެ. އަދި މައްސަލައިގެ ތަހުގީގު ފުރިހަމަ ކުރުމަށް ފަހު ދައުވާ ކުރަން ޕީޖީ އަށް ފޮނުވިއެވެ.\nއީސަ އޭނާގެ ކުރީގެ އަނބިކަނބަލުން އަސްރާ އާއި ދަރިފުޅަށް ވެސް އަނިޔާ ކުރަން އުޅުނު މައްސަލަ ފުލުހަށް ހުށަހެޅީ މިދިޔަ މަހުއެވެ. އެ ދައުވާ ސާބިތުވެއްޖެ ނަމަ އޭނާ އަށް ލިބޭނެ އެންމެ ބޮޑު އަދަބަކީ ދެ މަހާއި 12 ދުވަހުގެ ޖަލު ހުކުމެކެވެ.\nގެވެށި އަނިޔާގެ ތުހުމަތުގައި އީސަ ހައްޔަރުކުރުމުގެ އަމުރަކަށް ޕީޖީ އޮފީހުން ކްރިމިނަލް ކޯޓުގައި ވެސް އެދުނެވެ. އެކަމަކު އެ ކޯޓުން ގާނޫނީ ސަބަބުތަކާ ހެދި އެފަދަ އަމުރެއް ނެރެނުދިނެވެ.\nގެވެށި އަނިޔާގެ މައްސަލައާ ގުޅިގެން އީސަ ވަނީ އޭނާ މުގަައްރިރުކަން ކުރެއްވި މަޖިލީހުގެ އިޖުތިމާއީ ކޮމިޓީން ވެސް އިސްތިއުފާ ދެއްވައިފައެވެ.\nމި މައްސަލަ ސާބިތުވި ނަމަވެސް އީސަގެ ގޮނޑިއެއް ނުގެއްލޭނެއެވެ. އެއީ ގާނޫނުއަސާސީގައި ބުނެފައިވާ ގޮތުން، މެމްބަރެއްގެ ގޮނޑި ގެއްލޭނީ އެ މީހެއްގެ މައްޗަށް 12 މަހަށް ވުރެން ދިގު މުއްދަތެއްގެ ޖަލު ހުކުމެއް އައުމުންނެވެ.\nއަސްރާ ބުނެބުނެވެސް ޕީޖީ އިން މައްސަލަ އަނބުރާ ނުގެންދިޔަ!\nޖޫން 19, 2021 13:52\nޢެހެންވީރު މީހެއްގެ އަބުރާއިއްޒަތް ތިގެއްލުވާލީ އެއްވެސް ކުށަކާނުލާ\nޖޫން 19, 2021 17:37\nކަމަނާ ތިކަމެއް ހިގިތާ3ހަތަރުވރަކަށް ދުވަސްފަހުން ރަފީލައްވައި ޕެޓިޝަނެއް ތައްޔާރު ކުރުވައި އެފްބީ ލައިވްގައި އެދެއްކެވި ވާހަކަތަކަކީވެސް ޖަޒުބާތުގަތަ؟ ހޮސްޕިޓަލުން ފަރުވާ ހޯދީވެސް ޖަޒުބާތުންތަ؟ ތިގޭގެ އޯނަރވެސް ޖަޒުބާތުގަތަ؟ ކުޑަކުޖާ ގޮވައިގެން ފުންމާލަންއުނުވާހަކަވެސް ޖަޒުބާތުގަތަ؟ ޕޮލިހުން ކުރި ހުރިހާމަސައްކަތެއްވެސް އެއީ ޖަޒުބާތުގަތަ؟ ރައްޔަތުން ވެގެންއުޅޭ ގޮތް އެބަހޯދަޔޯ އީސަ އެހެން އަންހެނެއްގެ ކައިރިޔަށް ދިޔައީނޫނެ ލަޔޯ... މަހޭގެ ވާހަކައެއްކަމަށް ވެސް ވެދާނެ ނޫންތޯއެވެ. ބޭބެފުޅުވެސް އެއްޗެށް ނުބުނީ ކީއްތޯއެވެ. އަޑިނޭގޭ ވަރަށް ގިނަކަންކަން އެބަހުރިހެން ހީވަނީ.. ދެން އިންސާފްގެ ކަންކަން ދާގޮތްވެސް ރައްޔަތުން ބަލާނެ\nޖޫން 19, 2021 13:53\nޢެހެންވީރު އެރޭ ޑރ.ދެއްކީ ކީއްވެބާ\nޖޫން 19, 2021 18:13\nމިހަރު ޓައްކިޔާފަ ބެރުގެ ބުންއަޑު ކެޑި ބެރުގެ މަހަ ގެއްލިއްޖެ އެމީހަކާއި އެމީހަކު ނައްޓުނާނެ ގޮތަކަށް ނައްޓުވައި ބަންޖެއް ފަރިއްސެއް ޅެމެއް މިތަނަކުން ވައްކެށް ނުވި ހަސްފަތާކެއް ޑަކުޓަރެއް ވައްކެއްނުވި ދުލެކޭ ވަޅަށް ލާން ގެންގުޅޭ ދާންޏެކޭ އެއްގޮތް.\nޖޫން 19, 2021 14:08\nބަލަގަ ތިޔަ އަސްރާވެސް ވާނީ ހިލޭ އަންހެނަކަށޭ. ތިޔަކަމުން ދެމީހުން ކުރެ އެކަކަށްވެސް ސަލާމަތެއް ނުވެވޭނެ.\nޖޫން 19, 2021 15:48\nމިހާރު އޯކޭޔޯ ލިވިންގ ރިލޭޝަންގަ އުޅެލުން. ދީނަށް ފުރައްސާރަކުރުން އޯކޭ އެހެންވީމަ މިވެސް އޯކޭ ވީމަތާ އެކަމާ ޕޮލިސްއިން ތަހުޤީގެއް ނުހިނގަނީ.\nޖޫން 19, 2021 14:18\nމީހަކު ބުލެކުމޭލުކުމުގެ ނިޔަތުގާ ދައުލަތުގެ އެއްވެސް އިދާރާއަކަށް ދޮގު މައުލޫމާތު ދިިނުމަކީ ގާނޫނީ ކުށެއް. ފިރިމީހާ ބޭނުންވެއްޖެ ހާލަތެއްގާ ހަތަރު އަނބިން ހަމަކުރުމަކީ ފިރިމީހާގެ އިހުތިޔާރުގާ އޮންނަންޖެހޭކަމެއް.\nޖޫން 19, 2021 14:19\nމީހަކު ބުލެކުމޭލުލްކުމުގެ ނިޔަތުގާ ދައުލަތުގެ އެއްވެސް އިދާރާއަކަށް ދޮގު މައުލޫމާތު ދިިނުމަކީ ގާނޫނީ ކުށެއް. ފިރިމީހާ ބޭނުންވެއްޖެ ހާލަތެއްގާ ހަތަރު އަނބިން ހަމަކުރުމަކީ ފިރިމީހާގެ އިހުތިޔާރުގާ އޮންނަންޖެހޭކަމެއް.\nދޮގު މައުލޫމާތު ދި ން ކަމުގެ ދައުވާ ނުކުރެވޭ ނެ ތޯ ? ކުރަ ން ޖެހޭ ނެ ކަމަށް ފެ ންނ ނީ.\nޖޫން 19, 2021 14:47\nވަރަށް ދެރަވޭ މި ޚަބަރު ކިޔާފަ. ކޮންމެވެސް ކަހަލަ ފިއްތުންތަކެއް ދިމާވެގެން މައްސަލަ އަނބުރާ ނަގަން އެދެނީ ކަމަށް ބެލެވެނީ. މިއީ އާންމުކޮށް މިފަދަ މައްސަލަތަކުގައި ހިނގާ ކަމެއް. އަނިޔާ ލިބުނު ފަރާތަށް ބަރޯސާނުވެ، ދައުލަތުން މިފަދަ މައްސަލަތައް ކުރިއަށްގެންދިޔުން ރަނގަޅީ. އެހެން ނޫނީ އަނިޔާ ލިބުނު ފަރާތްތަކަށް ހަމަ މިފަދަ ފިއްތުންތައް ދިމާވެ، އަނިޔާ ދޭ ފަރާތްތައް ސަލާމަތްވާން މަސައްކަތްކުރާނެ.\nޖޫން 19, 2021 14:49\n"ބުރުމާ" އޭރުވެސް ބުނިދޯ، އަންހެނަކު ކޮންމެ ދޮގެއްވެސް ހަދާފާނެޔޭ.......\nޖޫން 19, 2021 14:52\nސޭޓު ބުނީ ހެޔޮކޮށް.\nޖޫން 19, 2021 15:07\nއަބަދު ތިޔަތިބެ ނީ ހޭވެރިކަ ނެް ފިލާހިސާބުގައި. އެރޭ ކަ ންތައްވީގޮތް އަދިވެސް ރަގަޅަކަށް ނުކިޔާދޭ. މަ ންޖެ ތޯއްޗެއް އަދަގޮ ނޑިޖެހޭ ނީ.\nޖޫން 19, 2021 20:14\nހިޔެއްނުވޭ ކަމެއް ވާނެހެންދޯ.. ޢާފްޓަރ އޯލް ޝީ އިޒް ނައިބް ކޮއްކޮ ދޯ.. 🙄 ދައުލަތުގެ މުއައްސަސާ އަކަށް ދޮގު މައުލޫމާތެއް ދީފި ކަމަށް ވަންޔާ އަސްރާ ޔަކަސް ޔައުގޫބަކަސް ހައްގު އަދަބު ދޭންޖެހޭނެ. މައި ތޯޓްސް 🤗\nޖޫން 19, 2021 15:31\nތިވަރައް ހެއްވާ ކަމެއް ، ކޮމެންޓެއް ކޮއްލި މީހަކު އެބަ އޮތް ކުޑަ ގޮޅީގަ.\nޖޫން 19, 2021 15:46\nލާރިގަނޑެއް އަޅާލީ. ރޯޔަލް ރޭޕްއަށް ވީ ކިހިނެއްކަންވެސް ހަނދާން އެބަހުރި އަހަރުން.\nޖޫން 19, 2021 16:59\nދޮގު މައުލޫމާތެއް ތަހުޤީޤީ އިދާރާއަކަށް ދިނުމުގެ ދައުވާ އަސްރާގެ މައްޗަށް ކުރަންވާނެ\nޖޫން 19, 2021 17:18\nމިއައި ޓްވިސްޓްގެ ސަބަބުން އަސްރާ ފުލުހުންނަށް ދޮގު މައުލޫމާތު ދިނުމުގެ ކުށުގައި ޖަލުހުކުމެއް ނާންނާނެބާ ؟\nޖޫން 19, 2021 20:33\nޢީސަދެކެ ހާދަބިރެ އް ތިގަންނަނީ..\nޖޫން 19, 2021 18:43\nސޭޓު އެދުވަހުވެސް ބުނި އަންހެނަކު ކޮންމެފަދަ ދޮގެއްވެސް ހަދައިފާނެއޭ. އެކަމު ސޭޓު އެހެން ބުނީމަ މިއުޅޭ ފެންނުވަރާ ކުދިންހީވީ ސޭޓު ރޮލާ ކައިފާނެހެން. މިހާރު މިވީ ހަމަ ސޭޓު ބުނިހެން. އަންހެނުންގެ ކަންތައް ސޭޓަށް ބޮޑަށް އެނގޭނެ.\nޖޫން 19, 2021 18:52\nޖަޒުބާތަކީ، އިންސާނީ ތަބީޢީ ކަމެއް! ނަމަވެސް ރާއްޖޭގައި ހެދިފައިވާ ގާނޫނުތަކުގެ ތެރެއިން، ޖިނާޢީ މައްސަލަ އެއް ހުށަހަޅައިފިނަމަ، ޕްރޮސީޖާއާ އެއްގޮތަށް، ޕްރޮސެކިއުޓާ ކުރިއަށް ގެންދަންވާނެ!\nޖޫން 19, 2021 19:07\nއަސްރާ އާއި ދޭތެރޭ ފިޔަވަޅު އަޅަން ޖެހޭ.\nޖޫން 19, 2021 19:32\nބަލަ ތީވެސް ހިލޭ އަންހެނެކޭ. ﷲ އަށް ބިރުވެތި ނުވާ މީހަކު ދަ އްކަފާނެ ކޮންމެފަދަ ކުލަވަރެ އްވެސް. މީނަ ދެކެ މުޅިން ފޫހި ވެ އްޖެ .\nޖޫން 19, 2021 20:31\nޖޫން 19, 2021 21:48\nތިއޮތީ، ތިމާ ފޭހުނު އިލޮށިގަނޑު ތިމާގެ ލޮލަށް ހެރިފައެވެ.\nޖޫން 19, 2021 22:29\nއަސްރާ އަށް އެތައް ކުށެއް ސާބިތު ދޮގު ބަޔާނެއް ފުލުހައް ދިނުމާ އީސަގެ އަބުރު ގެއްލުން 10 ވަރަކަށް އަހަތުގެ ހުކުމެއް އަންނަން ޖެހޭނެ މައްސަލަ ބަލައިފި ކަމުގަ ވާނަމަ ޖަޒުބާތު އަކީ ވަރށް ޒާޔެއްގެ އެއްޗެއް\nޖޫން 21, 2021 08:30\nމައްސލަޔަކަށްވާނީ ގޯހެއް ހެދީމަތާ ގޯހެއް ހެދިއްޔާ އަދަބެއްވެސް ލިބެންވާނެތާ އެކަމަކު މިކިޔަނީ އަދަބެއް ލިބުން އިންސާފު ވެރިއެއް ނޫނޭ މަށައް ވަރައް ހެއްވާ މި މަންޖެގެ ވާހަކަ މަންޖެގެ ވާހަކައިން އެނގެނީ މަންޖެ މަށްހޫރުވެލަން ކޮއްލިކަމެއްކަން ދެން މާދަމާ ސިޔާސީ ދާއިރާޔައް ނިކުމޭ


ވެކްސިން ނުޖަހާ މާބަނޑު މީހުންނަށް ކޮވިޑުގެ ޑެލްޓާ ވޭރިއެންޓުގެ ނުރައްކާ ބޮޑު: ދިރާސާ – Haftha\nWed, 20 October, 2021, 5:34 am\nވެކްސިން ނުޖަހާ މާބަނޑު މީހުންނަށް ކޮވިޑުގެ ޑެލްޓާ ވޭރިއެންޓުގެ ނުރައްކާ ބޮޑު: ދިރާސާ\nކޮވިޑް-19 އިން ދިފާއުވުމަށް ވެކްސިން ނުޖަހާ މާބަނޑު މީހުންނަށް ކޮވިޑުގެ ޑެލްޓާ ވޭރިއެންޓުގެ ނުރައްކާ ބޮޑުކަމަށް ދިރާާއަކުން ދައްކައިފިއެވެ.\n“އެމެރިކަން ޖާނަލް އޮފް އޮބްސްޓްރެޓްރިކް އެންޑް ގައިނޮކޮލޮޖީގައި ޝާއިރުކޮށްފައިވާ ރިޕޯޓެއްގައި ވާގޮތުން، އެ ދިޔާސާ ހަދާފައި ވަނީ ކޮވިޑަށް ފަރުވާ ހޯދަމުން ދިޔަ 1،515 މާބަނޑު އަންހެނުން ހިމަނައިގެންނެވެ. އަދި އޭގެ ތެރެއިން 82 މީހުންގެ ހާލު ސީރިއަސް ވި ކަމަށް ރިޕޯޓުކޮށްފައި ވެއެވެ.\nހާލު ސީރިއަސްވި މީހުންގެ ތެރެއިން 81 މީހުންނަކީ ކޮވިޑުން ރައްކާތެރި ވުމަށް ވެކްސިން ނުޖަހާ މީހުންނެވެ. އަދި އޭގެ ތެރެއިން 11 މީހުންނަށް ވެންޓިލޭޓަރުގައި ފަރުވާ ދޭން ޖެހުނު ކަމަށާއި، ދެ މީހަކު އެ ބަލީގައި މަރުވެފައި ވާކަމަށް ރިޕޯޓުގައި ވެއެވެ.\nދިރާސާއިން ދައްކާގޮތުން، ކޮވިޑުގައި ހާލު ދެރަަވި މާބަނޑު މީހުންގެ ތެރެއިން ފަސް ޕަސަންޓު މީހުން އެ ބައްޔާ ހަނގުރާމަ ކުރީ މި އަހަރުގެ މެއި މަހާ ދިމާކޮށެވެ. އަދި ޑެލްޓާ ވޭރިއެންޓު ފެތުރުނު ދުވަސްވަރާ ދިމާކޮށް ބަލީގައި ހާލު ދެރަވި މާބަނޑު މީހުންގެ އަދަދު 10 ޕަސަންޓާއި 15 ޕަސަންޓަށް އިތުރުވި ކަމަށް ދިރާސައިން ދައްކައެވެ.\nއޭގެ އިތުރުން، ކޮވިޑުގެ ޑެލްޓާ ވޭރިއެންޓު ޖެހޭ މާބަނޑު މީހުން ހާލު ދެރަވާ މިންވަރު އިތުރު ކަމަށާއި، ވެކްސިން ނުޖަހާ މާބަނޑު މީހުން ހޮސްޕިޓަލުގައި އެޑްމިޓު ކުރަން ޖެހޭ މިންވަރުވެސް އިތުރު ކަމަށް ދިރާސާއިން ދައްކައެވެ.\nފާހަގަ: ކޮވިޑް ވޭރިއެންޓް, ކޮވިޑް-19, މާބަނޑު މީހުން


މުއިއްޒު އިބްރާހިމް 19 މާރޗް 2013\nކްރިމިނަލް ކޯޓުގެ އިސްގާޒީ އަބްދުﷲ މުހައްމަދު (އަބްދުﷲ ގާޒީ)ބަންދުކުރި މައްސަލައިގައި ކުރީގެ ޑިފެންސް މިނިސްޓަރު މައްޗަށް ކުރާ ދައުވާގައި މިއަދު ބާއްވަން އޮތް ޝަރީއަތް ކެންސަލްކޮށްފި އެވެ. އެ މައްސަލ...\nހަވީރު ވިއްކާލާތީ ކުރީގެ ދެނޫސްވެރިން ޒާހިރަށް ބަހުގެ ހަމަލާތަކެއް!\n. 14 މާރޗް 2013\n"ހަވީރު" ވިއްކާލުމަށް ހަވީރުގެ މަސްއޫލުވެރިޔާ އަދި ޗެއާމަން ޑރ. މުހައްމަދު ޒާހިރު ހުސައިން ނިންމެވުމާއި ގުޅިގެން ހަވީރުގައި ކުރިން މަސައްކަތްކުރި ދެ އެޑިޓަރުން ޒާހިރު ހުސެއިނަށް ބަހުގެ ހަމަލާތަކެއްދީފ...\n"ހަވީރު" ގެ މިލްކުވެރިކަމާމެދު ސުވާލު އުފައްދައިފި!\nހަތަރު މިލިޔަން ޑޮލަރަށް "ހަވީރު" ވިއްކާލުމުގެ މަސައްކަތް ފަށާފައި ވަނިކޮށް ހަވީރުގެ ތިން ބޭފުޅަކު ހަވީރުގެ މިލްކުވެރިކަމާމެދު ސުވާލު އުފައްދައިފި އެވެ. އެ ދެ ބޭފުޅުންނަކީ ނޫހުގެ ކުރީގެ ދެ އެޑިޓަރުނ...\nމުޙައްމަދު އަޒްހީމް 17 މިނެޓު ކުރިން\nމުހައްމަދު ނަސީމް 23 މިނެޓު ކުރިން\nއިސްމާއިލް ރިޒާ 42 މިނެޓު ކުރިން


Mi filmthah Alia ah nukulhevunee keevve?\n29 ޖުލައި 2021 - 17:58:34\nމަޝްހޫރު ފިލްމީ ތަރި އާލިއާ ބަޓް ބޮލީވުޑަށް އައީ ކަރަން ޖޯހަރްގެ ފިލްމެއް ކަމަށްވާ "ސްޓޫޑެންޓް އޮފްދަ އިޔާ" އިން ނެވެ.\nއަދި އެފިލްމު ހިޓަކަށް ވުމުގެ އިތުރުން އާލިޔާގެ އެކްޓިން ސްކިލްތަކުން ގިނަ ބައެއްގެ މަގުބޫލުކަންވެސް އާލިޔާ ހޯދިއެވެ.\nއަދި މި ފިލްމއިއެކު ގިނަ އަދަދެއްގެ ފިލްމުތަކެއް ކުޅުމަށް އޭނާއަށް ފުރުސަތު ލިބެން ފެށިއެވެ. އަދި މި ފުރުސަތާއިއެކު "ރާޒީ" އާއި "އުޑްތާ ޕަންޖާބް" ގެ އިތުރުން "ގަލީބޯއި" އާއި "ހައިވޭ" ފަދަ ފިލްމުތަކުން އާލިޔާ ފެނިގެންދިޔައެވެ.\nގިނަ ފިލްމުތަކެއް ކުޅުނުނަމަވެސް އާލިޔާ ވަނީ އޭނާއަށް ލިބުނު ފިލްމުތަކުގެ ތެރެއިން ބޮލީވުޑްގައި ހިޓްވި ފިލްމުތަކެއް ކުޅުމުގެ ފުރުސަތު ލިބުމުންވެސް އެފިލްމުތައް ނޫނެކޭ ބުނެފައެވެ.\nމިގޮތަށް އާލިޔާއަށް ކުޅެން ލިބުނު އެއް ފިލްމަކީ "ރާބްތާ" އެވެ. ފިލްމުގެ ޑައިރެކްޓަރު އެންމެ ފުރަތަމަ އާލިޔާއަށް އެ ޕްރޮޖެކްޓު ދޭން ނިންމި ނަމަވެސް، ގިނަ ފިލްމުތަކެއް ކުޅުމުގައި ބިޒީވުމުގެ ސަބަބުން އޭނާ އެ ފިލްމަށް ނޫނެކޭ ބުންޏެވެ.\nއިންޑިޔާގައި ދިމާވި ހާދިސާއެއްގެ މައްޗަށް ބިނާކޮށްފައިވާ ފިލްމު "ނީރްޖާ" އަކީވެސް މިލިސްޓުގައި ހިމެނޭ ފިލްމެކެވެ. މި ފިލްމު އެންމެ ފުރަތަމަ އާލިޔާ ކުޅުމަށް ހަމަޖެހުނު ނަމަވެސް، ނީރްޖާ ކުޅުމަށް އާލިޔާގެ އިސްކޮޅު ނުހުންނަކަމަށް ބުނެ އާލިޔާގެ ބަދަލުގައި ސޯނަމް އެ ފިލްމަށް ކާސްޓު ކުރިއެވެ.\n"ތަގްސް އޮފް ހިންދުސްތާން" ގެ ލީޑް ރޯލް ކުޅެން ލިބުނު ނަމަވެސް އާލިޔާ އެފިލްމަށް ނޫނެކޭ ބުންޏެވެ. ސަބަބެއްކަމަށް އާލިޔާ ބުނީ ފިލްމުގައި އޭނާއަށް ލިބުނު ލީޑްރޯލްއަށް މާބޮޑު އަހަންމިއްޔަތުކަމެއް ނުލިބުމެވެ.\n"ސާހޯ" ވެސް އެންމެ ފުރަތަމަ ލިބުނީ އާލިޔާ އަށެވެ. އެހެންނަމަވެސް އޭނާ މި ފިލްމު ނުކުޅެން ނިންމީ އަންހެން ލީޑްރޯލް ފިރިހެން ލީޑް ރޯލަށް ސަޕޯޓުކުރާތީކަމަށް ބުނެއެވެ.\nގިނަ ބައެއްގެ މަގުބޫލުކަން ހޯދި "ގޯލްމާލް" އަކީ ކޮމެޑީ ޑްރާމާއެކެވެ. އެޑްރާމާގައި ޕަރިނީތީ ކުޅެފައިވާ ރޯލަކީ އެންމެ ފުރަތަމަ އާލިޔާއަށް ލިބުނު ރޯލެކެވެ. އެހެން ނަމަވެސް އެދުވަސްވަރު އާލިޔާ މަސައްކަތް ކުރުމަށް ގިނަ ޕްރޮޖެކްޓުތަކެއް ހުރުމުން އޭނާއަށް އެ ފިލްމެއް ނުކުޅެވުނެވެ.


Covid-19: Pakistan Gai Moonu Nivaakurun Majubooru Kohfi - Vaguthu\nހަލުވިކަމާއެކު ފެތުރެމުންދާ ކޮވިޑް-19 އާއި ގުޅިގެން އަޅާ ރައްކާތެރިކަމުގެ ފިޔަވަޅެއްގެ ގޮތުން ޕާކިސްތާނުގައި މޫނު ނިވާކުރުން މަޖުބޫރުކޮށްފިއެވެ.\nއެޤައުމުގެ ހެލްތު މިނިސްޓްރީން މިކަން ހާމަކޮށް އާދީއްތަ ދުވަހު ނެރުނު ނޫސް ބަޔާނެއްގައި ބުނެފައިވަނީ، ޕާކިސްތާނުގެ އާންމު ތަންތަނަށް މީހުން ގޮސް އުޅޭ އުޅުމުގައި ރައްކާތެރިކަމަށްޓަކައި ހުރިހާ ފަރާތްތަކުން ވެސް މޫނު ނިވާކޮށް މާސްކު އެޅުމުގެ އުސޫލެއް އެކުލަވާލާފައިވާ ކަމަށެވެ.\nއެގޮތުން މިސްކިތްތަކާއި މާރުކޭޓާއި ޝޮޕިންމޯލް ތަކާއި އާންމު ދަތުރުފަތުރުތައް ކުރާއިރު ތިބެންވާނީ މޫނު ނިވާކޮށްގެން ކަމަށް އެ މިނިސްޓްރީން ވަނީ ބުނެފައެވެ.\nޕާކިސްތާނަކީ ދެކުނު އޭޝިއާ ސަރަޙައްދުން ދެވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވެފައިވާ ޤައުމެވެ. އެޤައުމުން މިހާތަނަށް ޖުމްލަ 69,496 މީހަކު މި ބައްޔަށް ފައްސިވެފައިވާއިރު، އޭގެތެރެއިން 1,483 މީހަކު ވަނީ މަރުވެފައެވެ.\nފަހުގެ މަޢުލޫމާތުތަކަށް ބަލާއިރު އިއްޔެ އެކަނިވެސް ޕާކިސްތާނުން ކޮވިޑް-19 އަށް އިތުރު 3,039 މީހަކު ފައްސިވެ، މި ބަލީގައި އިތުރު 88 މީހަކު ވަނީ މަރުވެފައެވެ. މިއީ އެޤައުމުން މިހާތަނަށް އެއް ދުވަހެއްގައި އެންމެ ގިނަ ބަޔަކަށް ބަލި ޖެހި، އެންމެ ގިނަ ބަޔަކު ބަލީގައި މަރުވި ފަހަރެވެ.\nއެޤައުމުން މިހާތަނަށް ބަލި ޖެހުނު މީހުންގެ ތެރެއިން ބަލިން ރަނގަޅުވެފައި ވަނީ 25,271 މީހެއް ކަމަށް އިދާރާތަކުން ބުނެއެވެ. އަދި މި ބަލީގައި މިހާރު ފަރުވާދެމުންދާ މީހުންގެ ތެރެއިން 111 މީހެއްގެ ހާލު ސީރިއަސް ކަމަށްވެސް އެފަރާތްތަކުން ވަނި ހާމަކޮށްފައެވެ.


DH11 furi, haalu bodu bali meehakah jaaga nulibifai! | Mihaaru\nޑީއެޗް11 ފުރި، ހާލުބޮޑު ބަލި މީހަކު ބަދަލު ނުކުރެވިފައި!\nދަރުމަވަންތަ ހޮސްޕިޓަލް-- މިހާރު ފައިލް ފޮޓޯ\n06 ޖޫން 2021 - 20:56\nކޮވިޑް-19 ގައި ހާލު އެންމެ ބޮޑުވާ ބަލި މީހުންނަށް ފަރުވާދިނުމަށް ހާއްސަކޮށްފައިވާ ދަރުމަވަންތަ ހޮސްޕިޓަލް (ޑީއެޗް) ގެ 11 ވަނަ ފްލޯގެ ޖާގަ ފުރިއްޖެ އެވެ.\nހެލްތު މިނިސްޓްރީގެ އޮފިޝަލަކު މިރޭ ވިދާޅުވީ ދަރުމަވަންތަ ހޮސްޕިޓަލްގެ 11 ވަނަ ފްލޯގައި ހާއްސަކޮށްފައިވާ ނުވަ އެނދުގެ އައިސީޔޫ ފުރިފައިވާ ކަމަށެވެ.\nޑީއެޗް 11 ފުރުނުއިރު، އެތަނުގައި ފަރުވާ ދޭން ޖެހޭ، ވަރަށް ކްރިޓިކަލް ހާލުގައި އޮތް ބަލި މީހަކު މިހާރު އޮތީ ހުޅުމާލޭ މެޑިކަލް ފެސިލިޓީގަ އެވެ. އަދި ޑީއެޗް 11 އަށް ބަދަލުކޮށް ނުދީގެން އާއިލާ އިން ވަނީ ޝަކުވާކޮށްފަ އެވެ.\nއާއިލާގެ ފަރާތުން ކުރި ޓްވީޓަށް ޖަވާބު ދެއްވަމުން އައިޖީއެމްއެޗްގެ ޑޮކްޓަރު މުހަންމަދު އަލީ ވިދާޅުވި ގޮތުގައި ޑީއެޗް11 ފުރިފައިވީ ނަމަވެސް ޑޮކްޓަރުން ވާހަކަ ދައްކައިގެން ބަލި މީހާ ބަދަލުކުރުމަށް އިތުރު ގޮތެއް ހޯދުމުގެ މަސައްކަތް އަންނަނީ ކުރަމުންނެވެ.\nބަލި މީހާގެ ދަރިފުޅަކު ސޯޝަލް މީޑިއާގައި ބުނެފައިވާ ގޮތުގައި ޑީއެޗް 11 ފުރިފައިވާ ކަމަށް މީގެ ތިން ދުވަސް ކުރިން ވެސް ވަނީ ބުނެފަ އެވެ. އަދި ހުޅުމާލޭ މެޑިކަލް ފެސިލިޓީގައި ދެވެން ނެތް އިތުރު ފަރުވާ ބަލި މީހާ އަށް ދެވޭނެ ގޮތެއް އޮންނަން ޖެހޭ ކަމަށް ވެސް އޭނާ ބުނެފައިވެ އެވެ.\nޑީއެޗް 11 އިން ޖާގަ ނުލިބިގެން ފެސިލިޓީގައި ބާއްވައިފައި އޮތީ، މީގެ އަހަރުތަކެއް ކުރިން ކިޑްނީ ޓްރާންސްޕްލާންޓް ކޮށްފައިވާ އުމުރުން 83 އަހަރުގެ މީހެކެވެ. އެ ފިރިހެން މީހާ ކޮވިޑް-19 އަށް ޕޮޒިޓިވްވެފައި ވަނީ މިދިޔަ މަހުގެ 26 ވަނަ ދުވަހު އެވެ. ނޭވާލާން އުނދަގޫވެގެން އެ މީހާ ހުޅުމާލޭ މެޑިކަލް ފެސިލިޓީ އަށް ގެންދިޔައީ މިދިޔަ ބުދަ ދުވަހު އެވެ.\nއޭނާގެ ދަރިފުޅަކު "މިހާރު" އަށް ބުނި ގޮތުގައި ފެސިލިޓީ އަށް ގެންދިޔަ ދުވަހު ބައްޕަގެ ހާލު އެހާ ގޯސް ނޫން ނަމަވެސް، އެމްބިއުލާންސް އައީ ގަޑިއެއްހާއިރު ފަހުންނެވެ.\n"ސެލްފް ކަރަންޓީނުގައި ގޭގަައި ފަރުވާދެމުން އައީ. ކުޑަކޮށް ސަކަރާތް ވެގެން އެމްބިއުލާންސަށް ގުޅައިގެން އެމްބިއުލާންސް ވެސް އެ ދުވަހު އައީ އެއް ގަޑިއިރު ފަހުން. އެއީ މިޝްކާ ނިޔާވުމުގެ އެއް ދުވަސްކުރިން ކަންނޭނގެ. އޭރު ބައްޕަ އެހާ ކްރިޓިކަލެއް ނޫން. އެކަމަކު އޭރު ވެސް ބްރީތު ކުރަން އުނދަގޫވި،" އޭނާ ބުންޏެވެ.\nހުޅުމާލޭ ފެސިލިޓީގައި އެޑްމިޓްކުރުމަށް ފަހު އޭނާ އައިސީޔޫ އަށް ބަދަލުކުރީ ނޭވާލާން އުނދަގޫވެގެންނެވެ.\nއޭނާ ބުނި ގޮތުގައި މިހާރު ބައްޕަގެ ހާލު ގޯސްވެގެން އުޅެނީ ކޮވިޑްގެ ސަބަބުން ފުއްޕާމޭގައި އިންފެކްޝަން އުފެދިގެންނެވެ. އަދި މިއަދު ބައްޕަގެ ފުއްޕާމޭގެ ބްލޮކެއް ވެގެން ހާލު އިތުރަށް ގޯސްވެފައިވާ ކަމަށް އޭނާ ބުންޏެވެ.\n"ހުޅުމާލޭ މެޑިކަލް ފެސިލިޓީގައި ނެތް ލަންގްގައި ހުންނަ އިންފެކްޝަންތައް ނެގުމާއި ހޮޅިލައިގެން އެ ކުރަންޖެހޭ ޕްރޮސެސް އެއް ކުރެވޭކަށް. މިއަދު ހެނދުނުއްސުރެ އެ އޮންނަނީ ފަރުވާ ނުދެވި. އެކަމަކު ބައްޕަގެ ކިޑްނީ ވަރަށް ބޮޑަށް ސަކަރާތްވެފައި ހުރީ. ފަހަރެއްގައި އަޅުގަނޑު ބައްޕަ ޑައިލަސިސް ވެސް ހަދަން ޖެހިދާނެ. އެކޮޅަށް [ޑީއެޗް 11 އަށް] ދިޔައިމަ އިނގޭނީ ދެން،" އެ މީހާ ދަރި ބުންޏެވެ.\n"މިހާރު ފެސިލިޓީގެ އައިސީޔޫގައި އޮންނަތާ ދެ ދުވަސް. މިއަދު މެންދުރު ވެސް އަޅުގަނޑު މިކިޔަނީ އެކޮޅަށް ގެންގޮސް އެޓެންޑްވާށޭ. ވަރަށް ހެލްޕްލެސް ސިޓުއޭޝަނެއް އިނގޭތޯ. އަޅުގަނޑު ދެވަނަ ފަހަރަށް ވީޑިއޯ މި ޓްވީޓް ކުރީ ފޮޓޯ އިން ވެސް ވޯކްނުކުރީމަ."\n24 ކޮމެންޓް, 12 ރިއެކްޝަންސް\n150 މިލިއަން ޑޮލަރުން އެޅި އިމާރާތުގެ ރޫމްތަށް ވެސް ފުރި ބާރުވީތޯ ؟ އަދި ވެސް 100 ބުރީގެ ބޮޑެތި ޕުރޮޖެކްޓްގެ ނަމުގައި އިމާރާތް ހަދާފައި ތަރައްގީއޭ ކިޔައިގެން ރައްޔިތުންގެ ލާރިތަށް ހުސްކުރާށެވެ. ކެވެން އޮތް ގޮތަކަށް ކާށެވެ. މި ގައުމަށް މުޅީން ވެސް މިއަންނަނީ ނަމުން ވެރީން ކަމުން ވަގުން ނޫންތޯ ؟ އެކަމަކު ކޮފީ ފުޅި ވަގަންނެގި މީހާއަށް އަދިބު ދީފައި ރައްޔިތުންގެ މާލިއްޔަތު ދަވާލާ މީހުންނަ " ލައްބަ ސަރ، އޯކޭ ސަރ ، ކީމާ ނިމުނީއެވެ.\nއިމާރާތް އެޅި މީހާދޯ ނުބައިވީ. އެތަނުގެ ބޭނުން ކުރަން ނޭނގި ބޭނުންނުކޮށް ބަހައްޓާ މީހުންގެ މައްސަލައެއްނޫންދޯ ފެނުނީ.\nކެރަފާ ނަސީމް އިންޓިވިއު ގައި ބުނީ އެގިފައިވާގޮތުގައި އޮތީ5އެމްބިއުލާސް އޭއޮތީ. އެއްބިއުލާންސް ނެތްނަމަ ހުޅުމާލޭ ހޮސްޕިޓަލް އަދި ކަލޭމެން ސިޔާސީ މީހުންގެ ބޭނުމަށް "ޖީ" އަކުރު ޖަހައިގެން ދުއްވާ ސާރުކާރުގެ އަގުބޮޑު އުޅަދުތައް ނުނެރުނީ ކީއްވެބާ ! ރައްޔިތުން ފުރާނަ ސަލާމަތް ކުރަން އެގޮތުން ނުވާނަމަ މާލޭ ޕިކަޕް ސެންޓަރު ތަކާއި ބަލިމީހުން ޓްރާންސްޕޯޓް ކުރުމަށް ހަވާލު ނުކރީ ކީއްވެތޯ ؟ ވަޒީފާ ގައި ދެމިތިބޭ އިރު ލަދުކޮބާ؟\nރޯޔަލް ފެމެލީއަށް ޚާއްޞަ ތަނެއް ނޫންތޯ؟ އެތަން ހުންނާނީ އަބަދު ފުރިފަ! އައިޖީ އެމް އެޗް ހަސްފަތާލުން ރޫމުވެސް އާދައިގެ މީހަކަށް ލިބޭނީ7ދުވަސް ފަހުން، ރޯޔަލް ފެމެލީތަކަށް ރިޒާވް.\nމި ގައުމުގަ ސިޔާސީ ގުޅުން ހުރި މީހުންނައް ޑީއެޗް 11. އެނޫން މީހުންނައް މިއޮތީ “އެމް އެސް 6” މާލެ-ސަހަރާ6ފޫޓް ބިމު އަޑިއައް.\nޑީ.އެޗް. ގެ 15 ފަންގިފިލާ ހުރީ ހުހަށް ބަހައްޓާފައި. އެއިން ތަނަކަށް ލާންވީނުން.\nސަޕްރައިޒް ވާ ވަރަށް ވޯސްޓް ކޭސް ސިނާރިއޯއަށް ތައްޔާރު ވީމާ މިކަހަލަ ސަޕްރައިޒްތައް ދިމާވެދާނެ. އެކަމަކު އަހަރެން އަދި ފެއިލް އެއް ނުވޭ. އެކަމަކު ވެންޓިލޭޓަރާ އޮކްސިޖަނާ ހަކުރުން ވައްކަން ކުރެވުނު.3ބިލިޔަން ނަމެއްގަ ޚަރަދު ކުރެވިއްޖެ.\nހޮސްޕިޓަލާއި ފްލެޓާއި އަޅާދީފަ ހިދުމަތްދޭށޭ ބުނީމަވެސް ނުވި. ޔާމީނަށް ދެންވެސް ވާނީ\nއަމިއްލައަށް ގެންދެވެން ހުރިފަރާތްތަކަށް އެހުއްދަ ނުދެވެންވީ ކީއްވެ؟ އެންބިލާންސްގެ އިތުބާރެއްނެތް.\nމަނަލީތަ އެހެން ފްލޯ ބޭނުން ކުރުން؟ ނޫނީ މީހަކު މަރުވަންދެންތަ އެސް އޯ ޕީ ލިޔަން ތި ތިބީ؟\nކަޑަ އެޅިގެން ދޮގެއް ޑީ އެޗް އައް އެވަރެއް ނުވެ


އިންސާނާއާ އުޚުރަވީ ހަޔާތުގެ ގުޅުމަށް ސަމާލުވުން\nބައެއް މީހުން ގަބޫލު ކުރާ ގޮތުގައި އުޚުރަވީ ހަޔާތަކީ އޮންނަ އެއްޗެއް ނޫނެވެ. އަނެއް ބަޔަކު ގަބޫލު ކުރާ ގޮތުގައި ދުނިޔޭގައި އުޅޭއިރު ވަކި ކަމެއް ހަމައެކަނި ގަބޫލު ކޮށްލަނިކޮށް އުޚުރަވީ ހަޔާތް ކާމިޔާބު ކުރެވޭނެ އެވެ. އެކަން ގަބޫލު ނުކޮށްފި ނަމަ ގެއްލި ހަލާކު ވާނެ އެވެ. އުޚުރަވީ ހަޔާތާއި އިންސާނާ އާ ދެމެދު އޮންނަ ގުޅުމާ މެދު މިނޫން...\nAugust 07, 2016 71\nމަޖިލީހަށް ދިޔައީ ވުޖޫދުގައި ނެތް ފިގުހު އެކަޑަމީއެއް!\nފިގުހު އެކަޑަމީގެ ނަމުގައި މިދިޔަ ބުރާސްފަތި ދުވަހުގެ ރޭ މަޖިލީހަށް ގެންދިޔަ ފަރާތްތަކުގެ ގާނޫނީ ހައިސިއްޔަތާ މެދު ސުވާލު އުފެދިއްޖެ އެވެ.\nސާފުތާހިރުކަން ހިމެނެނީ އީމާންކަމުގެ ތެރެއިން\nސާފުތާހިރު ކަމަކީ އިސްލާމް ދީނުގެ މައިގަނޑު ތިން ބައި ކަމުގައިވާ ޢަޤީދާ އާއި ޝަރީޢާ އާއި އަޚްލާޤުގެ ތެރޭގައި ހިމެނޭ ވަރަށް މުހިންމު ކަމެކެވެ. މިގޮތުން މުސްލިމެއްގެ އީމާންކަމާއި އަޅުކަމާއި އަޚުލާޤު ފުރިހަމަ ކުރެވޭނީ ސާފު ތާހިރު މީހަކަށް ވެސް ވެގެންނެވެ. މި ސާފުތާހިރުކަމުގެ ތެރޭގައި އިންސާނާގެ ޝަޚުސީ ސާފު ތާހިރު ކަމުގެ އިތުރަށް...\nJuly 21, 2016 10\nކޮލަމް ކޯދު: ކީރިތި ޤުރުއާން ފަހުމްވުމަށް މަގެއް 1\n"ކީރިތި ޤުރުއާނު ފަހުމްވުމަށް މަގެއް" މި ސިލްސިލާ ގެނެސްދިނުމުގެ ބޭނުމަކީ، މި ސިލްސިލާ އަށް ދީފައިވާ ނަމުން އިޝާރަތް ކުރެވޭ ފަދައިން، ކީރިތި ޤުރްއާނުގެ މާނަ ދެނެގަތުމަށް އެހީވެ ދިނުމުގެ ގޮތުން މަގެއް ކޮށައިދެވޭތޯ މަސައްކަތް ކުރުމެވެ. ކީރިތި ޤުރްއާނުގެ ރިސާލަތަކީ، މެސެޖަކީ، ކޮބައިތޯ ދެނެގަތުމަށް އެހީތެރިކަމެއް ފޯރުކޮށް ދެވޭތޯ...\nއަޅުކަންތަކާއި އެނޫންވެސް ހެޔޮ އަމަލުތައް ކުރަމުންދާ އިރު އެ ޢަމަލުތައް ފުރިހަމަތޯ ނުވަތަ ﷲގެ ހަޒްރަތުގައި އެކަންކަން މަޤްބޫލުވެގެން ވޭތޯ ބެލުމަކީ ކޮންމެ މުސްލިމަކަށް ވެސް މުހިންމުވާނެ ކަމެކެވެ. އެއީ އަމަލުތައް ބޭކާރު ކަންތައްތަކެއް ކަމުގައި ވެގެން ނުދިއުމަށްޓަކަ އެވެ. ވީމާ ޢަމަލުތައް ފުރިހަމަ ވުމުގެ ޝަރުތުތަކަކީ ކޮބައިކަން...\nއިމްތިޙާނު އައުމުން ދަރިވަރުން ހުރިހާ ވަގުތުތަކެއް ހުސްކޮށްލައިގެން ފިލާވަޅު ދަސްކުރުމުގައި އަވަދިނެތި އުޅެ އެވެ. ފޯނުކުރުމާއި ޗެޓްކުރުމާއި ނެޓަށް ވަނުން ވެސް ހުއްޓި ދެ އެވެ. އެއް ކުއްޖަކު އަނެއް ކުއްޖަކާ ބައްދަލުވާ އިރު ފެންނަނީ ކަންބޮޑުވެ ހާސްވެފައިވާ ތަނެވެ. ސުވާލު ކަރުދާހުގެ ގޮތް ނޭނގޭތީ އެވެ. އިމްތިޙާނު އުދަނގޫވެދާނެތީ...\nﷲ، ސުބްޙާނަހޫ ވަތަޢާލާ، ވޮޑިގެންވާ ކަމުގެ ބުއްދީގެ ދަލީލުތައް ވަރަށް ގިނަ އެވެ. މިގޮތުން އެންމެ ވަރުގަދަ ދަލީލަކީ ކައުނުގައި މިވާ އެންމެހައި މަޚްލޫޤުން ވުޖޫދުވެފައި ވުމުން އެ ވުޖޫދު ކުރުވި ފަރާތެއް ވާން ލާޒިމު ވުމެވެ. ކަމެއް ނުވަތަ އެއްޗެއް ވަކި ގޮތަކަށް އޮވެފައި އޭގެ ހާލަތު އެހެން ގޮތަކަށް ބަދަލުވާނަމަ އެބަދަލު އައުމަށް...\nގެއްލުމެއްގެ ތެރޭގައި އިންސާނާ ނުވެ ސަލާމަތް ވާން ބޭނުން ނަމަ ކުށްފާފަތަކުން ދުރުހެލިވެ އެކަމުން ސަލާމަތްވާން މަސައްކަތް ކުރުމަކީ ކޮންމެހެން ވެސް ކުރަން ޖެހޭނެ ކަމެކެވެ. ކޮންމެ މުސްލިމަކު ވެސް ބޭނުން ވާނެ ކަމެއް ވެސް މެ އެވެ. މިކަމަށް މަގުފަހިވާނެ އެއް ކަމަކީ ކުށްފާފަތަކަށް އަރައިގަނެވޭ ސަބަބުތައް ދެނެގަތުމާއި އެކަމުން ސަލާމަތް...\nނަފްސު އިސްލާހު ކުރުމަކީ އިންސާނާ އަށް އަބަދުވެސް ބޭނުން ޖެހިފައިވާ ކަމެކެވެ. އިންސާނާއަކީ ނުބައި ކަންކަމަށް ބާރު ލިބޭ އެތައް އެދުންތަކަކާއި ޣަރީޒާތަކެއްގެ އަޅަކަށް ވުމުގެ ފުރުސަތު އޮންނަ މަޚްލޫގަކަށް ވާތީ އެވެ. މި ހަގީގަތް ބަޔާން ކޮށްދެއްވަމުން ކީރިތި ރަސޫލު، ޞައްލަﷲ ޢަލައިހި ވަސައްލަމް، ހަދީސް ކުރައްވަނީ ކޮންމެ އާދަމުގެ...


Ingireysi Community Shield Mifaharu ves Man.City ah\nމެންޗެސްޓަރ ސިޓީ - މިސިޒަންގެ ވެސް ފުރަތަމަ ތަށި ހޯދައިފި\nއިނގިރޭސި ކޮމިއުިޓީ ޝީލްޑް މިފަހަރު ވެސް މެންޗެސްޓަރ ސިޓީއަށް\n5 އޯގަސްޓް 2019, 7:41 |\nރޭ ވެމްބްލީ ސްޓޭޑިއަމްގައި ކުޅެވުނު އިނގިރޭސި ފުޓުބޯޅައިގެ ކޮމިއުނިޓީ ޝީލްޑް މެޗު 1-1 ން އެއްވަރުވެ، ޕެނަލްޓީގައި 5-4 ން ކުރި ހޯދައިގެން މެންޗެސްޓަރ ސިޓީ މިއަހަރުގެ ޝީލްޑް ކާމިޔާބުކޮށްފިއެވެ. ފާއިތުވި ސީޒަނުގެ ކޮމިއުނީޓީ ޝލްޑް ވެސް ކާމިޔާބުކުރީ މެންޗެސްޓަރ ސިޓީއިންނެވެ. ވާދަވެރި ލިވަރޕޫލާއެކު ކުޅުނު މެޗުގައި ސިޓީން ލީޑް ނެގީ ފުރަތަމަ ހާފުގެ 12 ވަނަ މިނިޓުގައި ސެންތަރ ފޯވާޑަކަށް ކުޅެން ނިކުތް ސްޓާރލިންގެ ގޯލަކުންނެވެ.\nފުރަތމަ ހާފުގައި ގިނަ ހަމލާތަކެއް ސިޓީން އިދިކޮޅު ގޯލަށް ދިންނަމަ ވެސް ލީޑް ފުޅާ ކުރަން ލިބުނު ފުރުސަތު ގޯލަކަށް ހަދާނުލެވުނެވެ. އަދި ދެވަނަ ހާފުފެށިގެންނާއި އަދި އެއިގެ ފަހުން ރަހީމް ސްޓާރލިންއަށް މެޗުގައި ލީޑު އިތުރު ހުސް2ފުރުސަތެއް ލިބި ނާކާމިޔާބުވީއެވެ.\nމުޅި މެޗުގައި ވެސް ލިވަރޕޫލުން ސަލާހުގެ ހަމަލާތައް ފާހަގަ ވެގެން ދިޔައިރު ފުރަތަމަ ހާފުގައި ފާރމީނޯގެ ހަމަލާއެއް ނުރައްކާވިއިރު، ދެވަނަ ހާފުގައި ސަލާހު ފޮނުވާލި ހަމަލާގެ ހުރަހަކަށްވީ ގޯލު ދަނޑިއެވެ. ދެވަނަ ހާފުގައި ލިވަރޕޫލުގެ ކުޅުން ވަރުގަދަވެ އެމީހުންގެ ކޯނަރެއްގައި ވެންޑައިކް ފޮނުވާލި ހަމަލާ ގޯލުގެ ހުރަސް ދަނޑީގައި ޖެހިފައި ގޮސް ގޯލުގެ ރޮނގުގެ އެތެރެފަޅީގައި ޖެހިފައި ނިކުތީއެވެ. ލިވަރޕޫލަށް މެޗު އެއްވަރު ކުރެވުނީ ފަހު ހާފުގެ ފަހު 15 މިނިޓަށް ވެފައިވަނިކޮށް ވެންޑައިކްގެ ޕާހަކުން މެޓިޕް ކާމިޔާބުކޮށްދިން ގޯލަކުންނެވެ.\nޑިބްރޭނާ ކެޕްޓަން ކުރި މިމެޗުގައި ސިޓީގެ ސާނޭ އަށް އަނިޔާވެގެން ފުރަތަމަ ހާފުގައި ވަނީ ބާލާފައެވެ. އޭނާގެ ބަދަލުގައި ކުޅެން ނިކުތީ ޖެސޫސް އެވެ. މިމެޗަކީ ސާނޭ ސިޓީއަށް ކުޅޭ ފަހު މެޗަށް ވެސް ވެދާނެއެވެ. އެއީ އޭނާގެ ގައުމު ޖަރުމަނުގެ ބެޔާނުން މިޔުނިކުން ސާނޭ ގެންނަން ވާހަކަ ދެކެވެމުން ދާތީއެވެ. މިމެޗުގައި ސިޓީގެ 1 ނަމަބަރު ފޯވަޑް އަގުއޭރޯ ނުކުޅެއެވެ. އަދި އުމުރުން ދުވަސްވީ ސިޓީގެ ދެވަނަ ގޯލްކީޕަރ ޗިލީގެ ބްރާވޯ ވަނީ މެޗުގައި މޮޅު ކުޅުމެއް ދައްކައި ޕެނަލްޓީއެއް ސޭވްކޮށްދީ، ޓީމަށް ޓްރޮފީ ހާސިލުކޮށްދީފައެވެ.\nމިމެޗަށް ނިކުތްއިރު ދެޓީމުގެ ވެސް ފުލްސްކޮޑުގައި ތަމްރީނުތަކަށް ފުރުސަތު ލިބިފައިވަނީ 2-3 ދުވަހެވެ.\nކޮމިއުނީޓީ ޝީލްޑް މެޗަކީ ނިމޭ ސީޒަނުގެ ލީގް ޗެމްޕިއަނުންނާއި އެފްއޭކަޕް ޗެމްޕިއަނުންގެ މެދުގައި ކުޅެވޭ ސީޒަން ފެށުމުގެ މެޗެކެވެ. ނަމަވެސް ފާއިތުވި ސީޒަނުގައި ސިޓީން4ތަށި ވެސް ހޯދާފައިވުމުން ލީގުގެ2ވަނަ ޓީމުގެ ގޮތުން މިމެޗުން ފުރުސަތު ލިބުނީ ލިވަރޕޫލަށެވެ. މިއީ 97 ވަނަ ކޮމިއުނީޓީ ޝީލް މެޗެވެ.\nއިތުރު ލިޔުންއިނގިރޭސި ޕްރިމިއަރ ލީގު\nTags: އިނގިރޭސި ޕްރިމިއަރ ލީގު


އިހުތިޖާޖަށް ސަރުކާރުން އިޖާބަނުދެނީސް ސްކޫލްތަކުގެ ކިޔެވުމެއް ވެސް ނުފެށޭނެ – މާފަރު ރައްޔިތުން – Maldivian Democratic Party\nއިހުތިޖާޖަށް ސަރުކާރުން އިޖާބަނުދެނީސް ސްކޫލްތަކުގެ ކިޔެވުމެއް ވެސް ނުފެށޭނެ – މާފަރު ރައްޔިތުން\nނ. މާފަރުގައި އަޅަން ހަމަޖެހިފައިވާ އެއަރ ޕޯޓްގެ ޢަމަލީ މަސައްކަތް ފެށޭނޭ ތާރީޚެއް ހޯދުމަށާއި، މި ސަރުކާރުން ހުއްޓާލާފައިވާ ނ. މާފަރުގެ ތަރައްޤީގެ މަޝްރޫޢުތައް ފެށޭނެ ދުވަހެއް ހޯދުމަށް އެރަށު ރައްޔިތުން ކުރަމުން ގެންދާ އިހުތިޖާޖަށް ސަރުކާރުން އިޖާބަނުދެނީސް މިއަހަރުގެ ކިޔެވުން 13 ޖެނުއަރީގައި ރަސްމީކޮށް ފެށުނަސް އެރަށުގައި ކިޔެވުން ނުފެށޭނޭކަމަށް އެރަށު ރައްޔިތުން ބުނެފިއެވެ.\nއެމްޑީޕީ ވެބް ސައިޓަށް މަޢުލޫމާތުދެއްވަމުން އެރަށުގެ އަންހެނަކު ބުނީ ރަށުގެ ތަރައްޤީއަށާއި، ރަށު ބަންދުން ވީއްލުމަށް ރައްޔިތުންގެ ކުރަމުންދާ އިޙުތިޖާޖަށް ސަރުކާރުން އިޖާބައެއް ނުދެނީސް ސްކޫލްތައް ވެސް ހުޅުވިޔަނުދޭން އެރަށުގެ އަންހެނުން ނިންމާފައިވާ ކަމަށެވެ.\n“އަޅުގަނޑުމެންނަށް އެއް އަހަރު ވަންދެން ސްކޫލް ބަންދުކޮށްފައި ހުންނަން ޖެހުނަސް. އަޅުގަނޑުމެން ބޭނުންވަނީ ހަމައެކަނި ކުދިންނަށް ތަޢުލީމު ދިނުމެއް ނޫން. އެކަށީގެން ސިއްހަތު ވެސް ލިބެންޖެހޭނެ. ނަޝީދު ވެރިކަމުގައި ޤާއިމްކޮށްދިން ފެރީ ނިޒާމު ވެސް މިހާރު ހުއްޓާލައިފި. ދަރި ބަލިވެގެން ޑޮކްޓަރަށް ދައްކަން އެބަދޭ ބެންކޮކަށް ދާ ޓިކެޓެއްގެ އަގު. ޑޮކްޓަރު ލިޔެދޭ ބޭސް ސިޓީއަށް ބޭސް އެރަށުން ނުލިބިއްޖެޔާ އެ ޚަރަދު ޑަބަލް ވެގެންދޭ.’ މެދު އުމުރުގެ އަންހެނަކު ބުންޏެވެ.\nއޭނާ ބުނީ ކުރިން އަތޮޅު ފެރީގެ ކުއްޖަކާއި ބޭސް ސިޓީ ހަވާލުކޮށްލުމުން، ސިޓީއަށް ބޭސް ނަގައިގެން ގެނެސްދޭ ކަމަށާއި، އެ ނިޒާމް ހުއްޓާލީ ރައްޔިތުންނަށް ދަތިކުރުމުގެގޮތުން ބަޢާވާތުގެ ސަރުކާރުން ރާވައިގެންކަމަށެވެ.\nމިދިޔަ ހަފްތާގެ ބުރާސްފަތި ދުވަހު އެމްޑީޕީ ވެސް ސައިޓަށް މަޢުލޫމާތުދެއްވަމުން މާފަރު ކައުންސިލްގެ ރައީސް އަޙުމަދު ޝަރީފް ވިދާޅުވީ، ރައްޔިތުން އަހުތިޖާޖް ކުރަނީ ރައްޔިތުން ރަށު ބަންދުގައި އުޅެން ޖެހިފައި ވުމުންނާއި، ނަރުދަމާ އާއި ފެންޕްލާންޓްގެ މަސައްކަތް ފެށިފައި ނުވާތީއާ، ބަނދަރުގެ މަސައްކަތުގެ އިތުރުން އެއަރ ޕޯޓްގެ މަސައްކަތް ފެށޭނޭ ތާރީޚެއް ނޭގޭތީ އެކަންތައް ސާފުކުރުމަށް ކަމަށެވެ.\nއަދި މިކަންތައް ހައްލު ކުރުމަށް ސަރުކާރުން އެއްބާރުލުން ނުދެއްވި ނަމަވެސް އެދާއިރާއަށް ނިސްބަތްވާ ރައްޔިތުންގެ މަޖިލީހުގެ މެމްބަރު މުޙައްމަދު ތޯރިޤްގެ އެއްބާރުލުން ވަރަށް ބޮޑަށް ލިބެމުން އަންނަ ކަމަށް ވެސް ޝަރީފް ވިދާޅުވިއެވެ.


Aharen kaivenikuraanee aharen beynunveema: Salman Khan - vNews.mv\nއަހަރެން ކައިވެނިކުރާނީ އަހަރެން ބޭނުންވީމާ: ސަލްމާން ޚާން\nއާމިނަތު އަމީނާ (އަނާ) 22 May 2016, 17:40\nބޮލީވުޑްގެ ދުނިޔޭގައި މިހާރު އެންމެ ފޯރިއާއި އެކު ދެކެވެމުންދާ އެއް ވާހަކަ އަކީ ސަލްމާން ޚާންގެ ކައިވެނީގެ ވާހަކައެވެ. އެގޮތުން މިއަހަރުގެ ޑިސެންބަރުގައި ސައްލޫބާއީ އޭނާގެ 51 އަހަރު ފުރޭ އުފަންދުވަހާއި ކައިވެނި ހަފުލާ އެއްކޮށް ބާއްވަން އުޅޭ ކަހަލަ ޚަބަރުތަކެއް ވަނީ ފެންމަތިވެފައެވެ.\nޑިސެންބަރު 27ގައި ސަލްމާގެ ކައިވެނީގެ ގޮތް ޖަހާލަން އުޅޭކަމަށް ދެކެވޭ ވާހަކަ ތަކަށް ސަލްމާން ޚާން އާއި އޭނާގެ ލޯބިވެރިޔާގެ ގޮތުގައި މަޝްހޫރުވެފައިވާ ރޫމޭނިއާގެ ޓީވީ ޕްރެޒެންޓަރ ލޫލިއާ ވަންތޫރު މިވަނީ ރައްދުދީފަ އެވެ.\nކައިވެނީގެ އެ ޚަބަރުތަކާއި ގުޅިގެން ސަލްމާން ބުނެފައިވަނީ ކައިވެނީގެ ވާހަކަ އެހެން ފަރާތަކުން ފެންމަތި ކުުރުމުގެ ކުރިން އޭނާ އަމިއްލައަށް އެކަން އިއުލާން ކުރާނެ ކަމަށެވެ. ސަލްމާން ބުނެފައިވަނީ އޭނާ ބޭނުންވުމުން ކައިވެނި ކުރާނެ ކަމަށާއި، އަދި އެކަން އޭނާ އަމިއްލައަށް އިއުލާން ކުރުމަކީ ލިބޭނެ ފަހުރެއް ކަމަށެވެ. އަދި އެކަމަށް ތައްޔާރުވުމުން ސަޕޯޓަރުންނަށް ފޭސްބުކް އަދި ޓްވިޓާ މެދުވެރިކޮށް އަންގާނެ ކަމަށެވެ.